
ČIČA FIRDUCIJA. 


Kažu ljudi, da je Gospodu Bogu sa stvorenjem 
Svijeta isto onako bilo, kao što na priliku čovjeku, 
kada se oženi : čim je razabrao, šta je učinio, odmah 
se je pokajao. 

Tako ljudi kazuju, ali možda nije ni istina. 
Jer kada se stvoritelj ogleda po svijetu i zapazi na 
primjer čiča Firduciju, ne može se kajati, što ga je 
stvorio, nego se mora i veseliti i ponositi. A jamačno 
mu se i veseli, dok mu je dao tolik dug vijek. 

Zna to čiča Firducija i sam, pa se ponosi samim 
sobom, što je ovako dobro stvoren. 

Ima njemu blizu osamdeset godina. Starac 
je dakle po krštenom pismu. Starac je i po bijeloj 
bradi. Ali ni po čem drugom. Lice mu je zdravo, 
oči žive, a glas mu je kao u lava u pustinji. A kada 
zubima zaškripi, bilo od ljutosti, bilo od šale, okanit 
ćeš se odmah svake i nesetne misli, da je čiča Firdu- 
cija starac. 

A i živi on kao mladić. Ustaje rano iz jutra i 
laća se posla. Zimi mu posao doduše nije težak: 
obilazi po kući i izmišlja, šta bi radio. Ali ljeti je dru- 
gačije. Onda čiča Firducija rano rani i odmah leti 
u vrt. Tamo je njegovo carstvo i ništa ne smije da 
bude ni od čije druge ruke. Sve radi sam, i kopa, i 
sadi, i sije, i polijeva, i plijevi. Njegovo je povrće, 
njegove su voćke, njegovo je cvijeće. S njima od ra- 


5 


—-—_r_ra"_"_a_a_a_a_a_a_—a_—_—a——————————— 





noga proljeća živi, pa kako rastu oni, tako i u njemu 
raste radost. Njeguje ih i razgovara se s njima, jer 
iako se je za života dosta narazgovarao, ipak ne može 
mnogo da šuti ni onda, kada je sam. Govori on na pri- 
liku ruži: 

— Šta je s tobom, gospodjice? Hoću li ja tebe 
ljetos gologlav moliti, da se javiš, ili ćeš da izvoliš 
sema? Žuri se! Ja ne ću da čekam. Kakva je to li- 
jenost ! 

Ili pita kajsiju: 

— A tko je tebi rekao, da toliko cvjetaš? Kud 
se je ona ruža ulijenila, tud ti hoćeš da se provrijedniš. 
Zabranjujem. Ja ću polovicu skinuti, da ne prerodiš. 
Zar ne vidiš, ludo, da bi ti se grane izlomile ? 
= Tako on po vrtu naredjuje i radi, a cvijeće i 
voćke ga lijepo slušaju, te je njegov vrt od vajkada 
najuredniji i najljepši. 

Voli njega priroda, pa i on prirodu voli. Hoda 
po vrtu, raduje se i hvali sebe i prirodu: 

— Hvala ti, Bože dobri, što si stvorio ovo ša- 
reno cvijeće i što si stvorio mene. Cvijeće miri, da se 
srce širi, a ja živim, da se cvijetu divim. Ja ga pitam: 
aoj cvijete mio, zašto si mi srcu ugodio? A on veli: 
ja mirišem tebi, da ti život dotužio ne.bi, da ti bude 
i na smrti lako; zato sam ti ugodio jako. 

Onda se obazire i pita, iako nikoga u vrtu nema: 

— Jeli tako ili nije tako ? 

' A kada se narazgovara “sa cvijećem u vrtu i na- 
hvali se njegove krasote, onda se započne razgovarati 
sam sa sobom, 


— Čiča Firducija! — zove on sebe ponajprvo 
tiho i kao čeka, hoće li se tko odazvati. 
— Firducija 1 ! — viče onda već glasnije i nestrp- 


ljivije. 

— Prijatelju, zar ne čuješ? — vikne na koncu 
u. sav glas. 

Onda stane i žatašsti se. 








— Prijatelju! — progovara opet tiho. — A je 
li pravo i u redu, da ja tebe prijateljem krstim? 
Jesi li ti meni istinski prijatelj? A? Ili me lažeš? 
Kazuj, što te pitam. 

Muči ga sumnja i on se prijeti štapom. 

— Veliš, da jesi, — priznaje ipak, — ali zar ja 
vjerujem tebi? Ne vjerujem ni toliko, koliko ženskom 
čeljadetu. Još i manje. Zar sam ja slijep, te ne vidim, 
kako ti mene varaš.! Dobro si ispekao zanat. Svijete 
i narode, vidim ja. Ne mućkam ja badava glavurdu: 
već osamdeset godina. Dokučio sam i znam, da si ti 
neprijatelj moj, i mrzim tebe. 

I sada stane redati grijehe: 

— Ti si, prijatelju, prevario mene, čim sam 
na svijet stao. Ja htjedoh da buđem kao djevoj- 
čica i skoro sam već pogodio, a ti ne ćeš, i nadjačao si 
me. Ti hoćeš, da mene strpaš u pakao, ali ja baš zato ne 
ću da umrem. Šta ćeš mi sada? Kada baš hoćeš, dobro, 
ja ću da ugadjam malkoi tebi, ali pazi, da ne pretjeraš, 
jer onda ćemo se raskrstiti. Haj de dakle da se pogodimo 
kao ljudi. Popusti malo ti, a malo ću ja. Šta veliš, 
prijatelju? Ti mene ne goni preoštro, a ja ću onako 
uz put da popuskujem. Samo da padnem, to ne ću, 
jer ja sam čiča Firducija filozofi ispravljam svijet. . 

Čim spomene taj posao svoj, ražesti se jako: 

— Svijete, svijete, nesretniče stari, pamet u 
se, dugo me ne jari, jer ako si ti rodjeni djavo, .ja 
od tebe nisam bolji zdravo. Il ti bio il ne bio lija, 
smotat će te čiča Firducija. 

Kada se tako ljudski zaprijeti, opet se obraduje 
jako, pa se uhvati za bradu, sagne glavu i zapjeva ti- 
hanim, krupnim glasom koju od onih krasnih pjesama, 
što su se nekada pjevale, a sada ih slabo tko i zna. 
Pjeva slatke pjesme o ljubavi, o cvijeću i o ptičicama, 
i sve se hvata za bradu i polaže ruku na srce. A pjeva 
i muške pjesme, te onda diže glavu i razmahuje se 
štapom kao buzdovanom. 

Tako se pjevajući vraća u kuću i onda prije podne 
rijetko izlazi. Šeta se sobom i razmišlja, što još 
danas nije razmislio. 


Staje na priliku pred svoj lik, što mu visi nad kre- 
vetom. Slika je uljena, u pol naravne veličine, od do- 
maćegaumjetnika, pa svatko mora reći, da je kudikamo 
naličnija na čiča Firduciju, nego li na primjer na nje- 
govu ženu ili na koga drugoga, ali to čiča Firduciji 
nije još dosta, nego on skoro svaki dan staje pred 
sliku, diže svoj teški štap, nazvani buzdovan, i ljuto 
se prijeti slici: 

— Jesam li ja onakav, kakav jesam i kako me je 
Bog stvorio, ili onakav, kako si me ti naslikovao? 

Ali se i opet smiruje i šapće: 

— Tu ću ja sliku poslati dabi u pakao, pa kada 
me na sudnjem danu bude tražio, ne će me naći. 

Onda gleda na ulicu, tko prolazi. 

Sada je to sasvim lijepa ulica i nema da se postidi. 
Široka je, na udarcu, a čiča Firduciji je taman preko 
puta i crkva. Zato se on, otkada je ostario, ni ne gura 
više u crkvu, nego sjedi kraj svojega prozora i gleda 
ravno na veliki oltar. Pa kada bude podizanje, prekrsti 
se i on, kao da je u crkvi. A na velike blagdane digne 
odmah i čašu, svima za zdravlje. 


Tako je sada, ali do nedavna se je čiča Firducija 
strahovito srdio na tu svoju ulicu. Pred crkvom nasuli 
nizinu i voda se stala slijevati čiča Firduciji pred kuću. 
Moli čiča Firducija svakojako, viče, prijeti se. Ne po- 
maže, bara mu ostade pred kućom. Šta će onda, nego 
jedne subote poruči Matiji, lovcu i ribolovcu, neka 
mu donese dvije divlje patke i naramak trske. Ob 
noć sa subote na nedjelju pozabadaju njih dvojica 
tu trsku u baru, patke bace u trsku, a onda čiča Firdu- 
cija nabije svoju staru dvocijevku, koja se je već 
odavna odučila od toga posla, i nasloni se kraj pro- 
zora. 

A sutradan oko deset sati, kada će gospodar 
načelnik baš kraj ćrkve da prodje, skoči čiča Firducija 
na noge lagane, zgrabi dvocijevku i ispali je kroz prozor 
jedared, ispali je dvared. Uzbunio se svijet i sletio se 
pred čiča Firducijinu kuću. A čiča Firducija istrčao 
i sam, zasukao nogavice i gazi blato. 

— Jeste li vidjeli, ljudi ljudski, — veli svijetu, 
— dvared sam opalio i dvije sam divlje patke ubio. 
Jesam ja rekao, da se u toj bari divlje patke liježu. 

Otkada je čiča Firducija ovako isušio baru, ulica 
je u redu. Sjedi on dakle kraj prozora i vodi brigu 
o ulici. Oko mu odmah zapne na svjetiljkama pred 
crkvom. 

— Šta će to? — prigovara. — Zar i ob noć 
treba da bude dan? Da je Bog htio samo dan, ne bi 
noći ni bilo. Ali Bog je odredio i dan i noć. Ovo je 
nepokornost božjim odredbama i nasilje. Ja to ne 
odobravam nikako i protivim se. 

Onda pogleda raspelo pred crkvom i još se jače 
natmuri. 

— Eto, kakvi su ljudi. Isuse Bože, ti si još vazda 
na krstu. Dvije hiljade godina s krsta te ne skidaju. 
Zločince neke, ako prikivaju, opet i skidaju. A druge 
ni ne razapinju. 

Ali sada se brže lupi sam po ustima i završi: 

— Samo ti jedini, Isuse Kriste, već dvije hi- 
ljade godina ne silaziš s krsta. Svi su oni valjda bolji 
od tebe. 

Klima čiča Firducija glavom, škripi zubima i 
mrmlja : 

— Stari filozofi vele: čuvaj se ove životinje, 
što se zove čovjek. Velim i ja. Samo životinja te grize 
za ruku, za nogu, a čovjek grize za srce. Odgrizaj 
se, brate, svima zubima od brata rodjenoga. Jer svi 
smo mi zli. Kažu zato, da je jedared na svijetu bio 
čovjek rijedak, što se tiče čestitosti. Ne znam, je li 
istina. I pitaju njega, kako da ga se nije primila zloća. 

A on im odvrati: pitajte djevojku, koju nitko nije 
zaprosio, zašto se nije udala. 

Misli čiča Firducija i gleda na prozor, te opazi 
dvije šiparice. Bistre su mu oči, ne trebaju naočala, i 
poznade ih odmah. ' 

— Koga li ćete usrećiti, — vajka se za njima, 
— žalosna mu majka. Kiselo groždje, čiča Firducija. 

U taj mah smotri Matiju, lovca i ribolovca, i 
zovne ga. 

Matija je onizak čovjek u četrdesetim godinama, 
sitna glasa, vazda smješkav. Kada ga je čiča Firdu- 
cija zovnuo, u prvi čas zastade, kao da premišlja, 
bi li ušao ili ne bi, ali onda se trgne i udje. 

— Sjedi, sinko! — posadi ga čiča Firducija. — 
Hoću, da te pitam za lov. Kada već ne idem, barem 
da čujem, kakav je. 

— Slab je, nikakav, — sikeraii Matija. 

— Veliš? A znaš, sinko, zašto? 





— Ne znam, — zagleda se Matija u pod i uzme ' 


lupkati prstima po stolu. 


— Zato, jer su se i zvjerke opametile. Što je 
čovjek pametniji, pametnija jei zvjerka. Nekada su 
ljudi manje znali, pa su i zvjerke manje znale. Sada 
znaju ljudi mnogo, a znaju mnogo i zvjerke. Šta 
onda vrijedi gojiti pamet? Govori ! 

Matija ne govori ništa, nego se samo smješka, 
a čiča Firducija sjeda čelo stola i nastavlja: 

— Jedino još zvjerke ne znaju čitati i pisati, 
a onda ne znaju ni piti. Da znaju piti, ne bi više ni 
zvjerke bile, nego ljudi. A čitanje im i pisanje ni ne 
treba, jer se tako lijepo razgovaraju i tako oštro 
pamte, da im je tefter suvišan. Dok sam ja mladji 
bio i u lov odlazio, znao sam ja njihov razgovor 
razabirati valjano. I znaš li, kada se pokeckaju 
zvjerke, kako se nagrdjuju? Govore: ne luduj! nisi 
valjda čovjek. 

— Zašto onda, kada su pametne, mi njih bi- 
jemo iz pušaka, a ne znaju one da biju nas? — pita 
Matija. 

— Zato, -- odgovara čiča Firducija, — jer je 
nama ljudima dosudjena nevaljanština i mi smo 
njeni službenici na zemlji. Evo na priliku pogledaj : 
čovjek se opija i ne stidi se. Gubi lik božji i onako se 
izobličen još veseli i hvali. 


— Nemojte, čiča Firducija! — prekine ga 
Matija, — ta i vi volite gutnuti, keo i ja. 
— Dabome da volim, — priznade čiča Firdu- 


cija, — jer volim svaku zloćuiopačinu. Ašto govorim 
o tom, zato je, jer sam kao i svi drugi izopačen i ne 
stidim se. Takvi smo mi ljudi. Ali pogledajte na pri- 
liku pse. On se stidi. 

— Šta bi se stidio, kada ni ne pije? — uspro- 
tivi se Matija. 

— Stidi se za gospodara svojega. Gospodar pije, 
a pas se stidi. Da ti samo pripovjedim. Znao si pokoj- 
noga Franju Palića, Bog mu dao duši lako! A ako 
ima tamo tamburaša, dao mu je i tamburaše ! Mnogo 
smo nas dvojica u društvu lovili. Dvadeset je godina 
otada, mladji sam bio. Tako mi jedared prolovili u 
Legetu cio bogovetni dan i vratili se već pokasno kući, 
dabome k meni, jer ja sam na udarcu. A imao sam ja 
one godine fino vino, od samih sušaka s Pištinca. 
Sjeli, razgovorili se, a noć časom odmakla, sitni sati 
zakucali.. Digne se onda Franjo, da će kući. Priličan 
je još na nogama bio. ,,S Bogom !'' ,,$5 Bogom !'' Ode 
on dakle. A s njim je bio njegov pas, fin pas, i lijepo 
se je zvao: Diplomata. Legao ja i ni ne sanjam, da 
će se Franjo još namučiti do kuće. No sutradan da 
čuješ ! Sam mi je ispripovjedio sve. Bila je mjese- 
čina, kada smo se rastali i on ravno krenuo kući. 
Ali nije prošao ni trideset koračaja i već zapeo. Da 
bi još za štogod zapeo, za što zapinju i drugi ljudi ! 
No on zapeo za crkveni toranj. 

— Za crkveni toranj? — čudi se Matija. — Zar 
su onih godina pijani ljudi znali letjeti, da Zapinju 
za toranj? 

— Nisu znali. Nego evo vidiš toranj. Odande 
s Jalije sinuo mjesec, a toranj pružio sjenu preko 
ulice, ravno na žandarsku kasarnu. Došao moj Franjo 
donde i gleda. Ulica se svijetli, ali šta se to povuklo 
s jedne strane na drugu kao gljista i crni se? Misli 
on, misli, dok se napokon ne domisli. To su opet oni 
nesretnici od općine iskopali jarak. Kopaju te kopaju, 
a ti plaćaj te plaćaj poreze i namete, Opsuje im Fra- 
njo, šta im se već priliči za takav posao, a onda će 
da prijedje jarak. Jest, da nije preširok. Diplomata je 
naravski već prešao ; lako njemu, kada ne pije. Šta 
će Franjo sada? Sjeti se ipak, pa uhvati pušku kao 
motku, zatrči se, odupre se puškom o zemlju i prebaci 
se preko jarka. Tamo dabome ljosne. Svejedno. 
Samo kada je prešao. Ali kako je letio, spao mu šešir 
s glave. Traži ga i vidi, da je baš u jarak pao. Sjedne 
onda na zemlju i uzme puškom dovlačiti šešir, Na- 
mučio se siromak. A kada je na posljetku stekao 
šešir i nekako ustao, šta vidi? Nema Diplomate. 
Zove ga te zove, nema ga. Tako ode sam kući, te 
istom sutradan dokuči sve. Sjeti se onda, kako ga je 
Diplomata prezirno gledao zato, jer misli, da je ono 
jarak, a on, pas, zna, da je sjena crkvenoga tornja. 
Ali kada je uzeo preskakivati sjenu i onda izvlačiti 
šešir, zastidio se Diplomata za svojega gospodara 
strahovito, pa od stida pobjegao. Nikada on nije bje- 
žao, a sada jest. Toliko i pas prezire pijana čovjeka. 
Eto vidiš dakle ! 


— Onda da ne pijemo, čiča Firducija? — za- 
pita Matija. 





— Hmmm, — otegne čiča Firđucija i pogladi 
bradu. — Tiho, tiho, popadijo! Kako rekoh, tako 
dušu stekoh. 

— Kako vi to mislite? — zapita Matija još je- 
dared, ali mu čiča Firducija ne odgovori, nego preskoči 
na druga kola. ' 

: — Velika smo čudesa mi ljudi. A znaš li ti, 
Matija, kako bih ja stvorio ljude, da je kakogod taj 
posao meni predan bio? 

— Zar vama, čiča Firducija? Ne mogu nikako 
da znam. 

— Ja ću ti reći. Ja bih bio načinio kalup, od 
blata, razumije se, jer i mi smo od blata, pa bih dobro 
pazio, da svi ljudi budu jednaki, svi na jedan kalup. 
Od toga i jest sve naše zlo, što nismo jednaki. Ja sam 
na priliku ljepši, pa djevojke luduju za mnom, a ti 
si ružniji i nijedna te ne će. Onda se moramo pobiti. 
Ili sam ja pametniji, bogatiji, i tako redom, a ti mi 
zavidjaš, i ne možeš očima da me gledaš. To je jedno, 
a drugo je, da ja ženskadije uopće ne bih ni stvarao. 
Šta će ta napast? Dok si mlad, nemaš mira od njih, 
a kada ostariš, izjedaš se živ, što nisi više mlad, da 
ih ljupkaš. A treće, ja bih smrt dokinuo, da je nema 
ni od korova. Doduše, znaš li ti, da sam i ja skoro 
čovjeka ubio |! 

— Ta ne može biti! 

— Može. Sjećaš li se još, kako su mi prije pet 
godina provalili kradljivci u kuću? 

— Načuo sam nešto. 

— Tamo su u srednjoj sobi bili. Osjetio ja njih i 
prišuljao se vratima, a onda grunem na vrata i trg- 
nem iz džepa — šta misliš? 

— Ne znam, čiča Firducija, dok ne reknete. 

— Evo ovo, — izvuče čiča Firducija iz džepa 
kožnu kesu pištoljsku. — Trgnem dakle ovo i suknem 
otuda, šta je bilo, pa na pustahije. A oni od straha, 
da ih ne poubijam, nokat u ledinu, pobjegoše. 

— Tko se ne bi bojao pištolja — primijeti Matija. 
— Ne voli ni zec sačmu u koži. 

Kš— Kakav pištolj! — nasmije se čiča Firducija. 
— Nije bio pištolj, nego rotkva. Ali kada im ja uperih 
rotkvu u nos, podbrusiše pete. Malda ih ne pobih iz 
rotkve. k 

— Pravo velite. Ako Bog htjedne, i metla će oda- 
peti kao puška, pa zašto ne bi i rotkva? 

— Istina je. Sada vidiš, da ni onaj, koji krade, 
ne će smrti. Zašto bi je onda htjeli mi, koji ne kra- 
demo? Ja, kada promislim, ne kanim nikada ni umri- 
jeti. Ja taj zanat ne znam i ne ću ni da učim. 

— Šta ćete, kada se mora. 

— Mora? Pa dobro! Ali ako sam od blata, zar 
moram opet u blato da se prevratim i da ljudi od mene 
peku ciglje? Dok ne znam, šta će se od tih cigalja 
graditi, ne ću da umrem. Da se grade sinagoge, ne 
pristajem, jer ja sam kršteno čeljade. A ne ću ni na 
ulici u taracu da ležim, pa da me kojekakve ofrkuše 

fičfirići gaze. - 

— Ašta bi vi htjeli, čiča Firducija, da se gradi 
od vašega praha? pita Matija. 

— Pitaš? — zamisli se čiča Firducija. — Onda 
ću ti kazati. Ja hoću, da me iz zemlje usisa cvijet 
i da kao miris iz cvijeta nestanem sa svijeta. Neka 
zamirišem, da se obraduju angjeli na nebu i da reknu : 
evo čiča Firducije, filozofa. Jer da znaš, sinko: ja 
sam filozof. 

— Znam ja, čiča Firducija, — divi se Matija, 
— da ste vi bistar čovjek. Znam ja. Ali zar tko pita, 
hoćemo li mi da umiremo i šta bi mi, da iza smrti 
s nama bude? Ne pita nitko. Mare za našu volju kao 
i za lanjski snijeg. 

— Ni to ne lažeš, — prihvati opet čiča Firducija. 
— Ne pita nas nitko, jer mi ne vičemo. Ali da se razvi- 
čemo, pitali bi već. Zato ja vičem, otkada me ima. 
Ne čmavajte ni vi, ljudi božji, nego zinite i vičite ! 
»Svijete, svijete", zaviknite, ljudi, ,,il propadaj, il 

pametan budi!" Tako vičem ja, čiča Firducija, fi- 
lozof. 

Do podne se čiča Firducija razgovara samo s uku- 
ćanima, pa s pohodnicima, ili s namjernicima, koji mu 
naidju pod prozor, ali poslije podne, a pogotovo pred 
veče, izlazi on i med svijet. Podje ulicom i razvede 
najprije razgovor sa samim sobom, dok se ne svadi. 
Onda ne govori više ni riječi sa samim sobom, jer se 
ljuti, te se prihvaća poznanika, koje susreće. A gdje- 
kada i pohadja koga na časak. 

Poslije podne je još i mnogo razgovorniji, nego 
iz jutra, te govori sa svakim, koga skobi. A sa sobom 
nosi ruže sviju boja i dijeli ih djevojčicama. 

— Kitite se, dok ste mlade! — govori im, a 
mrmlja, da ga ne razumiju: 

-— Dok vas djavo ne udade! 

Djevojčicama dijeli cvijeće, a udatim ženskinja- 
ma obećava svaki dan, ali ne daje nikada. 

— Od vas je djavo već uzeo ušur — mrmlja, 
—a zar ja da vama ugadjam, vi čuvide? Tko vas 
ljubio, pamet izgubio! Tko vas volio, taj se. razbolio ! 
Tko vas vjerio, u pako smjerio! Čovo brate, anatema 
na te, kada nemaš mozga ni ko pile, nego su ti takve 
lutke mile. 

Ali onda se lako zaboravi i uzme nastavljati sve 
glasnije :: 

— Pitaj takvu slatku lutku: zna li, zašto smo 
se njojzi žrtvovali? Jerbo nam je svejedno i pravo, 
na kom svijetu odnio nas djavo! Žene otud, a djavo 
iz pakla ; kud bi onda duša nam izmakla? Al pam- 
tite, što vam velim, žene ; dugo ćete pominjati mene, 
dok vas djavo uhvati da peče. To vam čiča Firducija 
reče. 

Kada svrši, zavikne u sav glas: 

— Jesam li ih maznuo pošteno? Ženo, ženo, 
koljeno pakleno !' 

— Jeste im platili! — odobravaju mu stariji 
ljudi, a mladji se pomalo i smijuckaju, samo ne 
smiju u lice, jer je čiča Firducija lakosrd i ljući na- 
brčko, nego itko od mladjarije. 

Zaobilazi tako čiča Firducija po ulicama, a gdje- 
kada i po kućama, tumači ljudima, i što stoji na nebu 
i što Stoji na zemlji, te ispravlja, štogod ne valja na 
svijetu. 

— Vi ni ne znate, ljudi božji, da je čak i sunce 
skrenulo. Pamtim ja, da je nekada o Gjurgjevu iz 
jutra sijalo taman na moja podrumska vrata. Sada 
se je odmaklo. A zašto? Jerskraćuje trku i sve manje 
hoće da nam sija. A ni toplina sunčeva nije danas više 
onako žeška, kakva je bila. Pamtim ja sve to. Kadašnji 
sam ja zec! 

— A ipak danas zemlja jače rodi, — prigovaraju 
mu ljudi. — Zar bi rodila bez sunca ? ia 

Ovakve prigovore prezire čiča Firducija. |: 

— Dabome da rodi, — brani se, — ali zborad 
čega rodi? Djavo pakleni tjera pšenicu u rod, da se 
razbogatimo i rashranimo, pa da njemu sladji bu- 
demo. Zar ne vidite, da je već i žitu dotužilo, pa se 
buni i ne će da stoji, nego liježe u polog? I sama se 
zemlja buni i veli: šta sisate toliko iz mene, kada ste 
ipak moji i ja ću vas sasuti na posljetku u sebe? 

— Dakle da ne radimo toliko? — pitaju čiča 
Firduciju. — Ako je za tim stalo, mi nismo pro- 
tivni. 

Ali čiča Firducija odgovara samo na one pri- 
govore, na koje sam hoće da odgovori. 

— Zemlja se smije nama. Jeste li čuli pijetla, 
kada kukurijekne i čeprkne? Znate li, šta on kaže? 
Znam ja, jer ja njih već osamdeset godina čujavam. 
Viče on kokoškama : čujte me, žene, i bijelke, i graške, 
i crnkuše, i žućke, i šarke, i kakve ste već od reda, 
šta ću da vam kažemi ja sada čeprkam zemlju i 
pročeprkat ću je do dna, da vidim, ima li igdje još 

ovakav naočit i grlat pijetao, kakav sam ja. A ko- 
koške ga slušaju i kokoću od radosti. Takvi smo 
i mi. Čeprkamo i kukuriječemo. A zemlja nas obzi- 
nula i smije nam se. 

— Da plačemo dakle ? — pitaju opet. 

— Bješe plakati, kada smo se radjali. Kasno 
je sada. Nego onoliko vremena, koliko uhvatimo, 
smijmo se. Ne deri se uz tudja nosila, makar i kožu 
s tebe odnijeli na njima s tudjim kožama. Smij se, 
brate, makar ne mogao; nek je samo dušmaninu 
žao; nek dušmanin ne zna, kako ti je; neka misli: 
srce ti se smije. 

Po kućama zalazi čiča Firducija ponajviše onda, 
kada se komu desi imendan, ili kućna slava. Voli on 
ljudima čestitati. Mladjima čestita za šalu svakojako : 

— Oženio se i raženio se! Udala se i razudala 
se! Vjenčali i razvjenčali se! Ja vam kolo vodio, 
a dom vam djecom rodio! Sretni bili ikada, makar 
pametni nikada! Djevojke, vrijeme ne gubite, sko- 
čite, pa me poljubite! I moja je brada negda bila 
mlada, sto vam i pedeset deriščadskih jada! 

Ženama progovara ozbiljnije, hvali ih, koliko 
treba, i upućuje ih pametno. 

— Istinu ću najzgoljniju kaz'ti: vi ste, žene, 
jezgra naših slasti. Veliko je blago žena lijepa, dobra i 
poštena. Neka čuva, tko je ima! Nek nikomu ne zaima ! 

Ali najljepše i najsvečanije pozdravlja vremešnije 
muškarce : 

— Zdravo, djedaci, ko i sam što sam! Ja se 
jedva na nogama nosam, al jezik imam od guje ljući. 
Slušajte samo, kako će pući. Čestiti bili, jeli i pili, 
radili malo, gojili salo! Plivali u slasti ko riba u 
masti! Bile vam žene prilično poštene! Mladji vas 
svijet poštovao, a Bog vam lijepu sahranu dao ! 

Tako čiča Firducija iščestita svima, i starijima i 
mladjima, šta se komu priliči. A ako mu je društvo 
po volji, ostat će i podulje i razveselit će se. 

Ali takvo mu veselje sutradan izbija na nos. 
Sav se razbalja od ljutine, što se je zavezao u ljudske 
poslove, koji ne valjaju, te u ljutosti priznaje, da ipak 
ima smrti i da će i on sam jedared umrijeti, jer je eto 
i zaslužio, da umre. 

Kada se tako čiča Firducija pokori smrtničkomu 
usudu, znam pouzdano, da će me gdjegod uhvatiti 
i zaustaviti. 


— Isaija! — reći će mi, — dok umrem, hoćeš 
li se na grobu oprostiti sa mnom ? 


— Hoću, čiča Firducija, kako ne bih! — odgo- 
varam. : ' 

— Ali lijepo, cifrasto | 

— Hoću lijepo i cifrasto, štogod mognem ljepše 
i cifrastije. A bih li bukliju vina bacio u grob? 

— Nemoj! Ja sam svoju mjeru otpio. Nego nemoj 
zaboraviti, da rekneš: ovdje leži čiča Firducija, fi- 
lozof, koji je osamdeset godina ispravljao ovaj gu- 
ravi svijet. Samo glasno reci, da svi dobro čuju 
i zapamte. Jerbo kratak je vijek čovjekov i nisam 
mogao svakoga i nesetnoga uputiti i obavijestiti, kako 
s: priliči, 





18 





JOZA LOVAC. 


Otkad se je Joza odmetnuo u lovce, sve se je 
odjedared promijenilo. Drugačiji je danas lov, a kao 
da su drugačiji čak i sami zečevi. ki Eg u ož / 

ši: Nekada je zečevima bio običaj, kad poginu, da 
se sasvim smire. Sada se je i to izobičajilo. Sada je 
zečevima, kad poginu, istom pravi život. 

Kad će Joza u lov, dugo se sprema, a onda rano 
kreće. Rano rani, ali ne iz jutra, nego još u navečje 
lovskoga dana. 

Udešava on to pametno. Sjedne sa ženom za 
večeru i traži priliku, da se svadi s njom. Nije to 
sasvim lako. Treba da se namuči, jer kad se je ženio, 
nije dobro pazio, nego je uzeo ženu, koja ne će da se 
svadja. Zabunio se, naišao na bijelu vranu. Muka je 
dakle, te on mora iz daleka da započinje. 

— Kato, ja sam gladan. Malo će biti, što si 
spremila. 

— Donijet ću još, — odgovara žena, — ima 
napolju. 

Nije upalilo. Joza smišlja opet i nastavlja : 

— Meni to nije dobro. Zar nemaš ništa drugo ? 

Ali ona donosi i drugo jelo. Ne možeš joj dosko- 
čiti. 

— Kato, — zanovijeta Joza opet, — jesi li za- 
boravila, što sam rekao: danas si trebala čestitati 
baki imendđan. ' 

— Čestitala sam joj. 

— A jesi li "poručila, da nam u petak donesu 
kačicu ovčijega sira? ka 

— Jesam. mu 

— Da ima crne kave, ja bih pio. Ali nema. | 

— Ima. ka o kej| ido E k'o obli 

— Dugme“mi! je_otpalo s lovačkoga kaputa. 

— Prišila sam, 

— Zametnuo sam one druge naočale,što nosim 


— Našla sam ih. 

— Nisi valjda opet presladila kavu ? 

— Nisam je ni ošećerila. 

— Moju pušku nemoj ostavljati više u hodniku. 

— U sobi je. 

Ne*ide nikako. Znoji se Joza. 

— Ja ću u lov, — odlučno će na koncu. 

— Pa idi! odgovara mu žena. 

— Idem odmah. 

-— Sada? — začudi se ona i zagleda se u muža. 

Evo napokon prilike. 

— Da kada? — žesti se Joza. — Zašto da ne 
idem sada odmah? Ili možda hoćeš, da mi braniš ? 
Hoćeš da se svadjaš? Dobro je, dobro! 

Tako se on svadi, pa onda odmah obuče lovačko 
odijelo, prebaci torbu, pušku u ruke i s Bogom. A 
pred njim u korak lovački pas njegov, koji se obdan 
zove Švićo, a obnoć, kad se ono ime teško izgovara, 
Lola. 3 : 
Idu oni tako do prve gostionice. Tamo Lola 
odmah zakreće na vrata, a Joza za njim. j 

— Hoćete u lov, gazda Joza? dovikuju mu, 
kad udje. 

— Dabome da ću, odvraća Joza i rasprema se. 
Onda sjeda i priča, što je i kako je nakanio. Krenuo 
je već sada, da što ranije stigne, pa da načini rusvaja 
med tom zečadijom. 

— Moram tako, — objašnjava on društvu, — jer 
vine bi ni vjerovali, ali mene i mojega Lolu poznaju 
već sve zvjerke u Srijemu. Boje nas se kao groma i 
valjda već pričaju svojim mladima, kakvi smo, pa 
neka nas dobro pamte | Čim mi iz grada; oni u planinu, 
u vodu, kud koje. Zato se mi ovako još prije zore 
prikradamo k njima, da ih u snu zateknemo i pobijeno. 

Kad tako ispriča društvu, kakvi su lovci on i 
Švrćo, krene i dalje, u drugo društvo, pa u treće, u 
četvrto, koliko se već desi. I onda sve ljepše priča. 

— Moj Lola, — veli, — i nije pas, kao što su drugi 
psi. Da nije na četiri noge, on bi, kako je bistar, mogao 
biti na priliku poljar, ili egzekutor, ili još veći gospodin. 
Ja mu samo viknem: Lolo, ili Švrćo! pa mignem 
lijevo ili desno i prilegnem u jarak, a moj Lola skokne 
u lov i sam. Još se ja nisam ni namjestio i evo ga već. 
Ulovio zeca, divlju patku, jarebicu, šta već bude. 

— Švrćo valjda i leti? — pitaju ga, — dok lovi 
divlje patke? 

— Ne leti, — tumači Joza, — ali su mu oči urok- 
ljive, pa čim se zgleda s divljom patkom oko u oko, 
patka odmah tres o zemlju,a Lola nju krkac za vrat. 

U docnije doba noći Švrćo skoro već i leti. Ne 
leti doduše još vazda po zraku, ali preskakuje, kako: 
Joza priča, s drveta na drvo, kad hvata jarebice. 
Ali da one uzlete, uzletio bi valjda i on. Osim toga 
stvara on čudesa i po zemlji. Ne mora baš da leti. 
Jedared on na priliku, kad je Joza zadrijemao, opazi 
zekonju. Obično on onda probudi polako gazdu, 
ali sada se je valjda sjetio, da je gazda umoran i žao 
mu bilo buditi ga, pa se prišuljao i zgrabio pušku. 
p»Šta će sada da bude?" žmirka Joza za njim. A 
Švrćo s puškom u strnjiku. Vidi zekonja njega i 
poznaje ga dabome, ali kao misli: uteći će, a šta da 
se boji puške! Nije pasji posao, da puca. Ali jest. 
Kad se Švrćo primakao zekonji, načlovi se odjedared, 

zgrabi prednjim nogama pušku, stražnjom šapom oda- 
pne i zekonja se samo prebaci. Pogodio ga usred srca. 

— Ako ne vjerujete, — veli Joza, — evo pa ga 
pitajte. 

Kad je tako sveispričao, čim su se proslavili on 
i Švrćo, ispali na ulici nekoliko metaka, da vidi, 
jesu li svi redari na svojim mjestima, i onda krene 
na posao. 

Prodje maltu, zakrene s druma lijevo, pa po- 
traži, gdje ima travno mjesto. Onda sprti torbu, 
skine pušku i prilegne. A Švrćo, kao pametan pas, 
uz gazdu. 

Odmara se tako, dok sunce ne grane. Ali sada će 
zbiljski na posao. Samo dok gutne gutljaj šljivovice. 

Ide Joza i mjeri očima po polju. Ništa. Una- 
krstio uzduž i poprijeko. Još vazda ništa. Leti po 
zraku svaki bijes, i vrane i vrapci, pa čak i labudovi 
iz Mačve, ali po zemljine trči ni gušter. Sve je pusto, 
kao da je izumrlo. 

— Pa hajdemo prijeko, da vidimo sreću! — 
savjetuje se Joza sa: Švrćom i prelazi drum na desnu 
stranu. 

Ne prodjoše ni tri stotine koračaja, a Švrćo već 
naćulio uši. Bolja je sreća ovdje. Evo ga, evo, zakona 
mu zečjega! I ravno na njega i na Svrću. 

Stao Joza i pričekuje, a Švrćo, kao pametan pas, 
ne miče se. ' 

Dotrčao zekonja na kojih sto koračaja pred 
Jozu, ali onda zastane kao ukopan i trgne lijevo. 
* Opali Joza jedared, jok ; opali po drugi put, jok! 

Ali skoči Švrćo, presretne zeca i presiječe mu 
put, pa ga opet potjera natrag. 

Potrči zekonja, otkuda je dovitlao, ali ga i od. 
onud dočekaju nečiji psi. I pred njim, i lijevo, i desno 
psi. Muka je biti zec. Što će on onda, nego opet natrag, 
kuda je već bio jedared udario, ravno na Jozu. 

Iznenadio se Joza i zbunio se, pa sva sreća, 
što se zec ne pretvori u divlju ktmaču, kad naletje 
na njega. Ovako Joza ne spade s nogu, nego junački 


= Zzaošinu puškom oko sebe i zahvati zeca, da se je 


odmah triput prebacio i poljubio ledinu, 

Dotrči Švrćo i uvjeri se, da je zec poginuo, a 
Joza, kojemu su već i mrtvi zečevi utjecali, ne po- 
vjerova mnogo ni zecu ni Švrćinu uvjerenju, nego 
odmah strpa zekonju u torbu, te u hlad. 

Okrijepe se tamo i on i Švrćo, koliko su već sa 
sobom ponijeli, i onda legnu, da prespavaju žegu. 
A kad bude pred veče, dignu se obadvojica i udare 
natrag. ' * 

Dok stigoše u grad, već se i smračilo. Ali Svrćo 
je pametan pas i ne smeta njemu mrak, te čim oni 
pred prvu gostionicu, Švrćo odmah na vrata. 

— Evo gazda Joze iz lova! — viču ljudi, — 


čim oni udjoše. Kakav je lov? pitaju. 


— Nije osobit, — odgovara Joza. — Ubio sam 
jednoga, no taj i jest gromoran. Malih je bilo, ali te 
ja i ne tučem. Je li istina, Švrćo? X 

Švrćo ne odgovara,a Joza priča onda, kako je 
danas lovio: 

— Koliko je zečeva moj Švrćo danas digao! Sve 
po dva, po tri, po deset, ali predaleko. I štogod diže, 
sve otjerao na Šašince, a oni iz sela samo dočekuju 
i biju. ' Ks 

Pričaš Joza i ide opet redom kao i sinoć, samo 
naopakim, da dodje do kuće. 

U drugoj gostionici raste Švrćina slava još više 
a i zečevi se, što ih je digao, množe naglo. 

— Pobio sam ih dosta, ali sam putom  po- 


 raspoklanjao, veli Joza. Zadržao sam samo ovoga, 


jer je najveći i jer ga je Švrćo uhvatio. Evo vidite, 
da nema sačme u njemu. i 

i # — Valjda je jako prestario, — odvraćaju mu 
ljudi, — i nije bio voljan da živi više. 

Rasrdi se Joza, pa sa zecom u ruci krene dalje, 
u treću gostionicu. 

— Jesteli vidjeli zečine! — hvali se — Dvadeset 
sam ovakvih zečina danas pobio i porazdavao, 

Ali tu mu još manje vjeruju. 

Pije Joza, srdi se i pripovijeda. A kad nikako 
e da vjeruju, uhvati Joza zečinu, teljudima oko 
ušiju. 

Ali ljudi su rdjavi, pa ne vjeruju ni sada još. 

— Hajdo, Švrćo! — zove Joza svojega pamet- 
noga psa, i oni idu dalje. 

Sada Joza, čim udje, odmah i zapita: 

— Vjerujete li ljudi, što ću vam sada pričati? 

— Kako ne bi vjerovali! —- odvraćaju mu. — 
Pričaj, što te volja! 

— To je dobro društvo! — pomisli Joza pa po- 
loži zeca kraj sebe na stolicu, da mu bude pri ruci 
kod pripovijedanja, objesi pušku i torbu na klin 
i sjedne. 

— Ovoga sam ja zeca, — priča Joza, — ulovio evo 
ovako: sjeo ja baš u jarak, da malko založim, a 

vrćo odjedared skoči i poleti. Pogledam, a tamo 
grabi preko polja zec, evo ovaj isti, što je sada tu. 
Leglo ti zečje, zar nisi znao ni ranije ni docnije, nego 
baš onda, kad hoću da založim. Ali slabo si ipak izra- 
čunao. Tu je moj Švrćo. Viknem ja dakle odmah: 
Švrćo, goni ga ovamo k meni, da ne moram ustajati. 
Pametan je pas moj Švrćo. Zaokupio on zeca i ne 
pušta ga. Hoće zec lijevo, a Švrćo ga odmah preska- 
kuje i navraća na desno. Hoće zec desno, a Švrćo opet 
navraća. Na kojugod stranu zec pogleda, sone mu je 
strane Švrćo. Mogao ga je i zaklati, ali ne će. Zna, 
što sam mu naredio, i goni ga k meni. Tako ga je li- 
jepo ravno i dognao k meni. Ja samo sjedim i čekam. 
A kad zekonja preda me, ja se samo mašim, zgrabim 
ga i ošinem ga šakom iza ušiju. Gotov je, Bacim ga 
onda u torbu i eto ga sada. A Švrći kao pametnom 

psu dadem odmah polovicu kobasice, jer ovake 
se zečine i ne love svaki dan. Ima zečeva velikih, a i 
sam sam ih se dosta natukao, no ovakvoga davno 
nisam vidio. Ako hoćete, pa da ga izmjerimo. 

Okrene se Joza i maši se za zecom. 

— Kamo zec? — pita i obazire se. 

Ne odgovaraju mu. ' 

— Kamo se djede moj zec? — pita Joza opet, a 
opet mu ne odgovara nitko. 

Razgleda Joza i po sobi i pod stolovima, a onda 
skoči i dohvati s klina svoju torbu, pa se razmahne. 

— Kamo zec moj, vi razbojnici i pustahije! 

Skočio Joza, skočio Švrćo, ali jače je selo od 
svatova. Nema zeca, te nema. Svi su pošteni ljudi, 
ali zeca nema i ne može Joza ni torbom da ga izbije 
iz ljudi, nego morade uzmaći i on i pametni pas nje- 
gov Švrćo. 

Žure se oni kući, a Joza tješi Švrću: 

— Nemoj se žalostiti, Švrćo! Pametan si ti pas, 
ali eto vidiš, da ja pravo velim: ne vjeruj ni mrtvu 
zecu, da ti ne će uteći. ' 

BABA RUŽIN MUŽ. 


Nije to onaj baba Ružin muž, što ga je baba 
Ruža izgubila, pa ga je tražila varjačom po loncu i 
na posljetku našla u bijelom pasulju, nego sasvim 
drugi čovjek, ni rod ni surodica onomu prvomu. 

Njega nije baba Ruža nikada izgubila i ne mora 
da ga traži, jer on se od kuće ni ne miče, manj da ga 
sama baba Ruža kuda pošlje, kako ona veli, ili otjera, 
kako on veli. 

Stekla ga je već odavna i ni sama se pravo ne 
sjeća više, kada. Ni ne vodi računa. A ni ne sjeća se, 
kako ga je stekla. Ako će o tom da govore, odmah 
će se svaditi. Ona veli, da je on ludovao za njom i da 
je u vodu skakao, ako mu je ne dadu, a on se otresa 
i kaže, da je sve laž i bolje da je i u vodu skočio, nego 
što ju je uzeo. 

On je baba Ružin muž i nikako se drugačije u 
selu ni ne preziva, ali ima on i svoje kršteno ime. 
Samo to mu ime nije vazda jednako. Kada je baba 
Ruža dobre volje, što nije često, ili kada ga jako 
treba, zove ga Ivicom. Ovako ga je nekada jedino i 
zvala, ali se je izobičajilo već. Kada je mirna, a niti 
ga treba, niti je rada svadji, zove ga: Ivo. Pred 
svijetom mu govori, osim u najljućoj svadji: Ivan. 
Ali u svadji mu govori i pred svijetom svakojako,i 
prilično ružno, a ako ga baš po imenu zovne, rekne 
mu: Ivekanja. 

Na ona tri prva imena baba Ružin se muž obično 
ne oziva i ništa ni ne odgovara, kao da ni nisu njegova 
imena. Ali kada ga baba Ruža vikne: Ivekanja, 
skoči on odmah, ili da je posluša, ili da se svadi s njom, 
spram toga, koliko se je uplašio ili koliko se je razju- 
načio. 

Takav je život med njima nastao, čim su se sasta- 
vili. Samo dva tri prva dana prodjoše u miru, a onda 
je odmah dotrčao vrag s kablom, da im hvata grijehe. 

Treći četvrti dan iza vjenčanja otišao Ivan u 
društvo. Nije da je zapao do zore ni da se je opio. 
Vratio se za rana i prilično trijezan. 

— Gdje si bio? — pita ga žena oštro. 

On ne bi ni da odgovara, nego bi odmah da se 
miluje. Ali ni spomena! Najprije je morao biti izgr- 
djen, a onda, hajde de, još se je nekako sredilo sve za 
taj dan. 

Otađa vazda ovako. Ide li u društvo, nije do- 
bro. Sjedi li kod kuće, ne valja. Kojigod posao uradio, 
rdjavo ga je uradio. Radjaju se djeca, on je kriv. 
Razbaljaju se i umiru, još krivlji. I ne koristi te- 
panje, ne koristi milovanje, pa niti ljutina, ni same 
šake. Onda tek da vidiš zlo! Da čitavo selo izgori, 
ne bi se tako zapamtilo, kako je zapamtio on, kada 
ju je samo jedared maznuo, a i to samo malko, tobože, 
toliko samo, da je poplaši. 

Mislio je isprva: da nije možda kakav bijes 
ušao u nju i sada iz nje luduje, a ona sirotica ni nije 
kriva? Zato ju je i rado puštao i sam slao, kadgod 
zaželi da ode na koji crkveni god. Obišla ona tako 
sve crkve, i Tekije, i svetoga Bonu vukovarskoga, i 
Gospu morovićku, i Gospu ilačku, i obadva sveta 
Antuna, nikinačkoga i iločkoga. Obišla i druge crkve 
i svece, kuda malo svijet i zalazi. Pa ništa. Odsva- 
kuda se vraća onakva, kakva je i bila. 

Možda će se ohladiti, dok malko ostari? Godine 
prošle, od Ruže postala baba Ruža, od Ivana baba 

Ružin muž, a bitka u kući svejednako onakva, kakva 
se je zametnula, čim ih je vrag sastavio, kako on tu- 
žan veli. 


Smirio se baba Ružin muž sasvim i zašutio. Niti 
šta pita baba Ružu, niti joj naredjuje, niti joj brani, 
a rijetko joj i odgovara. Sve mu je po volji, osim 
dva tri put u godini. Ali onda se i čestito razjunači, 
pa uzme isplaćivati za cijelu godinu i još s pridom. 

Najjunačniji je on, kada se junaštvo kuha u njem 
nekoliko dana i valjano se skuha. Dodje na priliku 
tkogod izsusjedstva u kuću, ili tkogod na ulici izlane 
njegovo ime: baba Ružin muž, — i odmah mu se u 
srcu započne kuhati junaštvo. Ne trpi on to ime i 
stoput je rekao svima,da ne trpi. Ako je vrag već 
uzeo ušur od njega i skleptao ga s babom Ružom, 
to je mogao učiniti, ali kršteno mu ime ne može 
sastrugati ni vrag ni čitavo selo. Ivan se on zove, i 
još Mačković po prezimenu,akuća mu se u selu zove 
Krckalova. Ivan Mačković Krckalov, tako se on pre- 
ziva i nikako drugačije. A baba Ružu ni nije pop 
krstio, nego vrag, i po njoj se ne može kršteno čeljade 
zvati, pa ne će ni on. ' 

Dok još nije sasvim prestario, znao se je i po- 
tući za svoje pravo ime. No sada mu je već pošla 
sedamdeseta godina i ne može više, nego hlapće 
jezikom i mrmlja. Ali junak je još vazda i nije se 
prestao srditi u sebi. 

Kada je miran malko od nje, sjedi i misli. 

Misli na priliku: zar se ne bi baba Ruža mogla 
zapisati u bratimke ? Druge matore babe već okukaše 
u crkvi, pa je starcima mir kod kuće, a ona nikako ne 
će da se zapiše. Možda bi onda i sama trgla malko 
dušu u se, koliko već mogne, makar i samo zato, 
neka svijet misli, da joj je jezik popustio. Makar i 
zato, ali nekako. bi bolje valjda ipak bilo. Da samo 
hoće tkogod da je nagovori, neka se zapiše ! Tko bio, 

da bio, makar i crni ciganin. I njemu bi zahvalio i 
poljubio bi ga. ' 

Da joj sam rekne? Nije već još nešto. Ta onda 
baš uz prkos ne bi htjela, nego bi možda još i njega 
natjerala, da se zapiše. Istjerao bi vuka na sebe. 

Misli on i drugačije: eto, druge matore babe 
iznemažu i kunjaju po kući. Gdjekojoj se i jezik 
uzme, i sav se ukoči, pa ne može da govori. Druga 
ogluši i pogaze je kola. Treća se popne za kokoškama 
na dud i skrha vrat. Četvrta ima kćerku ili unuku, 
pa ostavi djedaka i ode kćeri ili unuci. Peta nestane, 
pa se ni ne zna, kako je nestala. 


Sve može da bude na svijetu. Ali tako može da 
bude drugim ljudima, a eto, kako je njemu. 

Razmislio je sve već, te sada čeka. Kada o sve- 
cima stanu derani pucati iz pušaka i kao ludi tjerati 
konje po selu, tako da svakiput tkogod od njihova 
bijesa nastrada, pazi on i pazi, iko će to biti? A kada 
obnoć zagrmi, napinje on uši i pazi opet: kuda li 
će grom tresnuti? 

Prodju sveci, prodje trka i pucnjava, pregrmi i 
grmljavina, a baba Ružin muž uzdiše, hlapće jezikom 
i mrmlja. 

A baba Ruža zdrava kao drijen i jezik joj kao 
čekrk. 

 — Ta će me guja preživjeti, — šapće baba 
Ružin muž. 

I onda se on od žalosti razboli, 

Leži i boluje. Gine, a sve još čeka, hoće li i njemu 
jedared svanuti kao drugim ljudima. 

Čeka i misli, a duša u podgrlac i samo da iskoči, 

— Jesam rekao, da je korenitija od mene! 
Pustila je žile čak u pakao, -- kuka baba Ružin muž. 
— Hajde onda ja da se prtljam. 

Dolaze mu starci i mire se. Prašta im on, što su 
ga zvali baba Ružinim mužem, kako se on istinski 

ne zove, a praštaju i oni njemu, što ih je grdio ružnim 
riječima. 

Došao i gospodin parok, da ga ispovjedi. 

Lijepo se ispovjedio baba Ružin muž i sve po 
duši iskazao, šta je mislio i šta ječekao i od bijesnih 
konja i od duda i od pušaka i od gromova, a na pos- 
ljetzu pripita gospodina paroka ; . 

— A kako će na groblju na mojem krstu pi- 
sati ? 

— Kako se zoveš, onako će i pisati, — odgovara 
parok. 

— Hoće li pisati: Ivan Mačković  Krckalov? 
— hoće on da bude siguran, pa zato i pita samoga 
gospodina paroka, a nikoga drugoga. 


— Pisat će: Ivan Mačković, — govori mu 
parok, — a Krckalov ne mora da bude. : 
— Pa dobro, — odobrovolji se bolesnik, — ali 


ne će pisati: baba Ružin muž? Ne će pisati? 

— Ne će. Tako ti nije ime i ne će ti ni na krstu 
pisati. 

Zahvali on lijepo gospodinu paroku i sasvim 
se obraduje. 

— Barem tamo neka bude, kako treba, — 
prošapće i izdahne dušu. 


3I 


U KUĆANSKOJ ŠKOLI. 


Sjedim ja lijepo mirno u svojoj sobi i mislim 
koješta (što ovdje pripovijedati ne smijem,) a. ono 
kuc kuc na vrata. 

— Slobodno ! 

Ulaze dvije gospodje, jedna u zelenoj haljini 
druga u modroj. 

Znam, znam, znam. 

Sjednemo. 

— Ah, gospodine, da vas zamolimo! Ne ćete 
valjda zamjeriti, — započne gospodja u zelenoj 
haljini. 

— Ne ću zamjeriti, — odvratim pokorno i 
spustim glavu. 


— Vi ni ne sanjate, šta bi vas htjele zamoliti, 
— nastavi gospodja u modroj haljini, 

— Ne sanjam, — odgovorim s mučeničkom 
predanošću. 

— Mi bi vas zamolile, — prihvati opet gospodja 
u zelenoj haljini, — da bi nam izvoljeli sastaviti mali 
proslov za subotu, za završnu svečanost naše kućan- 
ske škole ! 

— Molim ! 

— Kratak, malen, samo nekoliko riječi. Vi to 
već znate. Ali izvjesno? Molimo lijepo. I kada? 

— Odmah. 


———————————————————————— 

— Odmah? To je krasno. To je divno. Dakle 
odmah ? 

— Ovoga časa. Molim samo za pomoć, 

— Izvolite! S drage volje. 

. — Molim onako od prilike. Tamo se, u kućan- 

skoj školi, kuha, peče? Tako nešto. 

— Jest. 

— A ne pije se? 

— Ne pije se. To jest: pije se čaj, crna kava. 

— Dakle ipak! Mogli bi onda započeti. Prva 
dolazi juha, čorba. 

Ali tu već: zapesmo. Gospodja u zelenoj haljini 
stoji uz čorbu, a gospodja u modroj haljini uz juhu. 

— Čorba je turska riječ, a za pravo znači samo 
riblju juhu, — veli gospodja u modroj haljini. 

— Juha je nepoznatija riječ kod nas, — veli 
gospodja u zelenoj haljini. 

Moradoh se i ja umiješati. 

— Molim, gospodje, — ja sam uz juhu, samo 
rad sroka: juha se kuha. 

= — Kuha se, — potvrde mi obadvije gospodje i 

odobre mi, da ostanemo uz juhu. 
—; Da započnemo dakle, — reknem i uzmem 
pisati : 

»Blago svima 

,,Želucima ... 

— Vrlo dobro, — potvrde opet obadvije gospo- 
dje i poskoče na stolicama, a ja nastavim: 

»Jer se kuha 

,,Dobra juha. 

— Bi li umiješali u jutii i suha kruha? — za- 
pitam ja. — To su odmah još dva zgodna sroka. 

— Nemojte, — požuri se gospodja u modroj 
haljini, — to ćemo kod mesa trebati. Sada dakle 
pečenje. 

— Molim, govedina! — prekori. je gospodja u 
zelenoj haljini. 

— Pardon, istina je, — pocrveni gospodja u 
modroj haljini, 
A ja nastavim: 


,, Govedina 

»Bit će fina, 

9908 . 4 < 

Tu opet zapnemo i zgledamo se. 

— Mora li svakako biti sos? — zapitam. 


— Trebao bi da PR — uljudno će gospodja u 
zelenoj haljini. 

Prokleti sos! Ni iiialine dalje. A gospodje su i 
same u neprilici i žale mene. 

— Sos... začepi nos! kako je ispjevao još 
Janko Jurković, čini mi se, — usudim se ja napome- 
nuti, ali moj prijedlog bude odbijen i ja moradoh 
mozgati dalje. 

I sinu mi najzad : 

,, Govedina 

»Bit će fina, 

»,Sa ponosom 

», Dobrim sosom. 

Gospodje me odmah proglase za prvoga pjesni- 
ka, i to ne samo u ovozemnoj zemlji, nego i u cijeloj 
jugozapadnoslavenskoj naciji. 

Sada ćemo na pečenje. Ali to je već lakše : 

,»» Svinjetina, 

,, Teletina, 

»Jagnjetina, 

,, Sama je milina. 

— Krasno! — kliču gospodje, a ja se junačim 
i pjevam dalje: 

»A salata 

,» Vrijedi zlata 

»» Suha, 

;»S kruhom i bez kruha. 

— Dobro ste upleli kruh, — pohvali me gospo- 
dja u zelenoj haljini. 


* 

Sada je već lakše. Još samo kolači, crna kava 
i čaj. 

,Sve mi znamo, al najviše 

»Kolačiće, torte i slatkiše. 

— Oprostite, — prigovori gospodja u modroj 
haljini, — ali to mi se čini malo prekratkim. Barem 
nekoje bi se torte trebale poimence da spomenu, 

Ali ja se uščudim : ja 
' — Molim, u specijalizaciju se ne smijemo upu- 
štati, jer u općinstva su različni ukusi, a mi moramo 
da budemo objektivni spram sviju torti. Ne smijemo 
strančariti. 

Gospodja u zelenoj haljini pristane uz mene, 
te se ja tako odbranim od torte. 

Potjeram dakle dalje: 

»Crna kava, 

»To je naša slava. . 

— Vrlo dobro, — pohvale me opet gospodje i 
proglase me za prvoga pjesnika na kugli zemaljskoj. 

»A naš čaj 

», Nebeski je raj. 

Gospodje odskoče sa stolice, a ja obrišem znoj 
sa čela i obradujem se, da je čaj svemu kraj. 





— Hvala vam, gospodine, —- uhvati me gospo- i 


dja u zelenoj haljini za ruku, — sve je krasno, divno, 
božanstveno, te bi još jedino zamolile za nekoliko 
riječi završnih. ' k . 

— Moralnu pouku? — zapitam i opet me probije 
znoj. 

— Molimo lijepo ! : 

Ali kada sam pregazio sosove, salate i torte, ne 
ću se valjda zaglibiti ni u moralnoj pouci. 

— To bi od prilike bilo, — zapitam, — onako 
nekako, da se počne s jelom i da se svrši s čim pamet- 
nijim ? Ši. X 

— Tako da, — potvrde mi gospodje. 

— Može se i tako, — odgovorim ja «smireno i 
malko pocrvenim od toga razgovora o moralu, jer 
ja sam čedan i stidljiv kao današnje djevojčice, iako 
nisam! nosio do dvadesete godine suknje do koljena. 

— Mogli bi možda ovako, — započnem: 

»Koja ne zna kuhati i peći, 

»Nije vrijedna niti muža steći. 

— Dobro je, — prihvati gospodja u zelenoj 
haljini, — ali muž nije baš takva sreća. Znam ja dobro 
i predobro. Bilo bi nekuda zgodnije, da prijetnja bude 
ljuća, na primjer kaznom i na ovom i na onom svi- 
jetu. 

— Odmah ćemo se zaprijetiti, — prekinem se ja. : 

»Koja ne zna kuhati i peći, 

, Nek na svijetu ne nada se sreći, 

»Nit će sreće niti raja steći. 

— To je izvrsno, — zadovolji se gospodja u 
zelenoj haljini, ali se sada usprotivi gospodja u modroj 
haljini : 

— Ipak bi trebao i muž da ostane u prijetnji, 
jer djevojke se ne boje pakla toliko, koliko nesreće, 
da se ne udadu. Zato bi najbolje bilo reći: udat ćete 
se, ali ako ne znate kuhati, dospjet ćete u pakao. , 

Gospodja u zelenoj haljini samo iskrivi usta i ne 
odgovori ništa. To znači, da je pobijedjena. 

Ispravim dakle moralnu pouku ovako: 

»Ako žena mužu kuha makar kako, 

“Muž će brzo u raj, a žena u pako, ' 

Ogledam se ponosito, ali gospodje šute. Napokon 
će gospodja u zelenoj haljini. 

— Zašto muž u raj? 

Ja se sav zbunim. 

— Zato, zato, — promucam, — da se ne sastane 
sa ženom i da joj bude ljuća kazna. 

Gospodje prasnu u smijeh, a gospodja u modroj 
haljini primijeti dobrostivo : 

— Neka ostane tako, kako ste napisali, ali samo 
zato, jer ste vi neženja. Jedino zato. 

— Dobro je, neka ostane ! — pristane i gospodja 
u modroj haljini. — No sada samo još malenkost. 
Molimo lijepo! Ovo su bile same prijetnje, ali treba 
i nagrade da bude. 

— Treba i nagrade da bude, — ponovim ja 
pokorno. — Možemo odmah, na priliku; 


»Koja valjano kuha i peče, 
,,Punu će kuću djece da steče. 


— Ah! — protrne lijevo gospodja u zelenoj ha- 
.ljini i nakrivi se na lijevu stranu. 
— Ah! — protrne desno gospodja u modroj 


haljini i nakrivi se na desnu stranu, 

Vidim, da valjda nisam pogodio, šta treba. 

— To ne smije biti, gospodine, — snadje se 
najzad gospodja u zelenoj haljini, — ta moja kćerka 
ni ne sluti... 

— Ni moja! — požuri se i gospodja u modroj 
haljini. " 

— Moja kćerka još vazda misli, — opet će go- 
spodja u zelenoj haljini, — da će se s mužem samo 
igrati kao s mačkicom . 

— Malo gladiti, a malo za rep vući, — htjedoh 
i ja pomoći, ali me gospodje tako nemilo pogledaše, 
da mi riječ zape u grlu. Opet nisam pogodio. 

— Naša djeca ni ne sanjaju o...0... — za- 
počne gospodja u modroj haljini, ali onda zastane: 
— no vi ste neženja i ne mogu vam govoriti. 

Opet sam dakle ja kriv, što ne mogu da razu- 
mijem stvar. 

Situacija je teška. 

— Kako bi bilo, — predložim, — da prizovemo 
u pomoć rodu? Roda je priznata specijalistkinja. 

— Ne, ne! — usprotivi se gospodja. 

— Ili da učinimo po aluziju na to, da ipak 
ima djece na svijetu? “ 

— Ne, ne, ne, I 

— Onda ćemo djecu izbrisati iz recepta, to jest, 
iz moralne pouke. 

— Izbrisati ! 

— A šta ćemo mjesto djece uzeti ? 

Sada opet ne znamo, šta ćemo. 

— Mogli bi, — predložim ja, — obećati svakoj 
gospodjici, da će steći tri muža. 

—> Oprostite! — izbeči se na mene gospodja u 
zelenoj haljini. — Ta to ni u Turskoj ne može/.da 
bude: tri muža najedared. 

Opet se nismo razumjeli. 

-— Ja mislim, — uzmem se braniti, — neka neva- 
ljani muževi umiru, a. ženice se odmah udavaju. 
Tako makar i triput. 

— To već, — odobrovolji se gospodja u modroj 
haljini, — ali možda ne bi bilo pravo gospodi, kada 
bi se tako napisalo. Šta sudite vi? — zapita mene. 

— Ja sudim, da se treba napisati, bilo muževima 
pravo ili ne bilo. Meni bi, na primjer, da sam oženjen, 
sasvim po volji bilo, da odmah umrem. 

— Vi ste uljudan i umiljat čovjek, — pohvali 
me gospodja u zelenoj haljini. — Pa zašto se vi ne 
ženite P Oženite sć, dragi gospodine ! 

— Samo dok proslov sastavimo, gospodjo! Ai 
premlad sam još. 

— Molim! Kako ćemo dakle? 

— Evo ovako ! — padne mi u taj mah na pamet: 

»Koja dobro kuha, sreća joj se pruža, 

»Da uhvati jednog, il dva, il tri muža. 

.— Sjajno! — zadovolji se gospodja u zelenoj 
haljini, ali gospodja u modroj haljini prigovori mi: 
'— To je za onu, koja zna kuhati, ali koja zna i 
kuhati i peći? 

Istina je! Treba ili i ili dometnuti. Do- 
metnut ćemo dakle: 


»Koja dobro kuha i peče, 

»Dvostruk broj će muževa da steče. 

— Sve je u redu! — uzdahnu obadvije gospo- 
dje i pruže mi ručice. 

Sada se ja istom razjunačih: 

»Muževi će biti tihi kao voda, 

»Pokorno će jesti, štogod bude moda. 

— Izvrsno! — zadive se gospodje. 

pŠutjet će i jesti, štogod žena dala, 

»Jedino će zinut, da joj reknu: hvala. 

— Divno! — odjekne opet i s lijeva i.s desna, 

»Na samrti samoj govorit će tako: 

»Iza tvojeg jela umirat je lako. 

— Božanstveno ! — ori cika oko mene. 

»Još iz crnog groba zaklinjat će žene: 

»,Hrani novog muža, kao što si mene !: 

Gospodje se skoro obeznaniše, ali ja nastavih 

»IZ Svih grobova će složan orit glas: 

»Hranite ih samo, kao što ste nas. 

Gospodje zaplakaše. 

»A s neba će jeka odjekivat sama: 

»Hranite ih samo, bar će brže k nama. 


Zastadoh umoran, a gospodje uluče priliku i 
uhvate me za ruke. 

— Vi ste istinski pjesnik! — progovori mi 
s dubokim ganućem gospodja u zelenoj haljini. — 
Njegujte dar božji! Hvala vam od svega srca, Ali mi 
smo uzbudjene i ne možemo danas nastaviti. Doći 
ćemo sutra, da završimo. Sutra konačno. Do vidje- 
nja, božanstveni pjesniče | 

Ja se poklonih, a kada digoh glavu, nije više bilo 
ni gospodje u zelenoj ni gospodje u modroj haljini, 

Sutra dakle opet. Dobro. Ali samo još sutra 

Do godine, ako kod nas u gradu bude opet škola 
za kućanstvo, upisat ću se u tu školu i ja. 

Ljetos sam promašio, nisam se upisao, ali na 
godinu ću da se upišem prvi. Čim bude upisivanje, 
ja ću otrčati i zapisati se. Ne ću više da promašam, 
što se činiti mora. 

Istom sam danas dokučio, da mi je to sveta duž- 
nost. 

A onda, kada i ja budem upisan, mogu i ja ka- 
zati, koga bi trebali zamoliti, neka nam sastavi pro- 
slov. Onda ću i ja otići i kazivati, šta nam treba i kako 
treba da bude. 


Zato ću se ja do godine upisati u kućansku školu. 

TI PROKLETI JEZICI. 


Zlatan je čovjek bio moj prijatelj Janez, za 
mladih bečkih dana. Lijep i jedar kao pravi slovenski 
gorštak, dobar kao dobar dan, srdačan drug. Lud za 
igrom, za pjesmom, za djevojkama. U jednu riječ, 
čovjek, obdaren svim općeslovenskim vrlinama. 

Kada bi bilo po pravdi i pravici, takvoga bi 
čovjeka, koji je:na radost sebi i svijetu, trebala sreća 
uzeti pod okrilje, njegovati ga i tetošiti. Ali, na žalost, 
pravda je davno poginula i nije se ni u oporuci sjetila 
mojega prijatelja Janeza. 

Tako morade i on da ide starim utrenikom 
vesele nevolje, zlopateći kao vrag na plitku dnu, a 
pjevajući i smijući se, kako samo mladež —ludež zna. 

Živio je slavno i zadovoljno. Kao što je ptici 
nebeskoj svaka streha podesan stan, a sve, što nije 
tvrd kamen ili crna zemlja, prijatna hrana, tako je i 
prijatelju Janezu, praktičnu i vrijednu  planincu, 
svaki bogovetni dan bio jedino nova prilika za pri- 
vredu. “ 

— Ja sam kao prorok Mojsija, — znao je govoriti 
sam, — ali ja sam i veći. Mojsija je udarao štapom 
o kamen i izbijao vodu, a ja izbijam iz kamena novce. 

Radio je on po poslovnicama leopoldstadtskih 
Jevreja, vodio strance i pokazivao im grad, trčkao 
u uredništva dnevnih listova i prvi im donosio vijesti 
o gungulama, tučnjavama i drugim važnim uličnim 

dogadjajima, učio djecu igranju, pjevanju, sviranju, 
školskim naukama, udešavao obrtnicima  knjigo- 
vodstvo, upućivao i vodio seljake sviju narodnosti, 
koji dolaze ,,ravno pred carevo lice", — sve radio i 
svačim zaradjivao. 
Da mi je rekao: uzeo sam omnibus i od sutra 
ću voziti, ne bih se bio začudio. Ali kada mi je došao 
i pripovjedio mi, da je dobio ,,vrlo dobra" učenika, 
baruna, pješadijskoga majora, i da će ga učiti hrvat- 
skomu jeziku, ipak sam se začudio. 
— Brate mili, zar hrvatskomu jeziku? — zapitam. 
“ — Hrvatskomu, dabome, — odvrati Janez. — 
Na proljeće mora barun sa svojim bataljunom u 
Hercegovinu, pa bi donde da nauči nešto hrvatski. 
— Lijepo! Pa od tebe? — zapitam. 


— Od mene, — ozbiljno će Janez. — Pa zašto 
ne bi? 

— Ta ti, momče, — opet ću ja, — ne znaš 
hrvatski ni beknuti. 

— Ne znam, — mirno će Janez. — Dakako da 
ne znam. Ni ne velim, da znam. Ali evo gramatike, 
— ion izvuče iz džepa knjigu, — pa ćemo obadvojica 


da učimo. Samo ja ću jedan dan unaprijed, jer učitelj 
mora da zna više od učenika. 

Tako i bude, te moj prijatelj Janez još toga dana 
otpočne posao. 

Nekoliko sam ga nedjelja sada rijetko sastajao. 
Vazda je bio zaposlen i jedva je dospijevao, da mi 
se samo s dvije tri riječi pohvali, kakvo je fino mjesto 
stekao. 

Ali negdje treće ili četvrte nedjelje eto ti prija- 
telja Janeza rano iz jutra k meni. Vidim, da je blijed, 
usplahiren, a ruke mu dršću. Nisam ga ni zapitao, 
a on mi odmah reče: 

— Raskrstio sam se s barunom. 

— Zar? Da nije on s tobom? 

Janez me pogleda ispod oka i mrko odvrati: 

— Nije. 

Znao sam, da istinu govori, i zapitam ga: 

— A zašto, more, kada ti je dobro bilo? Valjda 
niste već obadvojica naučili hrvatski? 

Janez se nekolikoput prošeta brzim koračajem 
po sobi, stane časkom pred prozor, a onda se naglo 
okrene k meni i zavikne, kao da će zametnuti svadju 
sa mnom: 

— Jeli, šta u tom tvojem prokletom jeziku znači 
riječ: svitnjak ? 

I onda poleti k meni, kao da bi da se tuče sa mnom. 

— Ajoj! — zaciknem ja i izmaknem se pod stol. 

— Govori: šta je to? Šta znači ta prokleta riječ ? 

Vidim, da ga je probio znoj i sažali mi se. 

— Dragi brate Ivane, — uzmem ga miriti, — 
reći ću ti već. Samo mi kazuj, šta će ti to ? U hrvatskom 
jeziku svaka riječ znači nešto, što jest, i onda još 
nešto drugo. Spram toga, u kakvom se društvu desi. 
A nekoje riječi ne znače opet ništa, nego samo trče 
uz druge kao ždrebad. Ima kod nas svakakvih riječi. 

— Dobro, — odvrati Janez i sjedne za stol, 
pa se razmaše rukama, — ali neko leksikalno zna- 
čenje svaka riječ ima. Šta dakle znači riječ svitnjak ? 

— Oj? — odvrnem ja. 

— Ta valjda znaš ti, kada ne znam ja. Šta znači ? 

Nevolja je s takvim radoznalim čovjekom. 

— Znaš, Janko, kako ćemo? Reci najprije, šta 
si ti mislio, da bi ta riječ mogla značiti. 

— Zašto to? 

— Zato, jer možda i to znači, A ako ne znači, 
možda bi mogla značiti. I ako baš ni ne bi mogla, 
možda će-na posljetku ipak morati. Hrvatske su 
riječi pokorne, dragi moj prijatelju, i možeš ih navijati 
na svoju ruku, možeš ih navraćati na svoj mlin i 
kosti im lomiti do mile volje. Znaj, brate slatki, da 
rječnik jugozapadnoslavenske akademije još nije 
dopro do te riječi. Ima dakle vremena, da mi još 

nametnemo javnosti onakvo značenje, kakvo tebi 
treba. Možemo napisati roman i dati mu takvo ime. 
Možemo najmiti kakvoga slijepca, da opjeva junaka, 
kojemu je takvo ime. A možemo i napisati herojsku 
tragediju pod tim imenom. Sve se može. Sve ćemo 
učiniti, dokazat ćemo, da ta riječ ima i ono značenje, 
što joj ti daješ. Govori dakle, golube, da čujem, šta 
tebi ta riječ znači. 

Moje riječi odobrovoljiše prijatelja Janeza i on 
mi pruži ruku. 

— Reći ću ti, šta meni ta prokleta riječ znači. 
Ja sam joj prodro u srce i vidio sam, od čega je skle- 
pana. Meni svitnjak znači dan, koji sviće. 

Sada i ja njemu pružim ruku.  . 

— To ona i mora da znači, ako i nije dojako 
značila. Dan, koji sviće | Pogodio si riječ u živac i 
izmamio joj istinsko značenje njeno. Ti prvi, Ivane 
moj! A kako, čim, otkuda? Govori ! 

— Sve ću ti ispripovjediti, — odvrati Janez i 


uhvati me pod ruku. — Ali hajdemo na čašu piva. 


— Da.ne bude na više? 


— Makar i na više! Makar se oteglo sve do 


svitnjaka, — odgovori Janez veselo. 

Kada je tako, ne mogoh se usprotiviti, nego 
podjoh s njim. 

— A sada da ti pripovjedim sve po. redu, — 
prihvati Janez, kada smo sjeli u gostionici, — kako 
sam se ja sukobio s tom zlosretnom riječju. 

— Pričaj, ali polako! Tavan piva, tavan priče. 

-— Tako ću, — razveže Janez pripovijest, — 
a ti slušaj i divi se, kakve nevolje mogu da snadju 
čovjeka, koji se istinski i pošteno trudi. Stao ja učiti 
mojega majora, kako ti već rekoh. Nabubam svaki 
dan ljudski, šta mi treba, i onda njega učim. Malo 
mi je doduše teško s hrvatskim naglaskom, ali Švaba 
i onako ne može naglasak naučiti. Nisam ga zato ni 
mučio. A sve drugo ide kao po loju. Mlatim ja njega 

sa svih sedam padeža oko ušiju, da mu se sva glava 
zapušila, Šta će toliki silni padeži, vajka se on jadnik 
i sumnja, da li će ihikada popamtiti. Moraš, Švabo | 
Znojim se ja, znoj se i ti! A u sebi psujem te proklete 
padeže i sam. Dobro dakle. Muči se on, kao grješna 
duša .u paklu, i samo u strahu zapitkuje, ne će li 
možda glagoli biti još strahovitiji. A ja moram da ga 
tješim, da se ne bi poplašio i pobjegao. Sve bi, kako 
vidiš, lijepo i krasno bilo i ja bih ga učio cijelu zimu, 
da sudbina jarac ne smisli drugačije. Siromak čovjek 
neka na ledu kuću sagradi, pa će mu i tamo izgorjeti. 
I led će eksplodirati i ubit će zlosretnika. Takav sam 
ti ja, otkada me je mati rodila. Da cijelu noć padaju 
dukati s neba, ja bih to jamačno prespavao, ali da 
samo jedna jedincata sjekira padne, mene bi u čelo 


pogodila. 


'— Rasprsnula bi se sjekira, — utješim ja Janeza. 

— Takva je moja sreća, — uzme on kukati dalje. 
— Da padnem na ledja, razbio bih nos. Da podjem 
u crkvu, toranj bi se na mene svalio. Da se oženim, 
mlada bi se pretvorila u muškarca. 

I on potegne pivo. A onda se opet razblaži : 

— Ne koristi jadikovati. Slušaj dakle! Sve je 
dobro bilo, dok nije došlo do udaje neke gospodjice, 
koju ja ni ne znam, pa ni danas joj ne znam ni ime 
ni prezime. Ni ona ne zna za mene, a eto vidiš, kako 
mi je naškodila i razjadila me i osramotila me. Na što 
joj se bilo i udavati! 

— Nije ni trebala! — potvrdim. i ja. 

. — Palo joj tako na pamet i sada, naravski, svi 
će da joj čestitaju. I moj se major, momak od oka, a 
ćelav od obrva do zatiljka, sav uzvrpoljio. Služio je 
nekada pod njenim pokojnim ocem, generalom, pa 
veli, da mora čestitati. Dužnost. A onda se sjetio: 
general je bio Hrvat, pa zar ne bi bilo zgodno, da 
njegovoj kćeri čestita hrvatski. I tako već uči hrvatski, 
pa ako baš ne pogodi sam, eto sam mu pri ruci ja. 

Sastavit ćemo dakle hrvatsku čestitku, ali lijepu i 
malko pjesničku, kakva već treba da bude mladoj 
djevojci za udaju. On je već nešto i pokušao. Pro- 
čitao mi i vidim, da nije loše. Sada još samo da pre- 
vedemo, Potezi, povuci! Samo lijepo, pjesnički, 
veli on, a i ja bih. 

— Dein Ehrentag bricht an, — deklamuje moj 
ćelavi major. 

— Sviće tvoj svadbeni dan, — prevodim ja. 

— Je li to pjesnički" — zabrinuo se major. — 
Bi li možda moglo pjesničkije da bude? Molim vas, 
potrudite se. 

I eto tu ti nastaje tragedija. Šta me je samo 
napao, da se uprem i da se pjesnički izražavam! 
Upeo se ja iz petnih žila i kopkam po glavi, ne ću li 
iskopati štogod ljepše. I sinulo mi. Sjetio se ja one 
nesretne riječi. Otkuda je samo znam? Od tebe ili 
od kojega drugoga Hrvata? 

— Sviće... sviće... 
sretan priklopim — svitnjak . 
vjenčanog dana... . 

— Kako? kako? — požuri se major, da zapiše. 

— Sviće svitnjak tvog vjenčanog dana, — 
deklamujem ja, a on piše: ' 

— Sviće svitnjak tvog vjenčanog dana, — 
ponavlja major. — To vrlo lijepo zvuči, ki 
pojetski. 

On blažen, a ja ponosit. I tako mi lijepo m en 
čestitku, major je odmah prepiše i odašalje, a meni 
još specijalno zahvali i počasti me vinom, čajem, 
cigarama. Sve za moje pjesničko nadahnuće. Pro- 
slavio se ja, ali za kratko mi potraja slava, samo do 
preksutrašnjega dana, to jest do danas. Iznevjerila 
me je danas i slava i sreća, Došao ja k majoru, a on 
skače po sobi. Kasno mu je, da uči igrati, a. valjda 
mu je već i poteško. A tek kada je mene Zapazio! 
Stao prevrtati očima, a onda se od smijeha izvalio 





— mucam ja i sav 
. Sviće svitnjak tvog 

na divan. Čas bijesan, čas puca od smijeha. A meni 
se klanja. 

— Gospodine barune, — započnem ja, ali me on 
odmah pretrgne: 

— Hvala za čestitku! I meni su bi jošte 
kako zahvalili | Hvala vam | 

Riječ po riječ i mi se razidjosmo. Ne ću da budem 





. s čovjekom, koji ne poštuje moje znanje. Ne ću ni 


za što na svijetu. A sada mi pravo i istinski reci, 
šta ta prokleta riječ znači. « 

— Dragi prijatelju, —- zagrlim ja Janeza i po- 
ljubim ga u čelo junačko. — Brigu pod glavu, Bog 
će sve izbrinuti. Ne kini se, ne ubijaj se! Ta riječ 
znači: dan, koji sviće. Ti si pogodio značenje njeno 
i nemoj mariti za kritiku ni za ljude, kojima ona 
deseto znači. 

Kako je Janez još vazda uzrujan bio, moradoh 
ga i dalje tješiti. 

— Ne tuguj, prijatelju, jer ti si jedan od onih, 
koji našemu jeziku prinavljaju novih riječi. 

I tješio sam ga tako slažući po tavan piva i po 
tavan razgovora, sve dok nam nije svanuo svitnjak. 

Muka ti je s tim prokletim jezicima. Niti smiješ 
da ih bogatiš, niti da ih siromašiš. I zar da onda budeš 
lud, pa da jezike učiš? 

Čim je profesor Skerlić pokrenuo pitanje, bi li 
bilo zgodno, da svi mi, i Hrvati i Srbi, odbacimo u 
književnosti ijekavštinu i prihvatimo ekavštinu, znao 
sam, da i ja moram izreći svoje mišljenje. Pitao me 
doduše nije nitko,alina koncu konca, nitko nije pitao 
ni Skerlića. 

Mene to pitanje i onako muči još iz maloće. 

Lako je Skerliću. On je Šumadinac, pa čim je 
stao na svijet, odmah je ćknuo i otada samo i &če. 
Porodica ekavska, škola ekavska, književnost ekavska, 
a ako je slučajno oženjen, i ljubav ekavska. Zna on 
dakle, šta može i šta smije. 

A šta jaP Porodica mi je, kao i svima nama 
Hrvatima-štokavcima, starinom ikavska. Djed moj, 
Brodjanin, samo je i ikao, otac moj je priikivao, 
slavni naš fra Ivan Velikanović pjevao je ikavski o 
sveticama (o svecima nije) i pisao o pivnicama (to 
su pijevnice, nisu podrumovi), a ikavac sam po srcu 
i duši i ja sam, jer to se ne zatire. Ali ja sam rodjeni 
živim u Srijemu, med ekavcima, a po školi i po knji- 
ževnosti sam ijekavac. 

Znam da govorim sva ta tri narječja i da se ne 
bunim, no nekada je bilo muke s ijekavštinom. 
Učitelj se je moj, krasna i čestita duša, ali čovjek slab 
u piću (i umro je siromak u podrumu), dosta na- 
mučio sa mnom, dok me nije obavijestio. I jest smiješna 

stvar: najprije me naučio, da mjesto e pišem ije, 4 
onda se upeo i on i pokojni moj otac, da bar prezime 
moje ostane, kakvo je bilo, jer druge sam ja riječi 
sve bez milosrdja poijekavio. 

Ja sam dakle tu muku premučio i znam, kakva 
je. Zato i hoću da presudim pitanje. 

Ponajprvo: otkuda nama ta tri narječja ? Što 
sei tiče ijekavštine, odgovor je jasan, čim pogledaš 
geografsku kartu. ljekavština se je razvila na jugu, 
u toplijem podneblju. Nema dakle sumnje, da su 
klimatske prilike prouzročile njen razvitak. Fizički 
je zakon, da se na toplini rastežu tjelesa. Tako su 
dakle nastali i ijekavski oblici: ,,lijepijeh"',. ,,svijet- 
lijeh" sasvim prirodnim načinom, pod utjecajem 
južne topline. Rastegli se u ustima. 

Teže je već rastumačiti postanak ekavštine i 
ikavštine, Ne smije se a priori odbiti ni hipoteza, da 
su možda naši pradjedovi, kada su u šumama dobili 
prve: knjige, počeli krivo čitati ono starinsko ,,jat", 
neki kao i, neki kao e, i tako je nastala zbrka. 

:To nesretno slovo »jat'' svuda je i onako na ne- 
priliku, pa je.i Vuk skoro ostao prostak pred Rusima, 
kada ga je — malko nezgodno — prekrstio. 

 Priličnija je: ipak druga hipoteza, da smo svi mi 
starinom ijekavci s juga, valjda s rijeke Bune i da 
smo se nekada zvali Bunci ili. Bundžije. Odande 
smo se raselili, pa kao što naseobi biva, izgubili smo 
nekoji na putu slovo e, te postali ikavci, a drugi opet 
izgubili slovo i, te postali ekavci. 

Analogan slučaj vidimo i kod Bugara, koji su 
nekada, kao i mi, imali deklinacije, ali su ih u ratovima 
redom pogubili. 

Bilo kako bilo, danas nas ima svakakvih, ikavaca, 
ekavaca, ijekavaca. Sada nam je posao: prvo, da 
vidimo, šta je čije ; a drugo, da se pobijemo. 


Potrebna je dakle inventarizacija. Treba 'da se 


zna, šta imaju ikavci, šta ekavci, šta ijekavci. 

Ali tu odmah vidimo, na žalost, da gruntovno 
stanje nije u skladu s faktičnim posjedom, nego svako 
narječje ima takvih riječi i oblika, koji podnipošto 
nisu njegovi, nego tudji, iz drugih narječja. 

Da zahvatimo samo nekoliko primjera, s kojima 
ćemo odmah zaći i u folkloru. 

Ako uzmemo glagol: piti, šta vidimo? Da je 
ikavski, ali samo u infinitivu. U prezentu je samo 
ijekavski, a ekavski nije nikada. Ekavci su dakle 
naučili piti donekle od ikavaca, a još više od ijekavaca. 
U drugu ruku, mora se napomenuti, ekavci upotreb- 
ljavaju ijekavske oblike: pijem, piješ, pije, mjesto 
korektnih ekavskih oblika: pem, peš, pe, pemo, pete, pu. 

Druga riječ: ekavski jesti, ikavski jisti, upo- 
trebljava se kod ijekavaca u ekavskom obliku. Ije- 
kavci dakle nisu znali jesti, barem u infinitivu, ali u 
prezentu su već znali: ijem, iješ, ije. 

Tako je s mnogim i premnogim riječima, sibila 
je zbrka, nered, otimačina. Sve se čini, da tu ni nije 
dovoljna sama inventarizacija, nego će se morati 
osnovati čitava gruntovnica, ili baštinske knjige, 
kako u Srbiji vele, pa da se zapisuje, i tko je vlasnik 
koje riječi, i odakle je koja riječ uzeta u zajam. Bez 
toga nikada reda ni mira. 

Najprije dakle red med narječjima, a onda 
tučnjava, ako Bog da. Redom se jež ježi. 

Red je gotov. Pije onda da se bijemo, u ime 
božje, čije li. 

— Vas ijekavaca ima manje, nego nas ekavaca; 
-— veli ekavac. 

— Nas ijekavača, skupals Rusima, ima i sto 
milijuna, —. odgovara ijekavac. 

— Nije istina, da je vaše narječje ljepše od našega, 
— veli ekavac. 

0 — Tako će i biti, — odgovara ijekavac, — jer 
mi imamo same jasne glasove: a, €,i,0, uja ti 
imaš i glas a. 

* — Nemamo mi vremena, — veli ekavac, — da 
izgovaramo te kobasice tvojijeh lijepijeh riječi. 
— Dabome da nemate, — odgovara ijekavac, 


— jer vi ste vri4dadan svadat i žalite zacaddlo vraime, 

Sluša ih ikavac, smije se i veli: 

— Ako se ljudski posvade, kao da ću ja još na 
koncu imati pravo. 

I onda ih stane miriti: ] 

— Znate šta, ljudi božji. Hajdemo da svi budemo 
ikavci. Nas ikavaca i Malorusa ima četrdesetak 
milijuna. Nemamo onijeh lijepijeh riječi, ali zato se 
zaca4dlo ne ćemo ni zagnjaviti. 

Onda se potukoše. 

Šta ćemo dakle sada? 

Kako bi bilo, da ono nesretno slovo ,,jat', što 
smo maločas još nagrdili, zamolimo, neka oprosti i 
neka se vrati, pa neka ga u ćirilici čita svatko, kako 
voli, i, e, ije. ' 

Onda da zamolimo i staro rogato e, neka se i 
ono vrati, pa neka i njegasvatko čita, kako mu srcu 
godi. A ako se rogatomu e usprotive oženjeni ljudi, 
neka se u štampi makar izvrne i neka stoji na rogovima. 

Tako će da bude mir i red i blagodat božja. 

Mogli bi još i pametnije učiniti. Mogli bi udesiti 
ovako: ' 

S proljeća da budemo svi ikavci. Onda čovjek 
još ne smije pravo da zine iza zime, nego stiskuje 
zube, mora da štedi glasove, kada govori, i ubrzava 
riječi. Lipo vrime! 

Ljeti da budemo ijekavci, jer onda je vrućina, 
riječi se po fizičkom zakonu rastežu i same. Lijepo 
vrijeme 1 

U jesen da budemo ekavci, jer opet zahladjuje, 
ali ipak smo šire volje, nego s proljeća ; ima žita, ima 


vina, ima rakije, možemo dakle i jače zinuti. Lepo | 


vreme | 

Pa ——————————————————— 

Zimi opet dušu u se, a zube stiskuj ; ne treba ni 
vokala, ni narječja, nego cijedi krozzubei žuri se! 
Lp vrm| 

Bit će dođuše poteško s ona tri prva narječja, 
s proljetnjim, ljetnjim i jesenskim, ali zimsko će na- 
rječje već lakše biti, jer će se moći samo šaptati, kao 
čerkeski jezik. 

Razumije se samo po sebi, da će onda svi sabori 
našega jezika biti sazivani jedino zimi, a sve će se 
druge zabave priredjivati ili ranije ili docnije. 

Težak će onda biti hrvatski jezik, ali šta smeta ? 
Ista je muka, da bi ne naučio samo jedno narječje ili 
ne naučio nekoliko njih. 

A na koncu konca, koji ne budu jezika znali, 
mogu i onako biti kritičari dnevnih listova ili recen- 
zenti literarnih društava, 


i=-=- 


CAVE SCRIPTOREM. 


Još u ono blaženo doba, dok sam se bakljao sa 
starim klasicima, nisam bio sasvim na čistu, da li bih 
literaturu ubrojao med korisne izume ljudskoga duha, 
kao što su na priliku: loptanje, sklizanje, kockanje, 
ili med zablude čovječanske, kao što su: gramatika, 
matematika, ekshorte. 

Ako je predočim udruženu s rječnikom, moram 
je ubrojati med teške zablude, stvorene za mučenje 
podmlatka ljudskoga. Ali u drugu ruku, ako skinem 
s nje rječnik, sintaksu i sve ostale dosadne privjeske, 
moram je okrstiti veselom i slatkom naukom. 

Pogotovo se uvjerih o tom, kad se prihvatismo 
slavnoga bećara Publija Ovidija Nasona i njegomih 
»Metamorfoza', 

Metamorfoze bi trebale da budu najbolje i naj- 
podesnije štivo za dječake ispod četrnaest godina. 
Tamo dječak ima prilike, da obazna mnogo prijatnih 
i dobrih stvari. Čita on u njima, kako se mlade nimfe 
brčkaju po vodi i vuku u svoj zagrljaj mladiće, kako 
bogovi i satiri trče bez daha za djevojkama, i kako 
se muškarci prevraćaju u ženskinje. To sve pozorno 
čitaš, podvlačiš i onda se zamišljaš. Trudiš se, da 
dokučiš: šta će nimfama mladić i šta će djevojke 
bogovima i satirima? Šta će im? 

Mozgaš, pa ako si bistar, ti ćeši dokučiti. A ako si 
konservativac i. još vjeruješ u rode, sada ćeš se uputiti. 

Moglo bi dakle biti koristi, da se i tu nije is- 
priječila smetnja. Ali baš onda, kad trebaš da budeš 
sasvim obaviješten, iznevjerava te literatura. Baš 
onda, kad trebaš najzad da čuješ, zašto se nimfe 
brčkaju po vodi i zašto bogovi i satiri lete tako po- 
mamno za djevojkama, ne nalaziš valjana odgovora, 
nego samo vidiš po brojevima stihova u knjizi, da je 
izostavljen stih dva. I to sada, gdje je najzanimljivije 
i gdje trebaš da budeš upućen temeljito. 

Tako ti je s literaturom. Ili te prevari odmah 
s početka, ili te prevari na koncu. Ili te vara od po- 
četka do kraja. Od prilike kao i žena. 


Zašto da je onda voliješ nego i ženu? Zašto da i 


nju, po ruskoj poslovici, ne ljubiš kao dušu i ne treseš 
kao krušku? I zašto da joj vjeruješ ikolicko? ' 

Od onoga vremena, provedenoga s raspojasanim 
pričama tomskoga prognanika, stoput sam se do 
danas uvjerio, da literatura nije u svako doba dana 
i noći vesela i slatka nauka. 

O tom me je svojstvu literature sasvim uvjerio 
moj prijatelj Stipo, vjerni službenik njen. 

Sa Stipom se ja znam od pamtivijeka. Prisni 
smo prijatelji bili. On je meni hvalio, štogod ja na- 
pišem, a ja sam njega hvalio, što ne piše ništa. Slagali 
smo se dakle bratski i iskreno smo drugovali. 

Ali jednoga mi dana dodje Stipo i izjavi mi, da 
sada piše i on. Onda izvuče iz kaputa omašnu teku 
i položi je pred mene, 

Uzdahnem i pročitam na teci motto: 

. Stulta est clementia, quum tot ubique 
vatibus occurras, periturae parcere chartae. 

— Pročitaj, pa ćeš mi reći, šta sudiš, — naredi 
mi Stipo. 

Tako Stipo postade pjesnikom i (prestade hvaliti 
moje radove. 

Noonda meopetjednoga dana pohvali toliko, damu 
moradoh zahvaliti, Akad sam mu zahvalio, odmah će on: 

— Napisao sam pjesmu,koja nije ni najmanje 
loša, kako ja sudim. Da je pročitamo, pa da je pošljem 
kojemu listu! A možda da je malko još i dotjeramo ! 

Sjednemo dakle i uzmemo je dotjerivati. I tek 
što je dotjerasmo, već svanula i zora. 

Peto uredništvo, kojemu smo pjesmu poslali, 
odštampa je ipak. I onda se Stipo prestade šišati i 
prevrati se u kritičara mojih radova. 

Kratko vrijeme iza toga raselismo se. Iz početka 
smo se sjećali jedan drugoga gdjekojim pismom. 
Docnije ni to. 

Ali Stipo stade rasti, Pjesama nije više pisao. 
»Tosvatko zna", veli. Bacio se na ozbiljniji posao, 
na revijalno proždiranje literarnih žrtava. 

Započeo je bio sa studijama i nosio je pred sobom 
kao štit erudiciju. Ali mu to nabrzo dotešta, te on 
presedla na čistu idealnost i tamo se razvagani. 

I tako ja prije nekih dvanaest trinaest godina 
dobijem odjedared od mojega nekadašnjega druga 
Stipe, a sadašnjega čuvara literarnih ideala, evo 
ovakvo pismo : 

»Dragi prijatelju! Ne znam pravo, bih li ti 
čestitao ili bih te prekorio zbog hipokrizije. 

Ti znaš moje nazore i moje ideale. Ja se za njih 
borim, za njih živim i od svega se srca veselim, kad 
vidim njihovu pobjedu nad okorjelim dušama da- 
našnjega svijeta. 

Ne znam (da ti iskreno reknem), otkuda su oni 
tvoji citati. Javi mi, da pročitam. Nije čudo, ako 
štošta i promašim, ali mi je žao, što sam promašio 
djelo tvojega čišćenja. 

Znam, da nisi hipokrita, nego da ti je srce iskreno. 
Čestitam ti i veselim ti se. 

Javi mi odmah! 

Pozdravlja te srdačno 

tvoj Stipo". 

Kad sam pismo pročitao, pročitam ga još je- 
dared i onda se sasvim uvjerim, da ni trunka ne 
razumijem. Sutradan pročitam i treći put, pa kad ni 
onda ne razumjeh, odlučim, da ću pripaziti na dnevne 
vijesti zagrebačke, nije li naš slavni kritičar Stipo ovih 
dana pomjerio pameću. 

Mjesec dva iza toga desim se u Zagrebu i sretnem 
Stipu. 

Zatrčao se on preko ulice, raširio ruke i zagrlio 


me. A onda me silom odvukao u svoj stan, dase po- ' 


razgovorimo. I vazda mi čestita, čestita, čestita. 
— Znao sam, brate, — govori mi — da ćemo 
se naći. 


I onda me strašno pohvali, kako sam čestit, 


iskren, idealan. I opet me zagrli. 

Vidim, da je zdrav u licu, gojan, čvrsto hoda, 
ruke mu ne dršću. 

— Ali sada kazuj, — opet će on, kao i u onom 
pismu, — otkuda tebi oni citati? Iz kojega su ti 
djela! Kako sam ja to promašio? Kazuj, brate ! 

.Navalio na mene, a ja ne mogu ni riječi da mu 
odgovorim, koliko ga žalim. Zdrav je na oko, ali je 
pomjerio siromak pameću, 

Ja ga žalim, a on me veselo gleda i neprestance 
mi govori. A onda odjedared skoči, dohvati s drugoga 
stola dvije debele knjižurine i donese ih. 


Da si nije možda siromak utuvio u glavu, da 


sam ja te knjižurine napisao ? Da nisu to ona djela, 
za koja me Stipo hvali, a ja i ne znam, da sam ih 
napisao ? 

— Vidio si valjda već? — zapita me Stipo i po- 
kaže mi knjige. 

Bio je to Ivekovićev rječnik, koji je onda baš izišao. 

— Nisam vidio još, — odgovorim Stipi i pokušam 
da svrnem razgovor. 

Ali Stipo odmah rasklopi knjigu, pa mene uhvati 
za- ruku i zapita: 

— Odakle je ovo? Evo vidiš. ,,Nerazložito i 
himbeno čepljuskajući, da je crkva u zabludu upala." 
Ili ovo: ,,Ne ima se dvojiti, da se mrtvi ne pomažu." 
Sve sami citati iz nekoga tvojega djela. Tvoje je ime 
potpisano. Gledaj | Ima još. Evo na priliku kod riječi: 
dohodarnik... I svuda je tvoje ime. Evo opet... 
Ali ja mu otmem knjigu i zaklopim, onda uzmem 
obadvije knjižurine, odnesem ih onamo, gdje su i prije 
bile, te se vratim k Stipi i zagrlim ga. 

— Odakle? Odakle? Kazuj! 

Ja ga opet zagrlim: 

— Dragi Stipo, hvala Bogu, što si zdrav. 

Onda ga poljubim u lijevi obraz: 

— Ovaj ti je poljubac, Stipo, od mene, što si 
mi prijatelj i što vjeruješ, da se ja još mogu svrnuti 
na pravi put. 

Zatim ga poljubim i u desni obraz. 

— A ovaj ti je poljubac, dragi Stipo, od pokoj- 
noga mojega prapraprastrica fra Ivana. On ti se iz 
vukovarskoga groblja divi, ali ne može da ti lično 
zahvali, što si toliko zavolio njegovo ,,Upućenje 
katoličansko'', jer se je za ovih stojedanaest godina 
sasvim odučio od hodanja. Ne bi on znao danas ni 
toliko hodati, koliko ti znaš pisati. Lijepo te on po- 
zdravlja i nada ti se skoro, jer ovakve ljude, kakav 
si ti, ne nosi zemlja dugo. 

Na posljetku ga poljubim i u čelo i kliknem: 

. —"Ovaj poljubac opet od mene: sada na rastanku, 
jer moram da otrčim odmah i da uzradim, neka te još 
danas izaberu za začasnoga člana sva kulturna društva 
u jugozapadnoslavenskoj otadžbini našoj. 

Tako ja zgrabim šešir i izletim iz Stipina stana+ 

Na ulici se odjedared uplašim i pipnem se po 
glavi. Ako mi je možda kosa predugačka, te me tkogod 
bude smatrao kritičarom, literatom, umjetnikom ili 
uopće kulturnim čovjekom ? 

Odem brže bolje u brijačnicu i naređim, neka me 
ošišaju do kože. 

Sjedim i čekam, a momak, što će da me šiša, 
stade iznenada pred mene i pokloni mi se. 

— Čestitam, — veli — čestitam | 

Trgnem se, kao da me je puška pogodila. I on 
dakle već zna | 

Pogledam ga i onda upoznam momka, koji je i 
kod nas u Srijemu radio. 

— Čestitam imendan! — ponovi on. — Opazio 
sam maločas. 

I on pokaže datum na zidnom kalendaru. 

Sjetim se, da mi je zbilja imendan, zahvalim 
momku i priračunam odmah k trošku. 

— Takav slučaj! — nastavi momak, da mu 
čestitka ne bude zaboravljena. — Ali ja taj dan dobro 
znam i pamtim. 

— Zašto to? — zapitam. 

— Zato, — veli on — jer vaš je svetac bio od 
našega zanata čovjek. 

To nisam znao i začudim se jako. 

— Od vašega zanata? Ta nije, prijatelju. 

Ali on se samo dostojanstveno . nasmiješi kao 
Stipo kritičar. 

— Jest, gospodine, — odvrati blagim glasom, 
da me ne uvrijedi poukom. — Vaš je svetac sveti 
Isidor, brijač seviljski. 

Ja ga prestravljen pogledam. Da nije siromak 
iznenada poludio? Da me ne će još i zaklati? | 

Skočim odmah sa stolice. 

— Brijač seviljski? Biskup seviljski, a ne brijač 
seviljski, — izderem se na njega. 

Ali on mirno stoji, smješka se i samo veli: 

— Izvolite sjesti ! 

Da sjednem opet? Ne sjedam ja tebi, prijatelju. 
Ja tebi ne vjerujem. Onaj Stipo meni krade fra 
Ivana, a ti meni hoćeš da ukradeš mojega sveca. 
Žalost je to i sramota, što vi činite, ali kad pravo smi- 
slim, niste vi ni krivi. Kriva je literatura. 

Ali ako je kriva literatura, ne moram se ja dati 
zaklati ni od kritičara ni od brijača. 

KLUPODERSKI KLUB. 


Klupoderski je klub postojavao i ne postojava više. 

Od rana proljeća pa sve do kasne jeseni svakoga 
je dana od osam sati iz jutra do dvanaest sati u 
podne klub zasjedavao i vijećao, a u vanrednim 
prilikama i cijelo poslije podne. 

Danas klub ne zasjedava i ne vijeća više. 

Postojava i danas klupa nekadašnjega klupo- 
derskoga kluba, postojavaju i svi njegovi bivši čla- 
novi, ali kluba više nema. 

Prazna je danas klupa, ali nije prazna ni pusta 
istorija njena. 

Predsjednik klupoderskoga kluba, poručnik Anto 
Tankosić, umirovljen ljeta gospodnjega 1865., dola- 
zio je svaki dan prvi, sjedao na istočni kraj klupoder- 
ske klupe i čekao drugove. 

Nabrzo dolaze oni jedan za drugim i sjedaju na 
svoja mjesta: učitelj Tomo Šarzić odmah do laćmana, 
sarač Iiko Bičić na zapadni kraj klupoderske klupe, 
a bivši trgovac Tanacko Trivić izmed Tome i Iika. 

Kad se na klupi skupe tri stotine godina ži- 
vota, započinje se vijećanje. 

Vijećanje se započinje obično šutanjem. Društvo 
šuti i misli. Govoriti se ne mora, već ako koji hoće i 
koliko koji hoće. 

Najmanje govori sarač Ilko, a najviše i najradije 
učo Tomo. Saraču je Ilku teško, jer ponajprvo muca 

malko, a onda, ne može ni da se sjeti, šta bi govorio. 
Nekada, još odavna, govorio je i on, ali je već sve 
ispripovijedao i sada ne zna ništa više. Zato on sada 
sjedi i sluša, pa mu je svejedno, kao da i sam govori. 

Drugačiji je učo. On svaki dan zna, šta da go- 
vori, Pa ako se ni Anto ni Tanacko ne maknu, on će se 
već maknuti i započet će razgovor. A ne će, kad 
započne, prestati ni onda, ako ga i stanu gdjekada 
šutkati, 

Kad se društvo našuti, učo započinje. Najprije 
zaklima glavom, hukne, udari štapom po šljunku i 
obazre se oko sebe. 

— Da znate, braćo, — veli, — šta sam nočas 
sanjao! Sanjam vam ja, da sjedim i čiham perje. 
Otkuda perje da čiham ! Nisam nikada čihao. A kad 
tamo, i nije to perje, nego ni sam ne znam, šta je. 
Onda se probudim. Šta bi to moglo značiti? 

— Moglo bi značiti, da ne valja večerati u tvo- 
jim godinama, — odvrati laćman. 

Ali učo klima glavom. 


— Ne valja ovo, ne valja ono. Ne valjamo mi - 


više. A zar bih ja bolji bio, da ne jedem i ne pijem? 
Umro bih. 

— Jesti se ne smije naveče, ali piti se smije, — 
primijeti Tanacko. 

Laćman se okrene Tanacku: 

— Zar ti još piješ naveče? 


— Dabome da pijem, — pohvali se Tanacko. 
— Ne škodi meni. 

— Lažeš, more, — veli laćman. 

— Po čemu lažem? — gleda ga Tanacko, a zna 


i sam, da laže, samo ne će da kaže. 
Onda šute svi, dok opet učo ne započne razgovor. 
Obazire se on lijevo i desno, da nadje, o šta bi 
zapeo. Opazi onda koju dejvojku. 
— Tko je ovaj mladić s njom? — pita. 
— A tko je ta djevojka? — pita laćman. 

— Ne znam bome, — veli učo. 

— Ne znam ni njega ni nju, — odgovara laćman, 
a Tanacko potvrdjuje. 

Ili onda prodje koji znanaci pozdravi se s ktubom. 

— Kuda će taj? — pita odmah učo društvo. 

— Pitaj ga! — odvraća laćman. 

— Valjda po poslu, — nagadja Tanacko. . 

I opet svi zašute. 

Tako oni vijećaju cijelo prije podne. Paze, tko 
prolazi i kuda prolazi, tko ide i s kim ide, tko se sa 
sela dovozi i tko odlazi, tko vuče hranu trgovcima, 
tko šta iz dućana nosi, i sve druge važne novosti, 
Onda uzimaju od raznosača oglase i osmrtnice i či- 
taju ih, paze, tko se vozi na vjenčanje, i broje, koliko 
ima kola; gledaju sahrane, ispituju prolaznike .9 
cijenama na pijaci, pitaju djecu, čija su, i razgovaraju 
onda o njihovim roditeljima, djedovima i bakama, 
procjenjuju, šta staju ženske haljine, ljute se,ako 
kojega pijanca smotre, kritikuju, kako se loše uzdr- 
žava park i kako se rijetko polijeva, konstatuju, ako 
se je opet koji novi čivutin doselio, a na posljetku 
daju svaki po filir i kupuju novine, da im učo na glas 
pročita. A kad učo pročita, rasudjuju, šta je istinski 
napisano, a šta je laž, i završuju, da je šteta platiti 
za novine četiri filira, kad sve to možeš pametnije 
izmisliti i sam, . 

Ovako oni svršavaju do podne, te kad zazvoni, 
ustaju i rastaju se, A sutradan se opet okupljaju i 
nastavljaju posao. 

Ovoliku je brigu klupoderski klub vodio o svemu, 
što se miče i što se ne miče, o svemu, što jest i što 
nije, pa ipak ga danas nema više i ne postojava. 

Badava je učo stoput govorio, da će klupoderski 
klub vjekovati i da se ni smrt ne smije da miješa u 
njegove poslove, jer je ovakvo društvo potrebno za 
bistrenje javnih prilika, — badava, društvo se je sa- 
svim raspalo i raskvarilo se i nestalo. 

A raspalo se i raskvarilo se i nestalo nije ni po 
kakvoj krivici, nego upravo u vršenju svoje dužnosti; 
poginulo je dakle slavno na bojnom polju svojega 
javnoga djelovanja. 

Rasap se nije započeo ni od koga drugoga, nego 
od samoga predsjednika klupoderskoga kluba. Od 
njega se je započelo, a kola se slomiše na cijelom 
društvu i na svim članovima. 

Uranio predsjednik jednoga jutra ranije nego 
obično, prošetao se uz rijeku 666 koračaja i onda opet 
666 koračaja niz rijeku, te zakrenuo u park i sjeo na 
istočni kraj klupoderske klupe. . 

Gleda na sat. Istom sedam sati. Načekat će se 
još drugova. Ali ništa. Svršavat će donde poslove 
sam. 

Taman on da započne, i odmah bude zbunjen 
na sasvim neobičan način. Ogledao se časkom na desnu 
stranu, tko onuda prolazi, pozdravio se s nekoliko 
znanaca, pa se onda okrenuo na lijevu stranu, da i 
tamo razgleda ljude. Okrenuo se i protrnuo, jer šta je 
opazio, nije samo neobično i neprilično; nego i sasvim 
nezgodno i nepojmljivo. 

Na klupi kraj njega, i to upravo na Tanackovu 
mjestu, sjedi neki mladić, prekrstio noge, maše šta- 
pićem i fićuka, a. 

Predsjednik se ponajprvo začudi, onda se za- 
prepasti, a na posljetku se namrgodi i upre ljutit 
pogled u mladića. Otkad klupoderski klub postojava, 
a to je već mnogo godina, nikada se još nitko nije 
usudio, da sjedne na ovu klupu, kad klub zasjedava. 
A ako tkogod slučajno i sjedne, odmah ustaje, čim 
se javi koji član klupoderskoga kluba. Po javnom 
pravu u parku, a i po dosjelosti, pripada ta .klupa 
klupoderskomu klubu i po kojem se je pravu ovaj 
mladić usudio i obezobrazio, da na nju sjedne ? 

Predsjednik premeće nogu s noge i probada mla- 
dića srditim pogledima, ali mladić gleda: preda se i 

ne brine se. No ne prodje nekoliko časaka, te on skoči 
s klupe i odleti. Gleda predsjednik, kuda će taj ne- 
sretnik, što ne štuje tudje pravo, a ono on ravno 
k nekoj djevojčici, koja je baš izišla iza ugla, i stao 
s'njom, Tako dakle? Nju si ti čekao ! A tko je ona? 
Ne vidi predsjednik donde, a možda je i ne zna, Tko 
bi i znao svaku djevojčicu! ... Mlada je, s kratkim 
suknjicama, a vidi se, da je ona ugovorila sastanak 
s tim vjetropirom, Roditelji su je jamačno poslali na 
pijacu, a ona eto šta radi. I gle, i ne ide ravno, kuda 
treba, nego zaokrenula s mladićem u šetnju. Eto 
takva su danas djeca. Eto šta možeš od njih da do- 
živiš, ' EH: Dora ooo 

Jedva sačeka drugove, da im ispripovjedi, kako 
se ne poštuje njihova klupa, a i kako je mladjarija 
danas strahovito ološala, | 

Sutradan iz jutra stigne predsjednik malo doc- 
nije u park, nego jučerašnjega dana, dodje do klupe 
i još se gore preseneti. Na klupi već sjedi onaj mladić, 
pa prekrstio noge i fićuka. A sjedi na samom pred- 
sjedničkom mjestu, na istočnom kraju. ' 

Predsjednik zastane časkom, ali onda se zaputi. 
ravno k mladiću. Vidjet će se, čije je mjesto, Ali još 
nije dokročio donde, a mladić poleti kao iz puške i 
opet pred onu istu djevojčicu. mn 

Zagleda se predsjednik za njima i još se jače 
ražesti, nego juče. Ta im se je nevaljanština dakle već 
i uobičajila. 

Kad stigoše članovi klupoderskoga kluba, od- 
mah im se predsjednik potuži, te bude odlučeno, da 
će sutra cio klub uraniti u sedam sati ovamo, pa će 
razvidjeti, šta je u stvari, i onda načiniti red. poe 

Još prije sedam sati iz jutra društvo se okupilo i 
čeka. Predsjednik pripovijeda još jedared cijelu zgodu, 
a klub još jedared zaključuje, da se tomu mora na 
kraj stati. 

— Samo ti pazi, Anto, — veli učo, — da odmah 
uočiš toga nesretnika, a dalje ćemo lako. Ti imaš 
dobre oči, Blago tebi! Ajasamizgubio vid od čitanja. 

— Jesi li baš od čitanja izgubio, ne znam, — od- 
vraća laćman, — ali ne boj se. Čim ga smotrim, reći ću. 

— Da nije eno onaj? — zapita u taj mah Ta- 
nacko i pokaže mladića, što je baš došao preko puta 
i sjeo na klupu nekih dvadesetak koračaja od njih. 

Laćman nadnese ruku nad oči, natmuri se i od- 
govori : 

— Dabome, da je on, žalosna mu majka! 

Društvo se okrene i uzme promatrati mladića. 

— Tko je? — pita učo. — Vi ste svi okati. 
Tko je? 

Tanacko se domisli, da bi to mogao biti sin po- 
kojnoga onoga simidžije: ne zna, kako se je zvao, 
ili nov činovnik na pilani, jerbo je crvenkast i valjda 
je Švaba, ili parokov gost, jer njemu mnogi gosti 
dolaze, ili tkogod sa sela, pa se je došao kupati. Ali 
društvo se ne zadovolji s njegovim mišljenjem, nego 
riješi, da je mladić sasvim nepoznat, ili što je stranac, 
ili što je naglo narastao i društvo nije opazilo, koliki 
je odjedared, te sada ne može da pozna, čiji je. 

— Ne zna se, tko je, — odgovori laćman uči, — i 
ne koristi, da ga gledamo. Već da odlučimo, šta ćemo 
s njim, ako opet stane otimati našu klupu. 

. — Treba ga javiti policiji, — reći će Tanacko, 
— pa nek mu se zabrani! To je isto kao i zaorati 
u tudju njivu. 

Ali učo mahne glavom, da ne bi valjalo tako. 

— Nije dobro, — veli, — nego da mu najprije 
reknemo ili pismeno javimo, neka pazi, štajradi. A 
ako se ne pokori, udarit ćemo u druge žice. I treba. 
Jer nije samo ružno, što nas vrijedja, nego ne valja 
mu ni posao, što ovdje dočekuje djevojku. Ali da- 
bome : da je djevojka od čestita roda, ne bi se ni sa- 
stajala s njim, 

Društvo obori glave i stane razmišljati, šta bi se 
učinilo, ali dok su starci jošte razmišljali, mladić 
skoči s klupe i pojuri. 

— Eno ga, otpirio | — opazi ga Tanacko + društvo 
digne glave. 

— Eno, eno! — motri Tanacko dalje i pokazuje 
štapom. — Eno se je već i s djevojkom sastao. Vidiš 
ti obješenjaka, koliki je ! 

Društvo gleda za njima, a učo, kojemu i ne ko- 
risti gledati, jer ne vidi daleko, progundja : 

— Jesam ja rekao : da je od čestita roda, imala bi 
i stida! 

I laćman veli tako, pa čak i Iiko sarač klima 
glavom, da je istina, jer kad se ženskinje psuju, on 
odmah glavom klima, ali Tanacko ne kaže, ni da je 
istina, ni da nije, nego vazda još gleda za mladićem 
i za djevojkom. 

— Šta piljiš onamo, kao štrk u jaje? — zapita 
ga na posljetku učo, kojemu je krivo, što mu Tanack> 
nije oćobrio riječi, kako se u njihovu društvu priliči. 

A Tanacko se vrpolji na klupi i sve još gleda za 
njima. 

— Da se nisi, more, zaljubio i ti u onu djevojku ? 
— pita ga predsjednik. 

— Iš, ne praši! — odvraća Tanacko i samo se 
vrpolji. 3 

— Mani ga se! — veli učo predsjedniku. — Čim 
je opazio djevojku, protrnuo je i ukipio se. Kasno, 
more, za pedesetak godina. 

Mladića i djevojke nestade, a Tanacko zaklima 
glavom, i zagundja. 

— Zini, brate, zini! — nuka ga predsjednik, — 
pa da odemo i da zaprosimo djevojku. 

Dovde je Tanacko sve pretrpio, ali sada ne može 
dulje. 

— Kani se, čovječje, prosidbe, — brani se on, 
— ne treba meni pop za svatove, nego za sahranu, 

a ni onima — pokaže on za mladićem i djevojkom 
— ne bi trebao pop za vjenčanje, nego čibuk po le- 
djima. Valjda će im ibiti, jer dok reknem djevojčinoj 
svojti, ne će joj se oprostiti. 

. Starci se zaprepaste od čuda i od radoznalosti 
i svi se okrenu k Tanacku. 

— Poznao si je zar? A čija je? — pitaju ga. 

— Čija bila, čestita nije ni ona ni njeni, — do- 
daje učo. 

Tanacko već zinuo, da rekne, ali kad začu učine 
riječi, zastade, ' 

— Sta se prenemažeš? — snestrpi se predsjednik 
i zamahne srdito štapom. 

— Ne prenemažem se, brate slatki, — brani se 
Tanacko, — već kao mislim, da ne bude nikomu 
krivo, 

— Sta bi komu krivo bilo! — čudi se društvo. 
— Kazuj samo! ' 

— Pa dobro! — veli Tanacko. — Ako nije ni- 
komu krivo, ja ću i reći. Brate Tomo, okrene se on 
k uči, — nemoj da zamjeriš ni ti, ali ono je tvoja 
unuka bila. 

Kad Tanacko ovo izreče, zaljulja se pod učom 
klupa klupoderskoga kluba i cijelo se društvo po- 
trese. 

— Moja unuka? — pisne učo i brci mu zadršću. 

Tanacko ga pogleda, odmakne se i odgovori: 

— Dabome. 

Ali učo mu i ne sačeka odgovora, nego cikne : 

— Lažeš, more, lažeš! 

Tanacko samo slegne ramenima : 

— Ne lažem, brate. Zašto bih lagao? Poznao 
sam je. 

Ali učo i ne sluša, nego sve: lažeš te lažeš. 

Šta će onda Tanacko, nego se rasrdi i on. 

— Kani se ti, — veli on uči, — da mene vrijedjaš, 
jer ja ne trpim. a 

— Lažeš, — ponavlja učo i još dodaje: — 
i sam znaš, da lažeš. 

Miri ih laćman, ali ne slušaju ni njega. 

— Nemojte, ljudi božji, — puti ih on lijepo. — 
Možda si se ti, Tanacko, zabunio. 

Ali Tanacko se odmah zgrane na njega i skoro 
da mu već rekne ružnu riječ. 

— Pa dobro! — popušta laćman. — Možda 
se i nisi zabunio, nego je zbilja ona, ali onda se ne- 


.moj ni ti, učo, svadjati, nego djevojci ispraši ledja. 
Obavijesti je kao djed njezin. 


Sada se opet zgrane učo pa i ne požali ružnih 
riječi, nego istrese na laćmana, što mu već najzgodnije 
na pamet pade. 

Odvrne se laćman od njih, pa neka se svadjaju 
sami. ' 

Ali Ilko sarač, koji vazda šuti, progovori u ovaj 
mah iznenada: 

— Istina je, učo, istina je. 

— Šta je istina? — izbeči učo oči na Ilka sarača. 
— A otkuda se je odjedared tebi razvezao jezik? 
Pa šta odmah lažeš? Govoriti ne znaš, ali lagati 
znaš, čim prvi put zineš. f 

Ilko se zacrveni i zamuca se, te napokon izgovori : 

— Istina je. Poznao sam ti unuku, da je ona. 

Opet će laćman da ih miri. 

— Učo, brate, — veli, — evo vidiš, da su oba- 
dvojica vidjela i poznala, pa ti učini onako, kako 
rekoh tebi, jerbo ljeskovac je mast čudotvorna i za 
djevojke. Namekšaj ti njoj ledja, brate moj slatki. 

Lijepo savjetuje laćman, ali učo jako ružno 
odgovara i oni se zakvačiše. 

— Da imaš pameti, ne bi tako mlatio jezikom, 
— veli učo. 

— Da je od tebe uzajmim, još bi mi gore bilo, 
— odvraća laćman. 

I onda razvrgoše i razgovor i prijateljstvo. 

Skoči laćman s klupe: 

— Svemu si ti kriv, Tanacko. Možda i zbilja 
lažeš. 

Tanacko odbrusi i oni se u dvije tri riječi svade. 

Okrene laćman ledja društvu i samo još na 
polasku dobaci: 

— A ti, liko, kad vazda šutiš, mogao si i danas 
ostati za ogradom. 

Ne da se ni Iiko, nego brže promuca, da još 
stigne laćmana, koji je već krenuo. 

— A šta ti melješ, kad si ćorav kao i učo. I 
tebi bih ja mogao koješta reći. 

Svade se tako odmah njih dvojica i laćman 
pojuri desnom stazom, što ga noge nose. A odmah 
skoči i učo, pa samo još jedared okrsti Ilka i Tanacka 
ružnim imenom, te odjuri i on. 

— Neka ih! — uze zamuckivati Ilko. — Istina 
je, što smo rekli. Dobro smo vidjeli nas dvojica. 
A znao sam ja i pred tim, da se učina unuka sastaje 
s onim deranom. 

— Znao si? — začudi se Tanacko. — Pa zašto 
nisi rekao? 

— Zašto da reknem? — odvraća Iiko. — Onda 
bi se bili još prije svadili. 

Tanacko se ražesti: 

— Šta nisi govorio, čovječe! Onda se baš ne 
bi ni svadili. A ovako smo se svadili. Ali tko će tebe 
da krsti? Jedared si progovorio, i onda glupavo. 

— Zar ja? 

— Da tko? 

I onda se svade i razidju i njih dvojica. 

Tako se raspade i raskvari klupoderski klub. 

Nekadašnji mu članovi i danas još dolaze svako 
jutro u osam sati u park i sjede do dvanaest sati, 

ali se ne sastaju više. Svaki sjedi na klupi sam: 
laćman na sjevernoj strani parka, učo na zapadnoj. 
liko na južnoj, a Tanacko na istočnoj. A stara klupa 
klupoderskoga kluba prazna je i svakomu je slo- 
bodno sjesti na nju. 

Nema klupoderskoga kluba, pa i nema nikoga 
više, tko bi vodio brigu o svemu u gradu, i što se 
miče i što se ne miče, i što jest i što nije. 

LUKINA ŽENIDBA, DIONIČKO DRUŠTVO. 


Naš prijatelj Luka ženi se već od pamtivijeka. 
Sam on kazuje, a mi mu i vjerujemo, da se je od- 
lučio na ženidbu još za rane mladosti. Kazuje, da 
je već onda stao paziti na šiparice, kakve su, i oso- 
bito, kakve nožice koja ima, jer to se, veli, mora 
dobro zapamtiti za docnije vrijeme, dok budu nosile 
dulje haljine. Imao je dakle ozbiljnih (ili barem 
nalik) nakana još u ono doba. Otada su se te nakane 
s godinama još i jače ukorenjivale, tako da je Luka 
i danas, na vratima četrdesete godine, svejednako 
uvjeren i oduševljen pristaša ženidbe, kao i nekada, 
dok je samo škiljkao za kratkim suknjicama. 

Kako dakle, uzovakvu voljuiuzovoliku spremu još 
od malih nogu, da se nije do dana današnjega oženio ? 

Ako zapitaš njega, teško ćeš se obavijestiti. 
He, krivo je ovo, he, krivo je ono. U jednu riječ, 
kriva je lijevča. Ako pak zapitaš svijet, kriv je 
Luka sam. 

Kad vidiš Luku, kako se svojski trudi oko svoje 
ženidbe, moraš i ti da kriviš lijevču. Ali kad opet 
vidiš, kako on sa svom svojom spremom za brak 
i sa svom svojom neutrudivom voljom ostaje ipak 
vazda u šaragljama, moraš da kriviš i lijevču i njega 
samoga. 

Kojagod djevojka doraste, ako je samo ljepša 
i zgodnija, sigurna je, da će se Luka u nju zaljubiti. 

A kojojgod bude sudjeno, da se uda, udaje se, 
ali nijedna za našega prijatelja Luku. 

Godine prolaze, Luka se zaljubljuje, djevojke po- 
laze za druge mladoženje, pa dokle će tako da potraje? 

Luka se trudi i ne napušta svoje nastojanje. 
Ali ako i njemu na koncu konca srce iznemogne, te 
ne bude više kadro zaljubljivati se, zar da onda i on, 
ovakav poklonik krasnoga spola, bude osudjen na 
vječito momkovanje ? 

Sa strepnjom u duši pratimo mi, prijatelji nje- 
govi, fatalne i nezaslužene neuspjehe njegove, te ne 
znamo, čime da ih protumačimo. 

Dobri smo prijatelji, duševni smo ljudi, dužnost 
nam je, da pomognemo Luku. 

Odlučimo dakle, pošto smo stvar valjano pro- 
mozgali i kroz nekoliko noći obgovorili, da osnujemo 
dioničko društvo, kojemu će biti zadaća, da našega 
Luku oženi. 

“Na zboru ,,Kod srebrne potkove" bude stvar 
konačno na čistac izvedena, pravila sastavljena i 


potpisana, i tako stupi u akciju ,,Lukina ženidba, . 


dioničko društvo u Mrtvici.'" 

Pravila nam je sastavio valjan stručnjak Stanko 
Pitić, bivši trgovac, a sada učitelj igranja, član na- 
šega društva, i to sasvim po trgovačkom zakonu, da 
ne bude smetnje od vlasti. 

Pravila su evo ovakva: 

, Osniva se dioničko društvo pod imenom ,,Lu- 
kina ženidba, dioničko društvo u Mrtvici.' 

»Društvu je sijelo u Mrtvici, u gostionici ,,K sre- 
brnoj potkovi.! 

»Društvu je svrha, da svim mogućim sredstvima, 
prijateljskima i prisilnima, ukoliko to kazneni zakon 
dopušta, nastoji Luku Brkića, posjednika u Mrtvici, 
u zakonito bračno stanje privesti. 

,Društvo se osniva na neizvjesno vrijeme, te 
mu je trajanje odredjeno do onoga dana, kad Luka 

Brkić, posjednik u Mrtvici, doprinese svjedodžbu 
župnoga ureda, da je u zakonito bračno stanje stupio. 

»,Društvena se glavnica sastoji od potpuno pla- 
ćenih osamnaest litara karlovačkoga vina, od koje 
se glavnice jedna trećina ispija na dan osnutka dio- 
ničkoga društva, a preostale će se dvije trećine ispiti 
prigodom razvrgnuća društva, označenoga u -pre- 
djašnjem paragrafu. 

»Društvo se sastoji od šestorice dioničara, pot- 
pisanih na ovim pravilima. 

»Društveno se ravnateljstvo sastoji od sviju 
spomenutih dioničara. 

»Društvene se skupštine održavaju svako veče 
od osam do dvanaest sati u društvenoj sobi u go- 
stionici ,,K srebrnoj potkovi." 

Zaključeno i potpisano. 

Onda su pravila pročitana i protumačena i sa- 
momu Luki, koji je izjavio svoj pristanak riječima : 


< »hm, hm", te je i taj njegov pristanak u zapisnik 


zabilježen. 

Društvo je odmah stupilo u akciju, te je glavni 
ravnatelj i predsjednik našega dioničkoga. društva 
Andrija Patković, inače ciglar, što se i po boji nje- 
gova lica može pogoditi, oslovio Luku ovim riječima : 

— Luka, slušaj ! Uzeli smo na sebe brigu, da te 
oženimo. Ne lupkaj vilicama po tanjuru, dok ne 
izreknem. Moraš dakle da budeš pokoran. Zato ti u 
ime društva naredjujem ovo, a ti dobro pamti. Prvo : 
u roku od dvadeset i četiri sata imaš podnijeti istinit 
izvještaj, jesi li u koju žensku zaljubljen ili nisi, 
s tačnim obrazloženjem. Drugo: ako nisi zaljubljen, 
imaš se obvezati, da ćeš se u roku od osam dana 
zbiljski zaljubiti. Treće: nakon osam dana imaš do- 
kazati, da si zaljubljenje uistinu izvršio, i to imaš 
dokazati ili pouzdanim svjedocima, ili pak usmenom 
ili pismenom potvrdom dotične ženske. Slušaj samo 
i ne krevelji se ! Četvrto : svako veče imaš društvenom 

ravnateljstvu javiti usmeno ili pismeno svaku riječ, 
koju si sa ženskima govorio. Peto: pisma, koja od 
ženskinja dobivaš, imaš ravnateljstvu još istoga dana 
predložiti. Šesto: odgovore na ženska pisma i uopće 
svu ljubavnu korespondenciju imaš u konceptu pred- 
ložiti ravnateljstvu na odobrenje. To je za sada, a 
drugo ćeš docnije čuti. Jesi li čuo, Luka, i jesi li sve 
razumio ? > 

Luka jede i ne odgovara ništa. 

— Luka, jesi li valjano razumio, što ti je na- 
redjeno ? Ako nisi, kazuj, pa da ti se rastumači, 

Luka jede dalje i odmahuje se žlicom od društve- 
noga ravnatelja. 

Zapisuje se u zapisnik opće i jednodušno zgra- 
žanje sviju dioničara. 

Luka se najeo, te progovara: 

— Otkuda bih i razumio?  Rastumačite mi, 
jeste li vi pijani ili niste ? 

Onda započinje piti. 

Zapisuje se ukor u zapisnik. 

Napio se Luka, te progovara opet: 

“ — Ako niste pomjerili pameću, okanite me se! Ali 
ako ste zbilja pomjerili, dobro je. Svako zja, kako zna. 

I ovaj definitivni pristanak Lukin bude za- 
bilježen u zapisnik, te se akcija za ženidbu Lukinu 
započe. 

Sutradan je Luka preslušan, da li je zaljubljen. 
Pošto se je usprotivio naredbi, da o svojem zaljubljenju 
ima podnijeti pismeni izvještaj, ukoren je i oglobljen. 

Preksutradan bude Luka, nakon pokušanoga po- 
novnoga upornoga poricanja, primoran jakim i ne- 
osporivim dokazima na priznanje, da mu se 0oso- 
bito svidja gospodjica Jelena Jelić, osamnaest godina 
stara, rodom i prebivalištem iz Mrtvice, neporočna, 
pismena. 

Upitan za razlog, zašto spomenutu Jelenu Jelić 
ne prosi, iskazuje Luka Brkić, da se ne usudjuje 

Na prijedlog predsjednikov zaključuje skupština, 
da se društvo ima odmah dopisom obratiti na spo- 
menutu Jelenu Jelić i zamoliti je za razjašnjenje. 

Dopis je odmah sastavljen ovakav : 


,,Poštovana gospodjice ! 


»,Po iskazu našega prijatelja Luke Brkića, po“ 
sjednika u Mrtvici, saznajemo, da ste vi neudati, 
neporočni, pismeni, osamnaest: godina stari. 

»Primajući to na prijatno znanje, častimo se 
javiti vam ovo: 

»Prvo: Luka Brkić, posjednik u Mrtvici, 38 
godina star, vlasnik je neopterećena posjeda od 60 
kat. jutara zemlje u hataru mrtvičkom, ikako se 
uvidom u gruntovnicu uvjeriti možete. 

»Drugo: Vi ste, gospodjice, slikovita ljepota. 
Oči su vam dvije žeravice, obrve su kao pijavice, 
kad govorite, kao da golub guče, i tako dalje. Naš 
prijatelj Luka Brkić luduje za vama, što mi po gor- 
njem opisu smatramo sasvim prirodnim, 

»Treće: Umoljavamo najuljudnije za izjavu, 
da li ste vi voljni poći za našega prijatelja Luku Br- 
kića, u kojem slučaju njegov pristanak zajamčujemo, 

,, Očekujući cijenjeni odgovor vaš 

ostajemo sa veleštovanjem 


: ,Lukina ženidba, d, d." 
Pitić v. r., Patković v. r. 


Dopis bude odmah iz skupštine otpravljen na 
poštu, da bi mogao rano izjutra biti u rukama go- 

podjice Jelene. 

Četvrto veče. Dolazi Luka Brkić i izjavljuje, da 
će dvolitru, što stoji na stolu, razbiti društvenomu 
ravnateljstvu o glavu. 

Upitan za razlog svojoj namjeri, iskazuje, da 
je pred veče prošao kraj kuće gospodjice Jelene, te 
je gospodjica, čim ga je opazila, pobjegla s prozora, 

što on smatra posljedicom dopisa, odaslanoga gospo- 
djici u ime društva. 

Ravnateljstvo .objašnjuje Luki, da su ženske 
prepredena stvorenja, kojima ne smiješ vjerovati, dok 
ne legnu mrtve na stol. Prema tomu se i postupak 
gospodjice Jelene ima sasvim drugačije protumačiti, 
nego što ga Luka tumači. Iskustvo sviju naroda i sviju 
vremena dokazuje naime, da ženske čine jedno, a 
misle drugo, eventualno i ne misle ništa. Ako je dakle 
gospodjica Jelena pobjegla s prozora, kad je opazila 
Luku, dokazala je tim, da ga ni najmanje ne mrzi, 
te preostaju samo dvije alternative: ili ona misli 
da sakrije svoju ljubav, ili ne misli ništa, ili obadvoje. 

Luka započinje sumnjati o opravdanosti svoje 
nakane, da dvolitru lupi ravnateljstvu o glavu, te se 
smiruje i zadovoljava se s objašnjenjem. 

Peto veče. Konstatuje se, da društvu nije stigao 
nikakav odgovor od gospodjice Jelene. Odredjuje 
se zato, da dva člana ravnateljstva usmeno zapitaju 
gospodjicu, je li voljna poći za Luku i uz koje uvjete, 
te da u roku od dva dana izvijeste skupštinu. U po- 
slanstvo se izabiraju članovi ravnateljstva Matija 
Svirac, knjigovodja, i Matija Schmutzmann, fotograf. 

Dolazi Luka Brkić i ponavlja svoju jučerašnju 
prijetnju, da će članovima ravnateljstva porazbijati 
glave dvolitrom, s pridodatkom, da će im i nosove 
porazbijati šakom. 

Upitan za razlog, iskazuje, da mu gospodjica 
Jelena više i ne odzdravlja. 

Naredjuje se izaslanicima Matiji Svircu i Matiji 
Schmutzmannu, neka gospodjicu Jelenu o tom ispitaju. 

Šesto veče. Izaslanici Matija Svirac i Matija 
Schmutzmann izvješćuju, da su se po naredbi rav- 
nateljstva zaputili i zatekli gospodjicu Jelenu na 
ulici. Na upit, je li gospodjica Jelena voljna odgovo- 
riti ravnateljstvu, a ako nije, zašto nije, nisu dobili 
nikakve obavijesti. Šta više, gospodjica je Jelena 

okrenula ledja , fkadisijeima: ravnateljstva i sa 
im natuknula, da ne želi govoriti s njima. 

Dolazi Luka Brkić i psuje, ali kao čovjek, nevješt 
poslu, bude natpsovan. sk: povi mu se ukor u za- 
pisnik. 

Skupština zaključuje, da se gospodjici Jeleni 
Jelić ima odmah poslati ovaj dopis: 


»Poštovana gospodjice 1 


»Kako ste već izvoljeli nagovijestiti, ne želite 
vi usmena raspravljanja. Po tom je jasno, da želite 
pismenu obavijest. 

pIzvješćujemo vas dakle u ime našega prijatelja 
Luke Brkića, da od prosidbe ne odustajemo, nego 
smo šta više voljni i po triput vas na dan prositi sve 
dotle, dok vas ne isprosimo. 

,što vam se znanja i ravnanja radi ovim saopćuje. 

S veleštovanjem 


»Lukina ženidba, d. d." 
Kesegić v. r., Patković v. r. 


I ovaj dopis odmah još po noći odašaljemo, da 
gospodjica Jelena ne čeka. 

Sedmo veče. Luka Brkić javlja pismeno, da u 
naše društvo ne će nikada više dolaziti, nego će sva- 
koga od nas izmlatiti, koga uhvati, Ujedno nam sa- 
općuje, da mi nemamo ni srca ni duše, ni časti ni 
pameti, 

Zapisuje mu se za prijetnju ukor u zapisnik, 
a za pogrde se odlučuje, da će mu ih svatko usmeno 
vratiti. 

Predstaje nepozvan Ciprijan Jetić, žitelj i po- 
sjednik mrtvički, otac mnogoput spomenute Jelene 
Jelić, s ćulom u ruci, 

Na pozdrav predsjednikov ne odzdravlja i ne- 
upitan iskazuje, da je njegova kći, Jelena Jelić, do- 
bila od našega društva već dva dopisa. 


——————_—ooo——— 
Predsjednik potvrdjuje istinitost njegovih navoda+ 
Dalje izjavljuje Ciprijan Jelić, da su Matija 

Svirac i Matija Schmutzmann, članovi našega društva, 

i usmeno zaiskali i požurivali odgovor od njegove kćeri, 
Potvrdjuje se takodjer. 

Dalje pita Ciprijan Jelić, jesu li nam vrane ispile 
mozak ili jesmo li se najeli ludih gljiva ? 

Predsjednik odvraća, da ta sumnja nije ničim 
opravdana, te za dokaz svoje tvrdnje čita sve za- 
pisnike od osnutka društvenoga do danas. 

Ciprijan Jelić, još prije nego što su mu svi za- 
pisnici pročitani, iznemože, sjeda i pije. 

Pošto su mu zapisnici pročitani, odgovara na 
upit predsjednikov, da se s odgovorom zadovoljava. 

Zaključuje se, da Luka Brkić ima sutra u je- 
danaest sati prije podne otići u kuću Ciprijana Jelića 
i zaprositi gospodjicu Jelenu, s čime se prisutni Ci- 
prijan Jelić sporazumnim izjavljuje. Uje dno se od- 
redjuju dioničari Stanko Pitić i Adam Kesegić, da 
imaju ujutro Luku Brkića o ovom zaključku oba- 
vijestiti, te pod ličnom odgovornošću na tačno izvr- 
šenje zaključka pripaziti. 

Osmo veče. Dioničari Stanko Pitić i Adam Ke- 
segić izvješćuju, da su danas u jedanaest sati prije 
podne, unatoč opiranju, odveli Luku Brkića u kuću 
Ciprijana Jelića, zajedno s njim isprosili za njega 
. gospodjicu Jelenu, te se nisu udaljili, dok nije Luka 
Brkić, napućen i nagovoren od Ciprijana Jelića i nje- 
gove vjenčane drugarice, dvared poljubio gospodjicu 
Jelenu, što je prilično dobro pogodio, a onda po 
jedared njene roditelje, pri čemu je svakiput  pro- 
mašio. 

Izvještaj se prima na znanje. Izaslanicima se 
zapisuje zahvala u zapisnik. 

Dolazi Luka Brkić, opoziva svoje jučerašnje 
prijetnje i psovke, potvrdjuje istinitost gornjega iz- 

vještaja i predlaže razvrgnuće dioničkoga društva, 
jer mu za ženidbu nikakvi dioničari više potrebni nisu. 

Skupština udovoljava prijedlogu njegovu u to- 
liko, da se preostala dionička glavnica od dvanaest 
litara karlovačkoga vina ima danas likvidirati, dočim 
se s4mo razvrgnuće dioničkogašidruštva odredjuje 
prema pravilima za dan, kad Luka Brkić doprinese 
svjedodžbu župnoga ureda, da je u zakonito stanje 
braka stupio. 

Zaključeno i potpisano. 

Čelo stola sjede svečari, gospodin Filip Samojlović 
i njegova vjenčana drugarica Amalija. 

Slave oni danas dvadesetpetu godišnjicu svo- 
jega bračnoga života. Prije podne si proslavili u 
crkvi, poslije podne su se odmorili, a sada će večerom 
da završe ovu uzvišenu svečanost. 

Pozvali su na večeru same stare znance, stare 
prijatelje i prijateljice, i samo još nekoliko mladjih 
lica, koja se svakako moraju pozvati, kako je sveča- 
rica odredila, a svečar poslušao. 

Sa svečarima su za stolom starija lica. Kraj sve- 
čarice sjedi njen otac, onda naizmjence gospodje i 
gospoda, kako ih je, po molbi svečarovoj, poredao 
gospodin vijećnik Roubiček, koji sada sjedi uz sa- 
moga svečara, te se zna, da će u zgodnom času po- 
zdraviti jubilarce. 

Mladjarija je, opet po odredbi svečaričinoj, u 
drugoj sobi za stolom. Čelo stola sjedi udata kći 
svečarskoga para, gospodja Olga. Ostale je goste 
.poredala, kako joj je najzgodnije, sestra gospodje 
Olge, gospodjica Ljubica, te je vješto udesila, da uz 
nju budu gospoda, koja su joj po volji. 

Za tim stolom bi trebao da bude i najmladji član 
svečarske porodice, Ivica, po zanimanju normalac, 
ali pošto je on još prije večere zapitao, hoće li se Lju- 
bica večeras opet zaručiti, to je ponajprvo izvukao 

. pljusku, a onda je s gubitkom prava na večeru istje- 
ran iz sobe, 

Svečar sjedi i šuti. Da je po njegovoj volji, ne bi 
se ni slavila današnja slava. No žena hoće, pa neka 
joj bude! 

Šuti on i misli. Dvadesetipet godina već! Bilo 

omu je onda trideset godina. Zimi su mu naglo pomrli 
roditelji, a pred jesen se je već i oženio. Zanat očev i 
svoj, mesarski, odmah je napustio i bacio se na trgo- 
vinu govedima i svinjama. I sreća mu je poslužila. 
Nema da se žali. A Amalija ni za što ne htjede da 
podje za njega, Ni gledala ga nije, a kod kuće je, 
vele, i plakala i jaukala i prijetila se, da će u vodu 
skočiti. Ne bi bila ni pošla, da nije vlastelinstvo baš 
onda otpustilo njena oca iz službe. Tako je pošla za 
njega i proživjeli su eto četvrt stoljeća. I on uzdahne. 

Pogleda ispod oka niz stol i zagleda se u razga- 
ljeni debeli vrat gospodje Roubičkovice, koja se je 
malko nagnula k stolu i živo se razgovara s nekim 
s druge strane. Sjeti se sada, da je nekada baš nju 
kanio uzeti. Nije se ni ona nećkala, ali onda se desio 
mlad pristav i preoteo ju. Svejedno. Nije mu žao. 

— Filipe, — šapne mu u taj čas žena, — šta si 
se zamislio ? Nemoj! 

Svečar se trgne i okrene se k ženi. Ona se medju- 
tim već zavezla u razgovor sa svojim ocem i s gospo- 
djom, što kraj njega sjedi, te se sasvim nagla na stol 
i prasnula u smijeh, da su joj se zatresla gola ramena. 

Filip se zagleda u ta puna ramena, u široka 
crvenkasta ledja, skoro crvena kao i teška svila, u 
koju se je Amalija danas zaodjenula, i onda mu opet 
padne na pamet, da je zbilja svejedno : Amalija ili 
Klara. 

Nekada je bjesnio na toga Roubička, što mu je 
preoteo Klaru. Smiješno. Zar se je usrećio? Zar je 
ono život bio? Dvared mu je odbjegla. Namučio se 
je njen muž s njom gore, nego on s Amalijom, 

— Jesi li čuo, Filipe? — opet ga žena trgne iz 
misli. — Jelka veli, da si ti danas sentimentalan. 

Svečar digne polako oči i pogleda gospodju, 
što mu sjedi kraj tasta, sitnu, tankovijastu, jako 
nabijeljenu, udovicu pokojnoga zakupnika Bernhar- 
da, s kojim je mnogo godina i trgovao i prijateljevao. 
Oči im se sretnu i on se sjeti, da mora odgovoriti. 

' — Nisam sentimentalan, — odvrati, — nego se 
sjećam, koliko mi je godina, i krivo mi je. 

Gospodja Jelka, koja je sa svojih tridesetipet 
godina najmladja za stolom, prihvati odmah: 

— Ako su vam prošle godine, sretno ste ih i 
proveli u porodici. A ja? — uzdahne i zaklima gla- 
vom lijevo i desno. 

— Jesam, — odgovori Filip, jer zna, da tako 
odgovoriti mora, i zagleda se u slastičarovu, šećer 
Perinu majstoriju na stolu, što prikazuje zaljubljen 
i zagrljen par, mnogo mladji, nego što su Amalija i 
on, ali s njihovim imenima podno nogu, 

Jelka se obazre oko sebe, ali jedini joj stari 
Dšry, otac domaćičin, pogodi želju i rekne: 

— Vi ste još mladi, život je pred vama, pa ste 
i veseliji, 

Onda se nagne k njoj i stane joj šaptati. 

— Čuvaj se, Jelka, mojega tate! — nasmije se 
svečarica i poprijeti joj. 

U to se započne večera i društvo se časkom smiri. 
Samo iz druge se sobe neprestano čuje razgovor i 
smijeh. 

Vijećnik Roubiček, koji je odredjen, da docnije 
pozdravi svečare, pripravlja i njih i društvo već sada 
polagano na slušanje i započinje duhovito komenta- 
risati postanak i odredjenje svakoga jela, te se iza 
svake primjedbe ogledava po društvu, da vidi, kako 
se je koga dojmila. Gospodje se smijuckaju, gospoda 
mrmljaju od zadovoljstva, ali nitko se ne smije natje- 
cati s njim i samo mu gdjekada tkogod odgovara. 

— Zaplivajmo dakle ovom juhom u raj pečenja, 
slatkiša i pića! — poetizira vijećnik i virka preko 
naočala. 

Onda nastavlja : 

— Tri stvari moraju da budu vruće: ljubav, 
juha, a treće sam zaboravio, — zapne na koncu. 

— Batine, — promrmlja svečar. 

— Ne, ne, — požuri se vijećnik. — Gospodjo, 
— okrene se k Jelki, — da juha nije vruća, vaše bi 
je oči ugrijale. 

Udovica se najprije nasmiješi, onda se zastidi 
i obori oči, a vijećnik obriše znoj, što ga je probio 
od vrela jela i od teške duhovitosti, te nastavi: 

— Šta mislite, gospodjo, je li Bog stvorio prije 
juhu ili pečenje ? : 

— Najprije je stvorio goveda, jer bez govedine 
nema ni juhe, — riješi svečar, a za njim se odmah 
javi s drugoga kraja stola piskutljiv glas: 

— Istina je. Najprvo je marva stvorena, 





— Varate se, gospodo, — usprotivi se vijećnik 
i okrene se prvo svečaru, a zatim debeljku starčiću, 
što je uz svečara pristao. — Ja mislim, gospodine 


Džidžiću, da je juha more slasti, a iz toga mora, kao 
i Venera iz valova morskih, iskrsava govedina. 

— Može i tako da bude, — iznevjeri se odmah 
Džidžić svečaru i pristane uz vijećnika. 

Čim je Venera spomenuta, udovica se opet za- 
«stidi, ali stidljivost njena ne bude zapažena, jer iz 
druge sobe, gdje sjedi mladjarija, zaori odjedared 
buka i svadja te se i stariji stol zbuni. Tamo se pro- 
gnanik Ivica vratio, silom osvojio svoje predjašnje 
mjesto za stolom i ne sluša ničije zapovijesti više. 

— Neka ostane, doklegod bude šutio! — od- 
luči napokon svečarica i vijećnik opet uhvati riječ. 

— Gospodjo, — okrene se k udovici, — znate li 
dakle sada, zašto mi starci prelazimo tako rado od 
Venere na gurmanstvo? 

— Ne znam, — šapne udovica. 

Vijećnik zafrkne brkove, da joj i to protumači, 
ali ga žena čupne za kaput. To je ugovoreni znak, da 
je sada pravi čas svečanom govoru. 

Vijećnik se trgne, pogleda preko naočala ženu i 
onda se uvjeri, da je cijelo društvo opazilo znak i 
zašutjelo. Sabere dakle brže bolje misli, koje je spreo 
za tu zgodu, ustane i nasmiješi se svečarima. 

— Draga naša svečarice i dragi naš svečaru! 
= Cijelo društvo ustane. Ustanu i svečari. Iz druge 
sobe, gdje je mladjarija, začuje se ponajprvo pljuska, 
a onda i tamo nastane Inir. 

— Ako ima dana, — nastavi vijećnik i ogleda se 
oko sebe ozbiljno, skoro kao ljutito, — kada se ve- 
liti mora čovječje srce, današnji je dan prvi med tim 
danima. Na putu života, kojim koračamo, rijetko su 


o posijani sretni časovi. Živica kraj toga puta je trnje, 


pelin, ljulj i velebilje. A ti upireš oči k cilju i dušom 
gineš. Prolaze godine i godine, a sretni se dani u njima 
mogu da izbroje na prste. Zašto tako, dragi naši 
svečari? Zato, slavni sude, da reknem: slavno dru- 
štvo, jer samo odabranima sviću sretni dani. Takvi 
su odabranici današnji naši poštovani i mili svečari. 
Staza njihova života, utrvena prije dvadesetipet 
godina bračnom vezom, do danas je ravna, kao iz 
puške i obrubljena cvijećem miomirisnim. Danas, 
kao i u onaj blaženi dan njihove mladosti, sunce 
zadovoljstva obasjava njihove duše. Velebna 
je ova slava gradjanske vrline, ovjenčane  lju- 
bavlju, zaslugama i općim poštovanjem. Uznesimo 
se, gospodo i gospodje, pozivam vas, uznesimo se 
k poimanju čuvstava današnjega svečarskoga para i 
veselimo se s njim. ' i: 

U taj čas osjeti vijećnik, da ga žena opet čupka 
za kaput, te razumije, da treba završiti. Zastane - 
časkom, malko se zamisli i onda nastavi mnogo jačim 
gla som : 

— Dragi naši svečari! Četvrt stoljeća, što ste 
proživjeli u slozi i ljubavi, jamstvo je, da ćete i dalje 
u ljubavi nastaviti. A kada se, ako Bog da, za dvade- 
setipet godina opet sastanemo na ovakvu slavu, 
. dvostruko će biti utvrdjene moje riječi, da samo 
vrline donose zadovoljstvo, zadovoljstvo donosi zdrav- 
lje, zdravlje donosi dug život, a dug život donosi 
poštovanje. U ime štovatelja vaših kličem vam, 
dragi svečari: živjeli! živjeli! živjeli! 

Kada je završio, razmahne se rukom, u kojoj mu 
je čaša, kao da kani svečare politi, i pokloni im se 
opet. Onda se kucne s njima, poljubi svečarici ruku i 
odmah sjedne. 

Svečar, kojega je vijećnikov govor skoro uspa- 
vao, trgne se i uzdahne, a onda podje za žencm od 
jednoga gosta ik drugomu. 

Kada se je halabuka malko smirila, ai pjesma 
se već otpjevala, vrati se svečar brže na svoje mjesto, 
ni ne čekajući svečaricu, koja je otišla i k mladjariji 
u drugu sobu. Onda se rukuje sa zdravičarom i 
pomisli, da li se gostima čini jako ganutim ili ne čini. 





— Mladjarija bi već da igra, — javi svečarica, 
kada se je vratila iz druge sobe. 

— Ponajprije grlo, a onda noge, — riješi vijeć- 
nik. — Nuncest bibendum, nunc pede libers pulsanda 


tellus. Ali ponajprije bibendum est. Jer što se igranja 
tiče, nemo saltat sobrius, nisi insanit, 

Društvo se nasmije, iako nije vijećnika nitko 
razumio. A stari Džidžić, koji se je već nekolikoput 
dizao, da progovori, uhvati sada napokon riječ, ali 
ne dospje ustati. 

ta on govori, ne može se pravo razabrati, jer 
se Klara i njen muž dadoše s udovicom u glasan raz- 
govor i smijeh, a onda i zapjevaše. 

Svečarica se zagleda u Džidžića, da dokaže svoj 
interes za njegovu čestitku, ali ne prestane ni slušati,, 
šta oko nje razgovaraju. 

— Draga gospodjo, — govori Roubiček udovici, 
— ja sam nekada priličan pjevač bio. I danas mi srce 
pjeva, kada vas gledam. Zašto mi kratite slatki po- 
gled? Ugrijte me slatkim očicama. 

— Dosta te grije vino, — priklopi mu Klara i 
opet se okrene k svojemu lijevomu susjedu, kateheti 
Rakoviću, s kojim ona, kako veli, mora paktirati 
zbog svoje djece. | 

Džidžić govori dalje, ali ga osim svečara i sve- 
čarice nitko ni ne sluša. Svećaričin otac već je i nestao 





«od stola i otišao u sobu k mladjariji, a na njegovo 


mjesto sjeo zet svečarskoga para, pristav Tomić, 
i zabavio se s udovicom. Vijećnik tako ostade bez 
razgovora, te se obazre lijevo i desno, a onda uzdahne 
i stane slušati Džidžića. Ali mu brzo dosadi i on 
zadrijema. 

— Kada će već svršiti! — šapne svečarica 
mužu, ali on joj ne odgovori. 

Pogleda ona Džidžića, kao. da mu želi s lica. 
pročitati, hoće li skoro dokončati. A onda zareda 
pogledom oko stola. 

Kroz viku razabere nekolikoput iz Džidžićeva 
govora po koju izreku. ' ' 

— Bože moj! — pomisli, — zašto se starac 
toliko muči! Zašto toliko dokazuje, da su ona i 
Filip tih dvadesetpet godina proživjeli u slozi i u 
ljubavi? Zna li on? I otkuda zna? A ako ne zna 
ili ne vjeruje, zašto govori tako? 

Zapne okom za Roubička, koji sjedi mirno, 
oborene glave, skoro sasvim ćelave, i samo mu kraj 
ušiju strši po čuperak sijede kose. 

— Kakav je danas, — pomisli Amalija, — a 
kakav je bio! Već je bio zaručen s Klarom, a ja sam 
ga još voljela. Nisam mu mogla ni da zamjerim. 
Još tri dana, prije nego što se je vjenčao, grlio me je 
kao lud. : : 

I ona protrne. 

Zet, koji je dojako vazda nešto šaptao s udo- 
vicom, nasmije se sada glasno i Amalija razabere 
nekoliko riječi. 

— Takvi ste svi vi, — pomisli i pogleda zeta ; 
— preklanjske si godine meni još šaptao, lane si 
uzeo moju kćer, a sada šapćeš toj nabijeljenoj Jelki. 
Otrovat ćeš se bjelilom, ako je poljubiš. 

Zet se okrene k njoj i htjedne joj nešto reći, ali 
ona se učini, kao da ne opaža, i zapita muža: 

— Filipe, da ne zaspimo kraj toga Džidžićeva 
govora ? 

Svečar se nasmiješi i mahne rukom, “xi : 

Džidžić se medjutim upeo, da nadviče goste, 
što se razgovaraju, i Amalija razabere, kako je ne- 
kolikoput ponovio riječi: vjerna ljubav, a onda 
zapeo i opet nastavio tišim glasom, uvidjajući, da 
sviju nadvikati ne može. 

Ljubav! Vjerna ljubav! Svečarici zatitra u 
srcu i naglo sukne u glavu. Ali tamo zastane na 
stisnutim ustima i ni ne javi se na licu. 

Nasloni se na stolici i oči joj šinu po gostima 
unaokolo. Roubiček još miruje i sijedi mu čuperci 
strše ravno na Amaliju. 

— Kao dva rožića, — pomisli svečarica. —- 
Ah, ima ih on, ima. A da je nju uzeo? Nije htio, 
nije imala imutka. Kako ga je i mogla voljeti? Bože 
moj, kako je luda bila! On uzima drugu, a ona mu 
vjeruje, grli se, ljubi se s njim, a tri dana prije vjen- 
čanja njegova dolazi mu u stan. 

Nagne se k stolu i ljutito odgurne čašu, . da se 
je vino prolilo po stolnjaku. 

U to se opet začuje glas Džidžićev, i opet se 
razabraše riječi: ljubav, vjerna ljubav. 

— Je li taj čovjek poludio, da ne prestaje, i 
vazda te riječi, baš te riječi, u sav glas viče! — rasrdi 
se Amalija i pogleda Džidžića. — Dabome da je lud, 
dok govori, što ne zna. Ko zna, ne govori tako. Da 

ona, Amalija, govoriti stanedruzačija bi se slušalo. 
A on, Džidžić, zirnuo bi od čuda i tri dana ne bi mogao 
vilice sklopiti. Šta i znaju takvi ljudi kao on? Bio 
je star još onda, dok je ona djevovala. A sada tek. 
Ali da ona sada na priliku mogne reći: slušaj, šta 
ću ti ja reći o ljubavi, o vjernoj ljubavi. Ima je, ali 
za ovim je stolom nema, Nema, kažem ti ja, matori, 
makar koliko se ti kostriješio i vikao i meni nazdrav- 
ljao. Valjda ja znam bolje, nego ti. Ti si već i za- 
boravio, šta je ljubav. Svi bi drugi za ovim stolom 
mogli pametnije od tebe govoriti, kada bi samo 
htjeli. Svi redom, velim ti ja, stari, jer svi su se redom, 
da znaš, ljubili sa mnom, kojoj ti nazdravljaš, a ti 
jedini nisi. Prestar si. Ali s drugima sam se svima 
ljubila Sa svima. Nijednoga nema, s kojim nisam. 
I sa zetom. I s njim, dok mi nije zet bio. No, hvala 
Bogu, da si jedared prestao govoriti. Zivio ! 

I ona poleti s mužem Džidžiću u susret, da mu 
zahvali za iskrene prijateljske riječi, a kada se Filip 
zagrli i poljubi s Džidžićem, snadje je napast, te 
ona pristupi k starcu i susprežući teškom mukom 
smijeh rekne mu: 

— A zar sa mnom ne ćete? 

Džidžić je iznenadjen pogleda, a onda se raskesi 
i poljubi svečaricu triput, da se je cmokac čuo čak 
i u drugoj sobi, gdje je mladjarija. 

Kada se je vratila na mjesto, pogleda Amalija 
Džidžića, pozdravi ga čašom i nasmije se u sav glas 

— Eto i tebi poljubac, stari, — pomisli, — ali 
drugačiji, nego što je bio drugima. Tebi je dobar. 

Onda se okrene k mužu i zapita ga sladje, nego 
što inače običava. 

— Je li ti sada žao, Filipe, što slavimo dva- 
desetipetu godišnjicu ? 

— Nije mi žao, — odgovori Filip, — ali ti znaš, 
da ja najvolijem šutjeti. 

I on je umiljato pos: ispod stola po koljenu. 





UZAJMLJENE DUŠE. 


Dodijalo već i Gospodu Bogu, kolike tužbe 
učestaše na ljude Srijemce. 

Cijeli bogovetni dan same tužbe na njih. Tek što 
Bog sunce pošalje, da sija, evo već kojega sveca ili 
angjela, te javlja, da su stigle tužbe. Sjedne Bog 
na prijestolje, opet nove. tužbe. Zapovjedi Bog an- 
gjelima, neka mu pjevaju pjesme nebeske, a ono i 
angjeli moraju prestajati, da se mognu Bogu javiti 
nove tužbe na Srijemce. Vrvi nebo tužbama i svima 
su svecima pune ruke, da zapisuju tužbe i Bogu ih 
javljaju. 

Rasrdi se Bog strahovito: 

— Jesam li ja Bog samo njima ili svima smrtni- 
cima na zemlji? 

I onda zovne preda se svetoga apostola Pavla, 
kod kojega su knjige o stvorenju svijeta. 

— Pavle,.— reče mu, — rasklopi knjige i pogle- 
daj, nisam li ja te ljude stvorio u snu ili kakogod dru- 
gačije na nepriličan način? 

Rasklopi apostol Pavao knjige o stvorenju svi- 
jeta i pročita stranicu o stvorenju Srijema. Snuždio 
se ugodnik božji. 

— Gospode, — veli, — nisi te ljude ni stvorio ti. 

— Da tko ih je stvorio? — zapita Bog. 

A apostol Pavao odgovori: 








— Bilo je to posljednjega dana, kada si se 
već stao kajati, što stvaraš svijet, i ozlovoljio se jako. 
I onda si zovnuo angjele nebeske i rekao si im: idite 
djeco, i stvorite još ove posljednje ljude danas, da se 
završi djelo stvorenja. 

— Sjećam se, — potvrdi Gospod. 


— I angjeli odoše, — nastavi apostol Pavao, — 
te stvoriše ljude Srijemce. 
— Po zapovijesti mojoj, — primijeti Gospod. 


— A ti angjeli bjehu — pročita apostol. Pavao 
iz knjige o stvorenju svijeta — Lucifer i drugovi, koji 
su se kasnije ponijeli i ti si ih strovalio s nebesa. 

— Jest, istina je, — zamisli se Bog. — Oni su 
bili. 

Spusti Gospod glavu i nastade tišina na nebu. 

Ali pred vratima rajskima zaori vika i ključar 
nebeski, sveti apostol Petar, dotrča pred prijestolje 
božje. 

— Tko to galami pred nebeskim vratima? — 
zapita Gospod. 

— Ljudi Srijemci, — odvrati ključar nebeski. 
— Došli su, da se brane, i hoće pred lice božje. 

— Koliko ih je? — opet će Bog. 

. — Došli su svi — potuži se sveti Petar — i 
svi hoće da udju. Ne puštam ja takve ljude na raj- 
ska vrata. 

Ali Gospod mahne rukom. 

— Pusti trojicu, — zapovjedi on Petru. — 
Neka izaberu izmed sebe trojicu najpametniju, da 
ih čujem. 

Izidje sveti Petar pred vrata nebeska i javi 
ljudima zapovijest božju. 

Poslušaju ljudi i izaberu trojicu: dva barnjaka, 
jednoga iz Kukujevaca i jednoga iz Šašinaca, jerbo 
to su najbistrija sela u Srijemu, i još jednoga planinca 
iz Bingule, i upute ih pred lice božje. 

Ali odmah na vratima zapade Bingulac. Ponio 
čovjek sa sobom čuturu komovice, da počasti svece 
i angjele božje, a sada mu odjedared sveti Petar veli, 
da s komovicom ne smije u raj. 

— Gdje to piše? — brani se Bingulac. ta 
ni naš popa ne kazuje nikada, a on barem, što se 
tiče pića, zna posao svojski. 

Ne će čovjek komovicu pred vratima da ostavi. 

— Ovamo su Srijemci, — veli on, — a onamo 
su sveci. Čast svima, svi su pošteni, ali ako nestane 
moje komovice, krivit će jedni druge, da su ukrali. 
Šta onda? Ako tužim svece, ne će mi Bog vjerovati, 
a da tužim Srijemce, sud je i onako već uzeo pizmu 
na mene i odavna mi ništa ne vjeruje. 

Tako Bingulac ostane s komovicom pred vra- 
tima, a barnjaci istresu lule, ture ih u džepove, bace 
šubare za vrata, izuju opanke i udju. 

— Sveti Petre! —šapne Šašinčanin još na vra- 
tima, — tako ti sreće, kaži Bogu, da ja nisam od onih, 


* što su okrali crkvu. Kaži! ne ištem ja badava. 


I onda ih sveti Petar izvede pred lice božje. 

Stoje oni i čekaju, a Boga u lice ne smiju da 
pogledaju. A čim ih Gospod zapita, šta su došli, 
stane se Šašinčanin braniti. 

— Gospode, sve su puke lagarije, što na nas 
govore. Eno pred vratima sami živi ljudi i svi će da 


.se zakunu makar čim i da podupru dušom, da nema 


na nama krivice i da ništa ne doznajemo od toga, za 
što nas bijede, 

— Istina je! — potvrdi Kukujevčanin i htjede 
odmah da se počne zaklinjati. 

— Eno po drugom svijetu — nastavi “Šašin- 
čanin — kradu ljudi i haraju crkve božje, a kod 
nas je ukradeno samo kandilo, pa ni to se još ne 
zna, tko je ukrao. Možda je i samo nestalo. 

— Tako će i biti, — odobri Kukujevčanin. 

— Zašto da smo odmah mi krivi? — pita Ša- 
šinčanin. — Ne možemo valjda mi svako zlo činiti. 
. Mi smo i neuputni ljudi i otkuda bi znali svaku 
majstoriju? Nitko nas ne uči. 


— Ne znamo mi kojekakve majstorije, — uze 
redati Kukujevčanin. — Naša je crkva zaključana 
i nitko je ne krade. A mi smo duševni ljudi. Je- 
demo i pijemo. Nikakve krivice nema na nama. 

— Da se mi ubijamo, — prihvati opet Šašin- 
čanin, — mi ne bi bili živi. A eto smo živi. Da se 
krademo, sve bi već bilo pokradeno. A eto još nije. 
Da sramotski griješimo, izgubili bi stid, a mi smo, 
eto, stidljivi ljudi. Da pijemo, bili bi pijanice, a tko 
nam smije u lice reći, da smo pijanice? 

— Ne smije nitko, pa zato ni ne veli, — složi 
se Kukujevčanin. 

— Sta kazuju na nas, sveti Bože? — isprsi se 
Šašinčanin.n — Da čujemo klevetnike naše !- > 

— Odmah ćeš čuti! — odgovori mu Gospod 
i zapovjedi, neka se donesu sve tužbe. 

* > I dvanaest najjačih angjela unese sve tužbe, 
što su napisane na ljude Srijemce. 

— Neka se tužbe pročitaju! — zapovjedi Bog 
i sveci stadoše redom čitati. 

. Tri dana i tri noći čitale su se tužbe i sveci 
promukoše od čitanja. I nema grijeha, koji tu nije 
zapisan. Stogod piše u svetom pismu i u crkvenim 
zapovijestima, da se ne smije činiti, izredano je tu 
i nanizano i zapisano na grbače ljudima Srijemcima. 

Dočitaše najzad sveci sve tužbe i reče Gospod: 

— To su tužbe na vas. 

— I dosta ih je! — šapne Kukujevčanin. 

. — Sta odgovarate na tužbe? — zapita Gospod. 

: — Ništa ne odgovaramo i ništa ne doznajemo, — 
odvrati Šašinčanin. — Svi ćemo se zakleti, da ništa 
nije istina. . , ' 

Tek što izreče, provali se nebo pod njim, te on 
sleti s nebesa na zemlju, ravno u svoju kuću i nasred 
ognjišta, na žeravicu. Skoči opržen i odmah se 
rasrdi : : 

— Otkuda tako to? A moji opanci i šubara 
ostadoše! Pravo je rekao Bingulac. I tko će onda 
još da ide u raj! ; 

A Kukujevčanin tamo gore, istom što je na- 
dovezao : a 

— Ne može da bude, nije istina, svjedoci su već 








gotovi, — kada se i pod njim provale nebesa, pa 
ion sleti ravno kroz dimnjak u svoju kuću. Ali on, 


kao pametan čovjek, ne htjede besposlen kroz dimnjak 
prolaziti, nego se odmah uhvati za šunku i sleti 
zajedno s njom u pepeo. “ 

— Jesam li ja rekao, — promrmlja u pepelu, — 
da je lakše čak i dobro učiniti, nego li se od zla 
odbraniti. Samo ipak valja, što će mi barem opanci 
i šubara biti za dušu. Eto i moje zadužbine. 

Kada nestade Srijemaca, dozove Gospod opet 
apostola Pavla i reče mu: 

— Pavle, odredi odmah, da se iz ljudi Srijemaca 
noćas povade duše i da im se udahnu druge duše, 
bolje, blaže. Stare duše njihove zatvori dobro pod 
zemlju, sam svojom rukom zabravi vrata, da nikuda 
ne izmaknu i ni u kojega čovjeka ne udju, a pred 
vrata metni dobra stražara. Neka sutra. i ljudi Sri- 
jemci osvanu s: boljim dušama. ' 

Obradova se sveti apostol Pavao i odmah izvrši 
volju gospodnju, te pozatvara stare srijemske duše 
pod koru zemaljsku, a ljudima Srijemcima udahmi 
čiste angjeoske duše: sk. ; 

Probudiše se iz jutra Srijemci i stadoše se čuditi. 

— Sta je to? — imisle. — Da šmo Pijani, pa 
da nam se sve drugačijim čini, nego što jest, ne bi 
ni čudo bilo. Ali ovako ne znamo, šta je, i ne mo- 
žemo da se prečudimo, Tuš 

Gledaju sunce: sunce sjajnije sija. Gledaju 
cvijeće: šarenije je i mirisavije. Gledaju ljude: 
ljepši su i bolji su. I sav je svijet radosniji, zadovolj- 
niji, sretniji. 

Hodaju oni mirno, razgovaraju se tiho kao 
zaljubljene djevojčice i sasvim zaboravili, da su 
ikada bogove skidali i svecima brade čupali. Pravi 
raj zemaljski. 

Voze se na kolima, a konji se obaziru i čude 
se, šta ih gazde ne tuku ni ne vitlaju. A i lijevče 
u kolima ne znaju više, kakva su to vremena, da ih 
ljudi ne trgaju, kada treba prijateljima, kumovima 
ili drugim poznanicima mekšati ledja. 

I sve bi dobro bilo, da nije toga gujinjega soja 
ženskoga. Ali koje upropastiše raj zemaljski, ne mo- 
goše oprostiti ni raju srijemskomu, nego palacnuše 
i otrovaše novu sreću srijemsku. 

Isprva im i samima bješe dosta čuda, te se ni 
ne sjetiše, da prigovaraju. Ali kađa ih prodje strah 
od muškaraca, što su se toliko udobrili kao djevojčice, 
stanu žene dizati glave i šaputati i podsmijavati se. 

— Pamučni su muževi naši, — govore, — a 
dobri, da bi ih na ranu privio, tko bi im vjerovao. 
Otkuda im samo te pamučne duše odjedared? Da 
nisu gdjegod zapili svoje stare rutave duše i sada 
moraju s tim pamučnim dušama da žive! 

Smiju se žene i ne boje se, a muškarci šute. 
Tako iz dana u dan, dok i pamučnim dušama ne 
dodija. Lijepo govore ljudi: 

— Ne čepljuskajte, žene, da nas ne razjarite, 
i da ne bude zla. Zar nije bolje, dok smo ovakvi? 

Vide žene, ali ne će da šute. Ne mogu one si- 
rotice. ' 

Čuju ljudi svaki dan, da su u njima pamučne 
duše, a stare su duše tobože zapili. Znaju oni dobro, 
da nisu zapili duše, (ta tko bi im i dao išta za onakve 
duše!) no opet stadoše misliti: i ćorava kokoška 

zna naći zrnce, pa možda i zbilja pravo vele žene, 
da ovo sada nisu u nama one stare naše duše. Misle 
danas, misle sutra, dok ne smisle na jedno: 
— Istina je, da mi nemamo starih naših duša. 
I onda od ljutosti izbiju žene, izmlate konje i 
pobiju se lijevčama med sobom. 


Odlanulo im malko, ali nije još vazda, kako 
nekada bješe. ; 


Misle oni i opet, te na posljetku smisle, da nije 
nikud nikamo, nego su im ukradene duše. Kako 
su im ukradene, ne znaju, ali ukradene jesu. Samo 
da je znati, tko ih je pokrao, gosino mu tane, i kako 
ih je pokrao! 

Šta će sada, nego da odu i potraže, tko im je 
ukrao duše. Digne se dakle čitavo selo, pa hajde 
da traži ukradene duše. 


Stignu u prvo selo, pa stali. Gledaju, gledaju, 
ali ništa ne kazuju. Nekako im je i nezgodno ka- 
zivati, šta traže. Prodju i drugo selo, i treće, te is- 
padnu iz Srijema. 

— Tu će biti naše duše, — vele. 

Gledaju seljane, kakvi su, i vide, da su jako 
rdjavi. Piju, tuku žene, tuku se i sami med sobom. 


— Tu će biti naše duše. Ovi su ih ljudi pokrali, 
— reknu Srijemci. 

Teško im bude na zlotvore, što kradu duše, i 
istupe med njih. 

— Kakve vi duše imate, ljudi? — pitaju ih 
Srijemci. 

Seljani zinuli, bulje u Srije ce i ne odgovaraju. 

Opet pitaju Srijemci, ali sada već mnogo ljuće 
i žešće. A seljani još vazda bulje i ne odgovaraju. 
Na posljetku će jedan od njih da rekne: 


. — Imamo valjda duše kao i vi, kao i svi ljudi. 
Nismo ih valjda ukrali. 

Ali sada se tek zgranu na njih Srijemci. Ako 
su dojako samo sumnjali, sada znaju izvjesno, da 
su u ovim ljudima njihove ukradene duše. 

— Vadite im duše! — viknu Srijemci i polete 
na seljane. — Ne puštajte ih, dok u jednoga duše 
ima! 

Vide seljani, da tu nema šale, te se i oni ju- 


nački odupru. Udri ovi, udri oni, zametnu se boj, 


ali jače selo od svatova: ne mogoše Srijemci povaditi 
ukradene duše, nego moradoše podbrusiti pete. Ali 
i bježeći poprijetiše se još: 

—: Doći ćemo mi još jedared, da svojski razra- 
čunamo, čije su duše, naše ili vaše. 

Bježe Srijemci i strašno se prijete, a s nebd 
ih gleda sveti Pavao i bude mu žao na njih. 

Otkada im je povadio stare rutave duše i udahnuo 
im nove duše, bolje i blaže od predjašnjih, pazio je 
dobro, šta rade i kako živuju. Veselio se je prvih dana 
i hvalio ih Gospodu Bogu, ali što dalje, sve se je 
ljuće mrštio, a Bogu ih nije više ni spominjao. 

Ražalosti se sada sasvim sveti apostol Pavao 
i stade pred lice božje. 

— Gospode, — veli, — Srijemci jako kvare 
i ove duše. 

A Bog mu odgovori: 

— Znam, Pavle. Otidji i vrati im stare duše 
njihove. A ove im duše povadi, dok ih nisu sasvim 
iskvarili kao i predjašnje duše svoje. 

Tako sveti Pavao vrati opet Srijemcima stare 
duše, a Bog dobrostivi naredi, da se na nebu nikakve 
tužbe na Srijemce ne primaju više, jer nije on Bog 
jedinim Srijemcima, da i obdan i obnoć samo njima 
sudi i samo o njima brigu vodi. 

POD SUVAČOM. 


U današnje doba može svatko da bude pametan. 

Čim prohodiš i malko se istom pronevaljališ, 
otjeraju te u školu i udare te na muke. Ne pitaju 
tebe, je li tvoja gospodska volja, da klupe dereš, nego 
te uzmu mlatiti, kao vola u kupusu, dok ti ne nabiju 
glavu pismenima. A onda te, onako nabijene glave 
i namekšanih ledja, izjuruju opet. I sada si pametan. 

Lako je dakle sada. Uzmeš u šake kakvugod 
knjigu ili kojegod novine, pa lijepo obaznavaš, šta 
po svijetu biva. Sve možeš da znaš: i koje će nacije 
da se potuku, i gdje je žito rodilo, i kako trčkaju 
zvijezde po nebesima, i kako se po saborima šakaju 
za dobro narodno, i kako se ljudi zbog te proklete 
ženskađije kolju kao psi, i tako redom svako čudo, 
što pod kapom nebeskom može da se desi. b 

Sjediš mirno u zapećku, pa pijuckaš, čitaš i 
presudjuješ. Pametan si i znaš temeljito reći, drži li 
se ljudski i pametno engleski kralj ili bi trebao druga- 
čije da okrene ; je li istina, da će do godine svijet 
propasti; hoćemo li birati u sabor, kako budemo 
htjeli, ili kako budemo morali; i da valja štedjeti ; 
i da ne valja piti ; i sve već, što se onako po svijetu 
mudruje. 

I ne samo da sve to znaš, nego još i uživaš, kako 
si pametan, pa sve rasteš i rasteš, dok se ne napneš 
kao peć i skoro da pukneš. 

Ovako lijepo žive današnji ljudi, kada svatko 
može da bude pametan i skoro već i mora da bude 
pametan, bilo mu s voljom ili ne bilo. 

Zato i jesu ljudi obezobrazili danas. Nisu više 
zadovoljni, da znaju, što u današnje doba biva, nego 
hoće, da im bude na dlanu, i što je nekada bilo, i 
što će u budućnosti biti. Kao da su se od gladi prova- 
lili, pa bi sve u sebe da progutaju. 

Drugačije bješe nekada, dok se još nije pamet 
ovako, kao danas, skoro na silu nudila svakomu i u 
glave se gurala. Danas ona tebi sama dolazi na noge 
i samo trebaš da joj rekneš, kao lijenčina kruhu: 
»lezi, da te jedem", a ona se odmah  izvali i ti je pro- 
gutaš. Nekada si je morao tražiti po bijelu svijetu, 
pa da spadneš s nogu, dok je gdjegod ne nadješ med 
čudesima, kao kakvu ženu bez jezika. Morao si je 
moliti i mititi i preklinjati, da ti se privoli. A i onda 
si još mogao nasjesti, jer je znala gdjekada naopačke 
ući u tebe, pa kada docnije zineš, da istreseš, što znaš, 
ono izidje najprvo rep, a za tim istom glava. I tako 
se zbog pameti još i osramotiš pred svijetom. 

Samo je ipak u stara vremena bolje bilo. Onda 
su tvoju pamet poštivali, sve ako bi izišao gdjekada 
i rep mjesto glave. Ali današnji ljudi ne poštivaju ni 
svoju rodjenu pamet, kamo li tvoju starinsku, nego 
ismijavaju obadvije. 

. Ne znaju oni, koliku si ti muku namučio, dok 
si se ove pameti domogao. 
. Od rane si mladosti tresao glavom i pazio, ko- 
liko zvecka u njoj. Mučiš se, mozgaš i svaki se dan 
veseliš, ako je opet nešto novo zvecnulo u glavi. 
x Mozgaš sam, a ideš i po selu i tražiš pameti. 
Pitaš brata, pitaš svata, pitaš i sitnu djecu i matore 
babe, pa sve tuviš i pamtiš. 

Voze se na priliku kola. Vidiš, iz drugoga su sela, 
tudj je čovjek. 

— Otkuda si, prijatelju? — pitaš. 

— Otuda, — pokazuje on bičaljicom i ustavlja 
konje, — iz Šmokljanovaca. A šta bi ti? ' 

— Ništa, ništa! — miriš ga. — Samo da raza- 
berem. Kao da zapitam, kako vi tamo u selu? 

— Pa dobro, — odgovara čiča iz Šmokljanovaca. 
— A kako vi u Derikladama ? 

— Dobro i mi, hvala Bogu! — vraćaš mu i 
onda razvodiš razgovorčić. Pitaš ga, kako je kod njih: 
hoće li ljetos kod njih dobro biti s hranom? imaju li 
miševa? šta se govori kod njih u selu: hoće li biti 
rata ili ne će? kako je na njihovoj općini: kradu li 
mnogo tamo? žene li se momci dosta? jesu li i oni vi- 
djeli na nebu znamenje, kao nekakvu babetinu 
s naočalima, a u ruci joj kao crtalo? i šta misle, da 
to znamenje znači? 

Odgovara čiča i onda pita tebe: kako ste vi u 
selu udesili s poljarima? valja li vam pop? jer njihov 
ne valja ništa ; kakav vam je bio o Josipovu vašar ? 
je li tko o uskrsu ubijen u selu? kako su vam pčele 
prezimile? imate li u selu opančara? i gule li vas 
gospoda zdravo? 

Tako po malo doznavaš, šta biva po svijetu, 
i sve ljudski pamtiš. 

A tek kada natovariš žito i odeš na meljavu, 
čega li ne ćeš doznati! ' 

U suvači već čekaju pomeljarci. Neki su došli 
još juče i prenoćili su tu, pa oni i znaju najviše. Neki 
su stigli danas i ti još slušaju. A oni, što stižu iza tebe, 
pogotovo još ništa ne znaju. : 

Skupi vas se tako svijeta iz pet šest sela. Čim 
dodješ, pitaju te, otkuda si, a onda sjedni i slušaj. 
A kada se obredaju, koji su prije tebe došli, i sve 
ispripovijedaju, bit će i tebi.red. : 

Tu su ti ljudi iz Čuturinaca, iz Gologazdinaca, 
iz Bekeljevaca, iz Gornje i Doljnje Lajavice,.-iž 
Šmokljanovaca, pa ako nisu danas, znaju doći i ljudi 
iz Gadinaca, iz Zlosrda, iz Velikih i Malih Čankoliza, 

iz Raspinovaca i Bog ti znao iz kojega sela još. Sami 
naočiti ljudi, gazde, jer u suvaču se bez nužde ne šalje 
makar tko. 


Dodješ u suvaču, pozdraviš se s ljudima i rekneš, 
tko si i odakle si, a onda onaj čiča iz Gornje Lajavice, 
Što je baš bio započeo, kada si ti naišao, opet nastavi : 

— Govorim ja mojim ljudima u selu: molim 
vas, ljudi, kao konje, opametite se, okanite se, ne gla- 
sajte na mene, jer ja ne volim da budem načelnik. 
Ali oni ni makac, baš kao konji, i ne možeš da ih kre- 
neš. Pa dobro, kada je baš tako. Primim se ja dakle. 
I sve bi dotle krasno bilo. Ali sada zlo i naopako. Ja 
govorim, ja zapovijedam, a oni slušaju, ali ne ušaju. 
Ništa ne može da bude po mojemu. Prije su htjeli da 
zidaju školu. Hoću i ja, ali sada oni ne će. Prije nisu 
htjeli da kupuju nova zvona. Ne ću ni ja, dok je ovaj 
Pop, ali oni uz prkos hoće. Ako treba šljunak voziti, 
ne će ; ako treba nov vašar iskati, hoće. Pa kuda su 
i takvi, ali bar da me po selu ne psuju. A zar sam ja 
provodadžija i zar sam ja koga ženio, da mi psuju i 
oca i mater! 


— Ne valja im posao, što te psuju, — prihvati 
čiča iz Doljnje Lajavice, — ali po duši da reknem, i 
šta će nama po selima načelnici ? ' 

'— Kako da ne trebaju načelnici? — brecne se 
načelnik sela Gornje Lajavice. 

— Pa tako! — odgovori mu onaj čiča. — Neka 


svatko gleda svoj posao. Ne trebaju ni općine. Ne treba 
ništa. a 
Zinuše ljudi iz sviju šest sela, a čiča se razjunači: 
— Govorim ja tako vazda, a ljudi vjeruju, samo 
se pobojavaju i šutkaju me: nemoj, vele, strpat će 
te u buharu, jer u gospode su dugačke ruke. Neka 
su | 
— A kako ti misliš, — pita ga načelnik, — da 
bi se moglo bez načelnika i bez općine? 

. — Moglo bi se!. — odgovara čiča, — a zar 
moram kazivati? kO 

Ljudi udare u smijeh, a onda prihvati riječ 
drugi čiča: j 

— Skoro da i ne lažeš. Eto kod nas u Gologaz- 
dincima kao da ni nemamo načelnika. Vazda je pijan, 
a kada je trijezan, samo se karta. 

. Tako se onda svi redom stanu sjećati svojih na- 

čelnika, ali nekuda s malom hvalom. Sluša načelnik 
mirno, ali kada jedan seljanin iz njegova sela pri- 


mijeti, da su svi načelnici jednaki, rasrdi se jako. 


— Mene ti kriviš, — veli, — a kakav si ti i kakvi 
smo svi mi? Strpljiv je dobri Bog i to je sva sreća 
naša. A da je drugačiji, sve bi nas pomlatio. Eto na > 
priliku, kakav si ti? Hoćeš li, da ti kažem odmah, 
kakav si? 

Ali u taj čas zovnu načelnika, jer je njegov pored, 
i on ode na meljavu. A njegov seljanin sačeka, da ode, 
i onda će da rekne: 

— Pogospodio se, nazobio se i sada se rita. 

Klimaju čiče glavama i vele: 

— Takvi su oni svi. 

Opet prihvati riječ onaj čiča iz Doljnje Laja- 
vice: 

— A znate li, ljudi, dokle će tako biti? 

— Dokle? — pitaju ga. 

— Slušao sam ja to odavna, — odgovara on, — 
ali sam dobro zapamtio. Krenuo jedared Isus Hristos 
po zemlji, sam on sa svetim Petrom apostolom, da 
vide, kako ljudi žive. A kađa će da podju, pita sveti 
Petar Isusa Hrista: ,, Gospode, bi li mi ponijeli sa 
sobom hrane?" Ali Isus kaže: ,,Ne treba. Isprosit 
će o svagdje i prehranit ćemo se". Uprti dakle 
sveti Petar torbu i oni krenu. Idu tako po svemu 
svijetu, upućuju ljude na dobro i prehranjuju se. 
Svuda im ljudi dijele. A kada dodjoše k nama, skoro 
od gladi pogiboše. Ne daju ljudi ništa. I onda nas 

prokle Hristos: kada niste mene i mojega sveca htjeli 
da hranite, a vi hranite gospodu. 

— Pa dokle tako? 

— Donde, dok opet Isus i sveti Petar ne dodju 
na zemlju i mi ih ne nahranimo. 


— Ne će tako biti, — odgovori mu čiča iz Beke- 
ljevaca, — nego će biti istina, što sam ja još od moje 
pokojne bake slušao. Okladio se jedared nečastivi 
s nekim svecem, ne znam, s kojim, da će razdvojiti 
ljude i veliku omrazu med njima stvoriti. ,, Ne ćeš 1" 
veli svetac, već kako mu je ime. ,, Hoću!" odgovara 
nečastivi. Tako se oni oklade. I onda nečastivi smisli, 
pa izreže pismena, sastavi knjige i dade med ljude. 
A ljudi, koji pročitaše, ponesoše se i razbratiše se 
s rodjenom braćom, koja ne znaju čitati. Tako je eto 
nastala omraza na svijetu. 

Ali ne vjeruju čiče ni njemu. 

— Bit će drugačije, — vele, — samo mi ne znamo. 

A čiča iz Čuturinaca veli: 

— Ija sam nešto slušao. Kažu: kada je sveti 
Gjorgjije ubio aždaju, kuda će da je zakopa, nego 
ovdje kod nas. Da kuda bi s njom! Tako i danas još 
nemamo mira od nje. Svu nam je zemlju otrovala i 
ništa nam nikada ne može posrećiti zbog nje prokletnice. 

Ali drugi čiča iz Čuturinaca, koji se s njim ne 
gleda još od lanjskih četrdeset mučenika, kada je kod 
njih u selu bio vašar, izdere se odmah: 

— Sve su to same lagarije, nego je istina, da 
su se zvijezde na nebu zbunile, jer su jaki vjetrovi 
dunuli i odunuli ih s puta. Dok sve to sveci ne na- 
mjeste, kako je bilo, ne mogu se ni za nas brinuti. 

Slušaju ljudi, ali ne vjeruju ni njemu. 

— Ne može biti, — ljuti se onaj prvi čiča iz 
Čuturinaca, — jer bi se zvijezde istucale, a to Bog 
ne da, zašto bi velika šteta bila. Ne mogu vjetrovi 


maknuti zvijezde, nego samo kada će rat da bude, 

onda zvijezde malko zastanu, da ljudima jave, i 
opet se krenu. 

— Da šta ja velim! — opet će onaj drugi čiča 
iz Čuturinaca. — Kada se zvijezde zbrkaju, nesreća 
je na zemlji. A čim koja stane, već je zbrka. Ne mora 
odmah biti rat, može i da bude suša, ili crkavica, ili 
voda, ili bolest med ljudima. 

— Da te čuje naš popa, — prihvati čiča iz Šmok- 
ljanovaca, — iskočile bi ti oči. Kada mi tako leška- 
rimo pred kućama i ćaskamo, odmah nas sleti. ,,Šta 
mekećete, jarci moji !'' veli. Ovako nas vazda krsti. 
Jedared se je čak i u crkvi zabunio. ,,O Bogu ste ludi, 
a o vragu ste pametni. Vrag će i doći po svoje." 
Rdjav je čovjek, pa kaže: ,,Šta ste obzinuli zvijezde, 
kao prosjak gužvaru! Gatajte viu plugi ne orite 
jezikom po nebu, jer ćete drljati nosom po zemlji !'' 

ta ćeš mu? Pop je, ne možemo se tući s njim. 
: Opet se rasrdi čiča iz Doljnje Lajavice, onaj što 
ne treba ni načelnika ni općine. 

— Ja bih mu odvalio, da i mi u opancima znamo 


'koješta. Mi žrvnamo, a on je doljnji žrvanj i čeka, 


da se samelje. Naš je zasip, a njegovi zubi. 

— Opet ti melješ, — ne dade mu govoriti čiča 
iz Gologazdinaca, — a ne paziš, je li pametno. Svako 
je zlo zbog ljudskih grijeha. Prigovarati ne smiješ. 
Ne guli kore, da ne bude gore. Ako zamjeravaš repi, 
neka ti se skuha crtalo, pa se sladi. A ako ti je krivo, 
skoči iz kože i pobjegni sa svijeta. 

Srditko se samo još ljuće namršti, a čiča nastavi: 

— Tako ti je to, nabrčko moj! Ti bi da griješiš, 
a zla da ne bude. Ne može'se. Kada si mogao u štetu, 
možeš i na derež. Malo zla od popa i od gospode, a 
malo od nas, pa eto, kako nam je, kao vragu na 
džombi. 

No sada se zgranu svi na njega. Došao na meljavu 
još neki čiča iz Zlosrda, pa još nije ni konje ispregnuo, 
nego se odmah i on okomi: 

— Omatorio si, prijatelju, a pameti stekao nisi. 
Naše je izdiralo, a gospodsko izbiralo. Još da mi ne 
znamo smaknuti koješta i ošuknuti gospodu počesto, 
ne bi nam ni života bilo više. 

Nasmiju se svi slatko, a čiča iz Bekeljevaca, 
što je pričao o nečastivom i o svecu i o j novhoj 
okladi, prihvati . sada : 

-— Volijem ja to, nego hljeba jesti. Meni je svetac, 
kada zakinem gospodu. Nije ni grjehota. 

— Dabome da nije, — pristanu i drugi. 

U to se vrati načelnik lajavički, koji se je, vele 
ljudi, odmetnuo u gospodu, te pred njim zašute. 

— Kiša će, — veli načelnik. — Da se požurim. 

Pogledaju svi u nebo. 

— Odmah će košava dunuti, — veli Gologazdin- 
čanin. — Već su se oblaci krenuli. Krenuo se je i 
vjetar s mora. 

Ali čiča iz Doljnje Lajavice pogleda oko sebe i 
nasmija se. 

— S kakvoga mora! Nije košava s mora. 

— Da otkuda je? — pitaju ga. 

— Iz zemlje, — odgovara on. — Zemlja diše 
kao i čovjek. Vazda po malo i jedva se osjeća. Ali 
kada joj budemo suviše na teret, onda dane jače i 
otuda je vjetar. 

Zamisle se ljudi, da dokuče, je li tako ili nije, 
ali ne mogoše dokučiti. 

— I sunce diše, — nadoveže Lajavičanin, — jer 
sunce je kao i naša peć. Kada se ona usija, zar ne diše? 

— Diše, — potvrde svi, a Bekeljevčanin će da 
zapita : 

— Dobro ; a kako jesa zimom? Otkuda zima? 

— Zima? — odgovara Lajavičanin. — Za zimu 
pitaš, prijatelju? Ne znam, brate, da ti reknem. 

Sada se Gologazdinčanin nasmija i prihvati riječ : 

— Za sunce znaš, za zimu ne znaš. A to ti je 
jedno te isto. Kada se sunce ohladi, onda je zima. 

— Lažeš, — umiješa se Zlosrdjanin. — Nije 
otuda zima. Znao sam, ali sam zaboravio i ja. 
— I ja sam zaboravio, dje mi je djed zakopao 





blago, — naruga mu se Lajavičanin. 
— Pa šta nas briga, otkuda je zima! — presudi 
Bekeljevčanin. — Samo da je toplo oko srca! Da je 


pustih novaca ! 

— I šta će novci! Potrošili bi se, pa onda sjedi 
i plači! — veli čiča Gologazdinčanin. 

— Al bi se pilo, kad bi ga bilo! — ijujuče Beke- 
ljevčanin. — Znate, šta bih ? Kupio bih suvaču i mljeo 
bih ljudima zabadava, samo da sjedim i obaznavam, 
šta ljudi govore. Jer ja zdravo volim pametan raz- 
govor i sve hoću da znam. 

Tako oni svi redom hvale, kako je lijepo znati, 
šta biva na svijetu, i na nebu, i pod zemljom, i kako 
se sve to od pametnih ljudi čuti može. 

Slušaš ih i uživaš. I kada onda mladji svijet 
ismijava, šta vi stariji znate, zar da se na srdiš ! 
Ali što ćeš! Danas su već takva vremena, te stariji 
mora da šuti pred mladjim. Zato i jesu ovoliki vjetrovi, 
kiše, mrazovi i svakakva druga prokletinja na zemlji, 
jer mladji ne poštivaju, što su stariji obaznali s teškom 
mukom. 





,— 





OTKRIĆE SRIJEMA. 
I. 


Glasoviti učenjak i putnik, profesor etnografije . 
na sveučilištu u Quaffboroughu, Kansas, Samuel Tub 
Xyster, podnio je akademiji znanosti u Blockhead- 
stonu, New Hampshire, kojoj je on začasni i redoviti 
član i urednik etn&grafskih edicija, ovaj izvještaj: 

Čim mi je akademija povjerila časnu misiju, 
da na licu mjesta preispitam i provjerim geografske 
i etnografske podatke, što se u stručnoj literaturi 
našoj nalaze o zemlji, nazvanoj Sirmium, ja sam na. 
temelju kartografskih studija svojih konstatovao po- 
najprvo, da se ta zemlja nalazi u tako zvanoj Evropi, 
1 to u blizini države Turske. 

Prama tomu sam se odmah zaputio u Carigrad, 
glavni grad države Turske, da se ondje spremim za 
ekspediciju u zemlju. Sirmium. 

Nakon dolaska u Carigrad zaputim se odmah 
k našemu poslanstvu. Poslanik me jako prijazno primi, 
ali ni on ni druga gospoda kod poslanstva ništa mi ne 
znadoše reći o zemlji Sirmiju. Jedino mi izjaviše 
svoje mišljenje, da se u Sirmiju danas po svoj prilici 
ne govori više latinski. To je mišljenje, kako sam se 
kasnije uvjerio, donekle i opravdano. 

Gospoda mi ipak učiniše veliku uslugu, jer me 
uputiše k svojemu dragomanu, koji je Grk, te poznaje 

Tursku i susjedne zemlje i narode prekrasno. Taj 
gospodin, Aristoteles Emorfopulos, direktan potomak 
filozofa Aristotela, kako mi je sam izjavio, vanredno 
se zauze za uspjeh moje ekspedicije. Prije svega mi 
saopći, da je ljudožderstva u Sirmiju sasvim nestalo 
i da se u tom pogledu ne trebam ni najmanje bojati, 
a onda me i on utvrdi u mišljenju, da se u Sirmiju 
danas jako malo govori latinski. 

Pošto je moj običaj, a i dužnost, da se za svaki 
naučni rad temeljito pripravim, odlučim, da najprije 
naučim sirmijski jezik. Aristoteles mi odmah obeća, 
da će mi i u tom pomoći, I zbilja mi već sutradan 
dovede mladića, koji zna sirmijski jezik. 

Mladić taj, Akian Aivazian, jako mi se svidi. 
Lice mu je inteligentno, manire prijatne. Zahvalim 
dakle od svega srca Aristotelu za toliku zauzetnost. 
Ali sada se ispriječi neprilika, jer Akian nije znao 
engleski i mne mogosmo se sporazumjeti. 

— Lako i zato, — utješi me uslužni Aristoteles 
i odmah mi dovede još jednoga mladića, isto onako 
inteligentna lica i prijatnih manira. 

— Panteleimon Maravellides, — predstavi mi se 
mladić, a Aristoteles ga pogladi po glavi i dometne: 

— Moj nećak. On zna engleski. Vi govorite 
s njim engleski, on će vam biti tumačem. 

Tako i udesimo. Ja sjednem za stol, s lijeve mi 
strane sjedne Panteleimon, a s desne Akian, te za- 
počnemo učenje sirmijskoga jezika. 

— Kako se sirmijski kaže : ja? — pitam engleski. 

Panteleimon ponovi moje pitanje Akianu u 
grčkom jeziku, a Akian odgovori: 

— Rh. 

Dobro je. Ja ponovim tu riječ nekolikoput, da 
dobro upamtim, i odmah stanem bilježiti. 

Moram dobro da bilježim, jer štampane gramatike 
ni rječnika sirmijskoga jezika do danas još nema, 
kako mi vele i Aristoteles i Panteleimon i Akian, 

— Kako se kaže: ti?r — pitam dalje. 

Opet prevede Panteleimon moje pitanje Akianu, 
a Akian odgovori : 

— Rp. 

— A kako se kaže: on ? 

— Rv. 

Čini se, da je to prilično težak jezik. Rh, rp, rv. 

Sada ćemo da učimo plural. 

— Kako se kaže: mi? 

— Rhr. 

— A: vi? 

— Rpr. 

— A: oni? 

— Rvr. 

Zbilja je težak taj sirmijski jezik. A i prilično tvrd. 

— Govori li se sirmijski jezik samim konsonan- 
tima? — zapitam. 

— Dabome, — odgovori Akian, -——> muški je 
sirmijski jezik sastavljen od samih konsonanata. 

— Muški sirmijski jezik? — začudim se ja i 
uplašim se. — A zar ima još i ženski sirmijski jezik ? 
Zar su dva sirmijska: jezika ? 

— Jesu, — veli Akian, — muškarci govore 
konsonantskim jezikom, a ženskinje vokalskim. 

— Dakle ipak ima i vokala? 

— Ima. U muškom se jeziku govori, na primjer, 
fhr, a u ženskom rahar, u muškom rpr, u ženskom 
rapar, u muškom rvr, u ženskom ravar. 

— Razlika nije velika, — odlane mi sa srca, 
ali Akian nastavi dalje: | 

— Tako je u djevojačkom ženskom jeziku. 

Ja se trgnem i zaprepastim se. 

ta? Zar su opet i ženska jezika dva? 

— Ženskih jezika ima pok 

— Pet? 

— Pet, ali svi su osnovani na muškom konso- 
nantskom jeziku. 

— Odna još nekako, — predadem se ja sudbini“ 

— Ženski sirmijski jezik ima tako zvanu trans- 
vokalizaciju, — nastavi Akian, — Djevojački ženski 
jezik ima forme, kako smo već čuli: rahar, rapar, 
ravar ; ženski jezik udatih žena, koje imaju djece, 
ima forme: reher, reper, rever; ženski jezik žena 
nerotkinja: rihir, ripir, rivir ; ženski jezik udovički : 
rohor, ropot, rovor ; a ženski jezik pokojnih žena : 
ruhur, rupur, ruvur, 

Ja se sav iznemogao naslonim na stol. 

— Jezik pokojnih žena? Zar u Sirmiju i pokojne 
žene. govore još? Zar ni onda ne šute? 

— Nismo se razumjeli, — protumači mi Akian, 
— Pokojne su žene rastavljenice, dok se ne udadu 
po drugiput. 

Kada smo već kod ženskinja, zapitam odmah, 
kako se u sirmijskom jeziku kaže: ljubiti. 

— Lk, — odgovori Akian. 

— A kako se kaže: ja ljubim? 

— Rh lk. 

— Kao u infinitivu? 

— Isto onako. Konjugacije u sirmijskom jeziku 
nema. . 

Ja zaboravim na svih pet ženskih jezika i ob- 
radujem se. 

— Rh lik. To je krasno. A kako se kaže: ja sam 
ljubio. 

— Opet: rh Ik. 

— Opet? A futur: ja ću ljubiti. 

— Vazda: rh Ik. 

Ta to je ipak krasan jezik. Moći ću ga naučiti, 
Kako samo razlikuju sadašnjost, prošlost i budućnost, 
kada je oblik vazda isti? 

Zapitam Akiana, a on mi odgovori: 

— Razlikovati je sasvim lako. Kada je sadašnjost, 
rekneš : rh Ik i položiš ruku na prsa:; kada je prošlost 

opet: rh Ik i ruku na koljena ; a kada je budućnost: 
rh Ik i ruku na obraz. 

Vidim, da ću ja taj jezik zavoljeti. 

— Kako se kaže: ja ljubim tebe? — zapitam. 

— Rh Ik rps, — odgovori Akian. 

Ustanem, poklonim se mojemu učitelju, položim 
ruku na prsa i kliknem: 

— Rh Ik rps. ' 

Moj učitelj ustane odmah za mnom, te i on meni 
vrati pozdrav. 

Onda sjednemo i nastavimo učenje. 

— Konjugaciju sam dobro razumio, —- velim. 
— Samo bih molio još za razjašnjenje. Kada obdan 
govorim, ne može biti ni najmanje zabune. Ali kada 
je mrak, ne može se vidjeti, jesam li ruku položio na 
prsa, ili na koljeno, ili na obraz, pa kako se onda može 
razabrati, da li je sadašnjost, prošlost ili budućnost? 

— Sasvim se lako može znati, — odgovori moj 
učitelj Akian Aivazian. — Kada je mrak, onda ne 
polažeš ruku sebi na prsa, na koljeno, na obraz, nego 
onomu, s kim govoriš. 

Sada mi je jasno. Ali nije sve. 

— Dobro je. Ali ako govorim na primjer sa 
ženskinjom, hoću li i njoj položiti ruku na prsa, na 
koljeno, na obraz? 

— Ako govoriš u mraku, — odvrati Akian, — 
onda moraš, jer te drugačije ne će razumjeti. 

Sasvim lijep jezik, 

— Ne bi li zgodno bilo, — zapitam, — da se ja 
upoznam s kojom ženskinjom, pa da se uvježbam u 
konversaciji ? : 

Akian mi odobri, te odlučimo, da ćemo obdan 
učiti gramatiku, a pred veče ću se vježbati u kon- 
versaciji. Ali, na žalost, ne mogosmo u Carigradu 
naći ženskinju, koja zna sirmijski jezik. 

Za mjesec dana izučim ja s Akianom i Pantelei- 
monom nauku - sirmijskoga jezika temeljito, platim 

obadvojicu dobro i srdačno im zahvalim. A onda se 
odmah uzmem spremati na put u zemlju sirmijsku. 


Odem da se oprostim s poslanikom, pokupujem, 
šta mi još treba, te u sedam sati i petnaest časaka 
na veče sjednem u orient-express. 


Sutradan na veče u deset sati i tri četvrti preleti 
naš vlak rijeku, koju su Rimljani nazvali Savus, te 
ona, kako sam se na svoje oči uvjerio, još i danas 
postojava, a tačno u deset sati i četrdeset sedam časaka 
Stane vlak i ja stupim na tlo sirmijske zemlje. 

Dovde sam se u vlaku služio engleskim jezikom, 
ali u zemlji, kojoj sam jezik u tančine izučio, hoću da 
se tim jezikom i služim. 

Izidjem i pozdravim sirmijskim jezikom nekoga 
čovjeka, što je se crvenom kapom na glavi stajao na 
peronu. On mi ne odgovori ništa, nego samo mahne 
rukom. Obratim se k jednomu gospodinu, koji je 
izišao iz vlaka, ali ni on mi ne odgovori, nego me 

samo pogleda i odjuri. 

Neuljudan je svijet u sirmijskoj zemlji. Ne molim 
nikoga ni za što. Idem sam. 

Dok sam ja, ne htijući nikoga više pitati, izišao 
sa stanice, odvezoše se već svi fijakeri i ja moradoh 
pješice u grad. 





Krenem na lijevu stranu, kuda su svi preda . 


mnom krenuli, i dospijem na neki nasip. 

U susret mi ide ženskinja. Možda su ženskinje 
u Sirmiju uljudnije od muškaraca? Da vidim. 

Pozdravim i zapitam je za put. Ali tek što sam 
joj, jer je mrak, položio ruku na prsa, cikne ona i 
pobjegne. 

Muškarci su u Sirmiju neuljudni, a ženskinje su, 
kao svagdje, prvo: nelogične, a drugo: ne znaju 
gramatiku. 

Krenem dalje, ali nisam prošao ni pedesetak 
koračaja, kada iznenada zapnem. nogama za nešto. 

Uzljuljam se, ali kako sam se žurio, sukob je bio 
prežestok i ja se izvalim. 

Padnem ponajprvo na nešto okruglo, mekano, 
kao neki veliki jastuk, a onda se skotrljam na zemlju. 

Nisam se još ni snašao, gdje sam, već se k meni 
ispruže dvije ruke i ja začujem dubok glas: 

— Et tu, care mi fili! Pe. g 0 

Dakle ipak nije još sasvim izumro latinski jezik 
u zemlji sirmijskoj. "LG 

— Et tu, care mi fili, in fossam cecidisti! a 
ponovi čovjek, što leži kraj mene, a onda me zagrli 
i poljubi. d 

Srce mi zakuca, kada ovako iznenada začuh 
Ciceronov jezik, te i ja zagrlim i poljubim prvoga 
mojega poznanika u zemlji sirmijskoj. Ku 

— Tko si ti, unuče Cireronov? — pitam ga 
jezikom njegovih pradjedova, koji su ovdje pod 
nama, pod ovim nasipom, davno već istrunuli, | 

— Ja sam čovjek, — odgovori mi Sirmijac 
dostojanstverio. : i 

Zadivim se ovako ponositu odgovoru i odvratim : 

— Hvala bogovima, što su nam se putovi ovdje 
sastali. ' X h 
= — Ja sam čovjek, — prihvati opet riječ moj 
prijatelj Sirmijac, — kojemu je glava jaka, a noge 
slabe. Digni me, brate. z 

Ustanem i dignem prijatelja, a onda se uhvatimo 
pod ruke i krenemo. : moo 

— Tko si ti, namjerniče? — pita me Sirmijac i 
ja mu ispripovjedim, kakvu mi je važnu misiju 
povjerila akademija znanosti u Blockheadstonu, 
New Hampshire. x 

Kada sam svršio, zapita me Sirmijac: 

— Xyster, kakav je tvoj genitiv ? 

Pošto sam mu i to saopćio, reći će mi; 

— Ja sam Iosephus Vetustus Oenoplanetus, de 
gente Flavia, geograf i antropolog. 


IZI 






Onda se poljubimo i pobratimo. 
=> g mi govori: Sam, — reknem ja njemu. 
— Atimeni: Joe, — odvrati on meni. — A sada 
hajdemo, da se okrijepimo darovima boga Bakha. 
Kada sjedosmo, vikne Joe momka i naredi mu 
šta želi. ' 
— Dragi prijatelju Joe, — zapitam, kada je momak 
otrčao, a kakvim si jezikom izrekao ove riječi ? 
— Sirmijskim jezikom, dragi prijatelju Sam. 
Ja se začudim jako i zapitam: 
— Joe, je li to jedini sirmijski jezik ? 
še Nije, — odgovori Joe, — dva su sirmijska, 
jezika. Jedan se govori latinicom, a drugi ćirilicom. 
Ja sam maločas govorio latinicom. 
Aa Molim te, progovori časkom i onim drugim 
jezikom | 
: Joe me posluša, zovne opet momka i naredi mu 
a jedared. Momak otrči i donese nam još jedared 
pića. : 
Kada sam smotrio piće, uvjerim se, da je istinski 
ponovio svoje riječi. 
Zaokupi me velika zabuna, te moradoh reći: 
E: Prijatelju, ja sam u Carigradu mjesec dana 
od jutra do mraka učio sirmijski jezik. Ne mogu da se 
prečudim, da nijednu tvoju riječ nisam razumio. 
Ja odmah okrenem govoriti sirmijskim jezikom. 
Joe me sasluša, zamisli se i odvrati: 
pa Dragi Sam, ja znam, kako sam ti već rekao, 
dva sirmijska jezika, ali nikada u životu nisam ni 





čuo ovoga jezika, što ti govoriš. Kakav je to jezik? . 


— To je muški sirmijski jezik, s danjim oblicima. 
A noćni su oblici ovakvi, — i ja mu položim ruku na 
prsa. 

Joe zanijemi, a ja nastavim: 

= Prije nego što sam tebe sastao, progovorio 
sam jednoj ženskinji ovakvim noćnim oblicima, a 
ona mi je pobjegla. 

Joe samo šuti i gleda mene, a ja dalje dokazujem 
svoje poznavanje sirmijskoga jezika: 

— Osim ovoga muškoga jezika ima još i pet 
ženskih jezika. 

U taj mi čas Joe položi ruku na prsa i ja se 
obradujem, da se najzad razumijemo. 

Ali Joe me zapita: 

— Dragi prijatelju Sam, ja vidim, da si ti zdrav 
čovjek. Reci mi istinu: gdje si ti naučio taj jezik, 
što krstiš sirmijskim ? ka 

— U Carigradu, brate Joe. | 

— Tko te je naučio taj jezik? 

— Moj učitelj Akian Aivazian. . 

Joe me pogladi po obrazu prijateljski. 

' — Dragi Sam, tvoj učitelj Akian Aivazian na- 
učio je tebe starojermenski, ili kurdski, ili čerkeski, 
Ti si se, Sam, u znanju zabunio. 

Ja se strašno iznenadim, ali se onda brzo snadjem 
i odgovorim: ' i 
— Dragi Joe, ja tebi vjerujem. Ali moje će mi 
znanje ipak još koristiti. Ja ću potražiti zemlju, u 
kojoj se taj jezik govori, i ne ću mirovati, dok je ne 
nadjem. Ja nisam prevaren. Ja ću se proslaviti, jer 
ja sam prvi putnik, koji tražim po svijetu zemlju, 
gdje se govori jezik, koji sam naučio, ali ne znam, , 
čiji je:i kako se zove. Ja ću obići sav svijet i naći ću 
tu zemlju. 

Mojoj se odlučnosti Joe obraduje jako i htjede 
me zagrliti, ali glava pretegne njega, on pretegne 
mene, obadvojica pretegnemo stol i mi završimo 
za ovo veče filološki razgovor. : 


HI. 


Sutradan iz jutra nastavimo vijećanje. Joe mi se 
zakune, da me ni za šta na svijetu ne će ostaviti, 
nego će i sam krenuti sa mnom na naučni put. 

Ne znam ni danas, kako da dostojno zahvalim 
ovakvomu prijatelju. 

Cio taj dan provedemo u dogovorima i u spre- 
manju. Ja htjedoh da to vrijeme upotrijebim za učenje 
istinskoga sirmijskoga jezika, ali me Joe odvrati i 
obeća mi, da će me uz put, kada budemo krenuli, 
obavijestiti već o jeziku, tako, da ću u najkraćem 
vremenu naučiti. 

Ovu dobru priliku ulučim ja odmah, da se još 
prije polaska na put izvijestim o nekojim važnim 
stvarima. 








— Joe, — zapitam, — zašto se tvoja postojbina 
zove Sirmium? 

— Ja ću ti reći, dragi Sam, — odgovori mi pri- 
jatelj. — Ima nekoliko hipoteza. Ti valjda znaš, da 


je slavni rimski pjesnik Publius Ovidius Naso pro- 
našao serumsku terapiju? 


— Nisam znao, — priznadem, 
— Jest. Taj svoj izum spominje on i u stihovima: 
sero medicina paratur, — pripravlja se liječenje se- 


rumom. To je istorijska činjenica. A taj mu je izum 
uspio ovdje u mojoj postojbini, kada je putovao u 
progonstvo na Crno more. Ovdje je on izumio serum 
i po njegovu uzviku:+ ,,serum meum'"' prozvala se je 
naša zemlja Sirmium. 

Ja tu hipotezu odmah tačno zabilježim, a Joe 
nastavi: 

— Ima ipak učenjaka, koji ovu hipotezu po- 
bijaju, te iznose drugu. Po njihovu mišljenju potječe 
ime Sirmium iz engleskoga jezika. 

Ja naćulim uši, jer to je važno i zanimljivo. 

— Po sudu tih učenjaka riječ Sirmium nije 
ništa drugo, nego sear meat, ili kako bi mi po našoj 
savršenoj ortografiji napisali: sir mit, dakle suho, 
krto meso, suhojedje. Čini se po tomu, da je Sirmium 
stvoren u posno vrijeme. 

Potvrdim, da mi se ova hipoteza veoma vjero- 
jatnom čini, i zabilježim je. 

— Ima onda treća hipoteza, — nastavi Joe, — 
po kojoj je Zeus, bivši bog naš, kada je već jako 
omatorio, a još htio da se voli sa ženskinjama, u 
Sirmiju od žena ispsikan rad neuspjeha. Pripovijeda 
se, da su mu žene zatakle perušku za uho. Otuda 
onda potječe ime Sirmium, jer psikanje se u starom 
grčkom jeziku zove syrigmos. 

Zabilježim i to. 

— Ovo su dakle — završi Joe — tri dobre 
hipoteze, a četvrta hipoteza, da je ime Sirmium 
nastalo od staro grčke riječi syrmaia, što znači neku 
gadnu biljku, nije ni na čem osnovana i ti je, prija- 
telju, zaboravi odmah. 

Pošto sam se obavijestio o imenu Sirmija, za- 
pitam prijatelja Vetusta Oenoplaneta opet: 

— Joe, ja znam, da je zemlja sirmijska u Evropi. 
To mi ne trebaš kazivati. Ali ja ne znam, kakva je 
klima u Sirmiju. 

— U Sirmiju se — odgovori moj prijatelj Joe 
— sastaje sjeverna ledena klima s tropskom, ali su 
se obadvije klime kod nas jako rasklimale i izmiješale, 
te mi već mnogo godina ne znamo više pravo, bi li 
zebli ili bi se znojili. 

— Kako to? — zapitam, jer. nisam valjano 
razumio. 

— Evo ovako: Kod nas su se i klime već sasvim 
iskvarile. Ledena klima tvrdi, da je ovo njeno po- 
dručje, a tropska tvrdi isto tako. Vazda su one u 
svadji i tuku se preko nas. Zato nismo niti zimi si- 
gurni od vrućine, niti ljeti od zime. ' 

— Na karti vidim, — odgovorim ja, — da te 
sa sjevera zaštićeni planinom. 

— Jesmo, — potvrdi Joe, — ali mi ne vjerujemo 
u geografiju. Ni ja sam. Kako kod vas u Americi teku 
rijeke, gore ili dolje? 

— Dolje, čovječe božji. 

— Eto vidiš. A kod nas ćeš ti vidjeti rijeku, 
koja prije podne teče s istoka na zapad, poslije podne 
sa zapada na istok, a u nedjelju i na blagdane sviju 
pripoznatih vjeroispovijesti ne teče nikuda. 

— Kako se zove ta rijeka, da odmah zapišem ? 

— Boss-South. A onda ćeš vidjeti rijeku, koja 
se još ni danas nije odlučila, kuda -bi tekla, nego 
svaki čas preumljuje. 

— Kako se zove? 

— Savus. Onda ćeš vidjeti planinu, na koju ćeš 
se popeti, a ne ćeš je ni opaziti sve donde, dok ne 
sidješ s nje. 

— Kako se zove? i ' 

— Banstol. Vidjet ćeš onda potoka, koji ne iz- 
Viru nigdje, i drugih potoka, koji ne uviru nikuda. 
I na posljetku ćeš i sam izgubiti vjeru u geografiju, 
kao što sam je izgubio i ja. 

Pošto sam sve te podatke pobilježio, zapitam: 

— A kako se za pravo zove ovaj grad, jer nikako 
ne mogu da konstatujem. 


— Ovaj se je grad — odgovori Joe — zvao u 
rimsko doba Taurunum : bičji grad. 
— Zašto? 


— Zato, jer se je ovdje bivši bog naš Zeus pre- 
vratio u bika. Da se to prevraćenje ovjekovječi, 
osnovan je ovaj grad. 

— Ali kako se zove grad danas? Ja vidim 
mnogo različnih imena. 

— Dragi moj Sam, — nasmiješi mi se Joe, — 
mi smo slobodna nacija i svaki je izmed nas slobodan. 
Kako koji hoće, onakvim imenom krsti grad. Ako 
hoćeš, zovi ga Bičji grad ; ako ti je milije, kaži mu 
Volovski grad, Kravlji grad, Teleći grad. Slobodan si 
gradjanin i smiješ. A ako ti kao gradjanin smiješ, 
kako ne bi smjele oblasti isto tako činiti? Zašto ne bi 
svaka oblast smjela građu nadjenuti drugo ime? 

I njima je sloboda, pa zato ćeš, ako dodješ u grad 
željeznicom, čuti jedno ime, ako dodješ vodom, 
srugo ime, a ako udješ pješice, treće ime. Mi smo, 
dragi Sam, slobodna nacija i naše su institucije 
dlobodne. 

Ja sam Amerikanac, ali se ovdje moradoh za- 
stidjeti. No u sebi odlučim čvrsto, da ću odmah, čim 
se vratim u otadžbinu, poraditi o tom, da se i naša 
zemlja upozna sa slobodnim institucijama sirmijske 
zemlje. 

Dok sam se ovako dk če o sirmijskim 
prilikama, odjedared sinula već i zora. Kada je 
opazimo, skočimo na noge i opremimo se na put. 
Navučemo kožne čakšire, obujemo čizme  preko- 
koljenice, prebacimo svaki po dvije torbe, jednu 
s municijom, drugu s hranom, uhvatimo. puške u 
ruke, udjemo u vagon i u pet sati četrdesetitri časa 
iz jutra krenemo se mi. 

Ja se u kupeju odmah izvalim na jednu stranu, 
a moj prijatelj Iosephus Vetustus Oenoplanetus na 
drugu, te odmah obadvojica zaspimo. 

Sanjam, da sam se vratio kući u Ameriku. U 
akademiji je svečana sjednica. Predsjednik, slavni 
astronom Parch Talker, stoji na estradi i pozdravlja 
mene. Iza njega stupam na estradu ja, ovjenčan 
lovorom, i odzdravljam. Pljesak, kliktanje. Zahva- 
ljujem i pripovijedam o mukama, rađu i uspjesima 
mojega puta. Dičim se, što sam ja prvi, koji s ovolikim 
rezultatima dolazim pred časna lica učenih članova 
akademije znanostiu Blockheadstonu, New-Hampshire. | 

Još ja u govoru, a začujem strahovitu viku, 
lupu, trku. Trgnem se, probudim se, skočim na 
noge i smotrim mojega prijatelja Vetusta Oeno- 
planeta, kako po kupeju skače kao bijesan, trga na 
sebe obadvije torbe, hvata pušku i u sav glas nešto 


* viče u jednom od obaju sirmijskih jezika. 

— Joe, šta se ljutiš? — zapitam, jer ako je za 
ljućenje, ja sam kao prijatelj voljan ljutiti se s prija- 
teljem. , 

— Ustaj, Sam, i grabi svoje stvari! — vikne 
on meni i ja ga odmah poslušam. 

ta se je desilo? — pitam još jedared. 

Joe poleti u hodnik. Ja poletim za njim. Ako 
treba pucati, pucat ću s prijateljem i ja. Dobra pri- 
jatelja ne iznevjeravam. 

Prijatelj Joe dotrči do vrata i uhvati za kvaku. 
Šta je to? Vlak juri, a on će da skače iz vagona, Ne 
ćeš, brate. Priskočim i trgnem ga natrag. 

— Joe, šta ti to činišP_ — navalim na njega. 

— Šta činim? — zavikne Joe. — Moram da 
skačem. Zaspali smo obadvojica i spavajući smo 
ispali iz zemlje sirmijske. Nismo u Sirmiju više. 

— Ispali smo iz Sirmija? — zaprepastim se ja, 
a Joe opet navali na vrata. 

Trgnem ga iznovice. 

— Ne moramo skakati, — velim. — Neka vlak 
stane ! 

I ja povučem ža zavor. 

Vlak odmah stane, začuje se vika i kondukteri 
dolete k nama. 

— Joe, — okrenem se k prijatelju, — reci im, 
neka nas odmah odvezu natrag. Ja plaćam. 

Zametne se živa rasprava izmed mojega prija- 
telja i željezničkih konduktera. Svi govore ujedared 
i jako viču. 

Čemu viču, kada se ja ne otimam plaćanju? 

Na posljetku zapišu kondukteri mojega prija- 
telja'i mene i još vazda vičući otidu. Vlak krene. 

— Hoćemo li natrag? — zapitam. 

Jove se nasmije. 

— Ni u snu! Do prve stanice, a tamo će nas 
oglobiti. 

To je čudnovat postupak s putnicima, koji plaćaju. 

— Zar ti njima nisi rekao, — zapitam, — neka 
nas odvezu natrag, a ja ću sve p i? 

Opet se Joe nasmije. j 

— Govorio ja njima ili ne govorio, ne koristi 
ništa, jer ja ne razumijem njih, a oni ne razumiju 
mene. 

Ni ja ne razumijem mojega prijatelja. 

— Joe, govori ozbiljno! Ja sam vidio, gdje ti 
raspravljaš s kondukterima, a sada veliš, da ti ne 
razumiješ njih, a oni ne razumiju tebe. 

— Ja s njima nisam raspravljao, nego sam ih 
grdio, a oni su grdili mene i tebe. Ja u svojem jeziku, 
a oni u svojem. 

Sada mi istom stane svanjivati u. glavi. 

— Oni govore drugim jezikom ? Je li? Kod vas 
u Sirmiju govore drugim jezikom kondukteri, a dru- 
gim. jezikom publika ? 

— Tako je, Sam. 

— To je zbilja neobično. Kako to? 

— Nije neobično, — odvrati Joe, — nego sasvim 
obično. Ja sam tebi već rekao, da smo. mi slobodna 
nacija. Zašto ne bi smio svatko govoriti, kako hoće? 

— Istina je. Ali ipak treba da se svijet rezusnije 
s Kkondukterima. 

— Tako ti sudiš! — smije se Joe. — A čemu su 
psovke ? 

— Psovke? Psovke su za psovanje. 

— I za sporazumijevanje. Jesi li ti ožanštiu 
Sam ? 

— Nisam, — osepania po istini, jer sam se baš 
razvjenčao. 

— Onda ne dak, — odgovori Joe. — Ako ne 
znaš jezika, ti psuj i grdi, pa će te razumjeti. 

Čudna je ta zemlja sirmijska, 

— Željeznice su dakle kod vas institucije za 
kultiviranje psovaka? — zapitam. — Kod nas su 
željeznice prometna sredstva. 

— Sancta_simplicitas! — klikne Jove. 

U to ski, te mi odmah budemo dočekani 
od konduktera i izvedeni pred šefa stanice. Šef nas 
oglobi i svi nas redom izgrde. Moj prijatelj Joe iz- 
grdi njih u svoje i u moje ime i onda se rastanemo 
s njima. 

— Ja se ovom vašom željeznicom ne vozim više, 
— izjavim prijatelju Vetustu. — Može li se kakogod 
drugačije putovati ovuda ? 

— Možemo pješice. Možemo najmiti kola. Mo- 
žemo kupiti konje, — odvrati Joe. 

— Kupit ćemo konje, — odlučim se ja i mi se 
zaputimo u selo. 

Na ulazu u selo opazim ploču s imenom toga 
sela. Selo se zove Upperfield, a po današnjoj sir- 
mijskoj ortografiji, s istim značenjem, Vrpolje. 

U selu istrgujemo dva konja, uzjašemo ih i 
požurimo se natrag u zemlju sirmijsku. 


— Joe, — sjetim ja prijatelja, — ti si meni jučer 
obećao, da ćeš me putom obavijestiti o jeziku sir- 
mijskom. ; 

— Sam, zašto da se mučiš? — odvrati Joe. 


Iskren mi je prijatelj, ali ja sam ovdje u važnoj 
misiji i ne smijem se žacati truda. Zamolim ga dakle 
još jedared, neka me malko uputi. 

— Hoću, — veli Joe, — I ti ćeš se uputiti. Ali 
šta će ti? Ti možeš u Sirmiju proživjeti dvadeset go- 
dina i nitko te ne će tjerati, da učiš jezik sirmijski. 
Mi ćemo naučiti tvoj jezik, da s tobom govorimo. 
Ti možeš velik rodoljub sirmijski biti, i ako jezika 
ne znaš. A možeš, ako hoćeš, i velik pisac biti, a jezika 
ipak ne moraš da, znaš. Zašto onda da se mučiš, dragi 
Sam ? 

Ta zemlja sirmijska zbilja je čudnovata. Imaju 
dva jezika, jedan se govori latinicom, a drugi ćiri- 
licom, a nitko, pa ni pisac, ne mora nijednoga ata 
da zna. 

— Zašto vi uopće imate jezik ? zapitam ja 
najzad prijatelja. S 

— Zato, da možemo psovati, kako si već čuo u 
željeznici, — odgovori on. 

— Ako je tako, — odvratim, — onda će vaš 
jezik u budućnosti postati diplomatskim jezikom 
sviju naroda. 

Joe se toliko obraduje ovakvomu proročantvu 
o budućoj slavi svojega jezika, da me odmah stane 
poučavati, 

— Znaš li, Sam, šta ovi ljudi na kolima voze? 
— zapita me, kada skobismo čitav red vozača. 

— Znam, to su bačvarske duge. Rade se i kod nas 
u Americi, — odgovorim. 

— Dobro. Sada slušaj. To se zove diga. 

— Slušam. 

— A kada otegneš, šta misliš: šta je onda? 

— Onda je dugačka duga. 

— Nije, nego duga na nebu. 

To mi se ne svidja. To je opet nalik na onu 
Akianovu konjugaciju u mraku, što sam u Carigradu 
naučio. Da nije možda i Joe nakanio nasanjkati 
mene ? Moram biti oprezan. Zapitam ga dakle:, 

— Joe! Ako se čovjeku žuri, onda uopće ne 
može ni izgovoriti onu dugu na nebu? 

— Ne može. 

— A ako čovjek zine, da izgovori ovu drvenu 
dugu, pa ga ujedared uhvati zijev, onda će se mjesto 
drvene duge javiti duga na nebu? 

— Hoće. 

— Ta, Joe, to je protiv fizičkih zakona! Zašto 
ti mene navodiš, da ne vjerujem u fizičke zakone ? 
Ako si ti, kako veliš, izgubio vjeru u geografiju, zar 
si izgubio i vjeru u fiziku? ' 

— U fiziku? — odvrati Joe. — Fizika je slje- 
parija. 

Ja sav presenećen zaustavim konja. Stane i Joe 
i okrene se eni, 

— Zar ja nisam tebi, Sam, naveo baš same takve 
slučajeve, u kojima je fizika iznevjerila geografiju i 
blamirala ju? Kada je fizika tako nepouzdana, i 
pravo joj je, da je filologija ne štuje i da se živi jezici 
ne obaziru na nju. Ako ti, prijatelju, hoćeš da [budeš 
upućen u sirmijski jezik, ja ti velim, da ćeš se često 
morati u koštac hvatati s fizikom. 

Pokorim se šuteći i obadvojica potjeramo konje 
dalje. 

— Sam, — progovori opet Joe, — ove smo konje 
kupili u Upperfieldu. Za malo ćemo doći u selo Voi- 
dend, a za tim u Ivanhoe, nazvano ovako po slavnom 
romanu Waltera Sčotta. 


— Cheer! — zaviknem ja oduševljeno, tako da 
nam se konji poplašiše. — Ta to su engleska naselja. 
— Dabome da su, — odvrati Joe, — i mnogo 


se je engleskih riječi do danas uščuvalo. u njima. 

Riječ: cheer, koju ši maločas uzviknuo, govori se 

i danas u tim selima, samo se piše: čir, i ne znači: 

živio, nego vašu riječ: ulce. , 
“— Otkuda to? — začudim se ja. 

— Otuda, — protumači mi Joe, — jer je i jedno 
i Če uzvik u afektu, jedared od oduševljenja, 
drugiput od boli. 

Moradoh priznati, da je sirmijski jezik jako 
logičan, 

— Ali neke su se riječi — nastavi Joe — saču- 
vale sasvim u engleskom obliku i s engleskim 'zna- 
čenjem, tako je na primjer latinski naso,  engleki 
nose, sirmijski nos ; latinski pars, engleski deal, 

. sirmijski dil; latinski tres, engleski three, sirmijski 
tri; vidiš dakle jasno, da u sirmijskom jeziku ima 
mnogo engleskih riječi. 

- :.Ja zaustavim konja, da sve zapišem i srce mi 
zakuca od radosti i od ponosa. 

U podne stignemo u Ivanhoe i odjašemo pred 
gostionicom. Pred gostionicom se odmah skupi svijet. 
Ja razgledam svijet muški i ženski, te zapitam: 

— Joe, podne je, a na njima su još noćne ha- 
ljine. Nosi li se kod vas n6glig6 obdan, a odjeća 
obnoć ? 

— Ti misliš, jer su svi u bjelini? — odvrati 
Joe. — To je zato, jer je danas pranje. Sada će 
oni svi poskakati u vodu i u jedan će se mah i oni 
okupati i rublje će se oprati. Ne gubi se vrijeme. 


— Vi ste Sirmijci — zadivim se ja — zbilja 
praktičan narod. ta 
— Dabome da smo, — potvrdi Joe. — Vidjet 


ćeš istom docnije, jer ovo za pravo ni nisu Sirmijci 
od starine, nego smo ih istom prije nekoliko godina 
posvojili. ' 

— Kako? Ratom? — zapitam. 

G — Ne,nego vikom. Nadali smo viku, da su i oni 
spram nas Sirmijaca, te smo ih predobili. Mi, kada 
što hoćemo, samo vičemo te vičemo. 

— A dobivate li onda svakiput, za čim vičete? 

— Obično ne dobivamo, ali nam je sn sa- 
«vijest mirna, a i nije opasno. 

U taj čas zaori vika pred gostionicom. 

— Žele li ljudi šta dobiti? — zapitam. 

Joe pridje k prozoru i pogleda: 

— Dobili su već. Stekli su pijanu glavu i prate 
se s gajdašem kući. Svatovci su. Znaš li, Sam, šta je 
gajdaš ? 

Pristupim k prozoru i ja, da vidim, 

— Ah, bag-piper! Poznajem. Pratio sam se i 
ja. Joe, koliko pića ide na glavu kod vas? 

.— Toliko, dok se glava razom ne napuni, — 
odgovori Joe. 

— A koliko od prilike može zdrav = voljan Sir- 
mijac na dan da ispije? 

Joe se zamisli. 

— Najbolje će biti, da ja jedared sjednem i cio 
dan da pijem, a ti zapisuj. 

— Dobro je. 

Sjednemo onda za ručak. Ja smažem pijetla i 
naručim još jednoga. 

— Kukuriječu li kod vas pijetlovi? — zapitam. 

— Dok su živi, kukuriječu, — odgovori Joe. 

— To ja i mislim. A razumiju li ih kokoške ? 
Razumiju li ih drugi pijetlovi? ' 

— Po svoj ih prilici razumiju, jer ih kokoške 
slušaju, a pijetlovi im se odzivaju. : 

— Dragi Joe, nemoj se ljutiti, ali kod vas su 
u Sirmiju pijetlovi, čini mi se, pametniji od ljudi. 
: — Imeni se čini, — potvrdi Joe, te naruči i on 
još jednoga pijetla. 

Ali kada je pojeo pijetla i ispio bukliju vina, 
porekne Joe, što je rekao o pijetlovima. . 

— Nije istina, da su pijetlovi pametniji. Mi smo 
Sirmijci najpametnija živa bića na svijetu. 

— Dokaži! — pozovem ga ja, ali on ne će, 
nego veli: 

— Ako ne budeš vjerovao, ne ću ti piti i ne ćeš 
moći izmjeriti, koliko pića ide kod nas na glavu. 

Ja se pokorim i povjerujem, a onda uzjašemo 
konje i krenemo. 

Nismo od kraja projahali ni dvije morske / milje 
i došli do nekoga raspuća, a odmah za tim do že- 
ljezničkih tračnica, kada ja s lijeve strane začujem 
neku daleku, otegnutu pjesmu, isprva tihu, a onda 
sve glasniju. ' 

— Kakve su to ptice? — zapitam prijatelja Ve- 
. tusta Oenoplaneta, koji je sjedeći na konju glavom 
potvrdjivao istinitost zakona o privlačivosti zemlje, 
a nogama se i rukama odupirao tomu zakonu. 

Joe strese glavu, pročačka uho i odvrati: 

— Misliš li ove ptice, što pjevaju: oan, oan, 
ovan, kva, kva, kva, oan? 

— Jest, jest, — potvrdim, 

— To nisu ptice, nego ti čuješ iz daljine konduk- 
tere, kako se svadjaju. Evo vidiš, da je tu i željez- 
nička pruga. 

Istina je. METLU 

Pojašemo još morsku milju od prilike i stignemo 
pred selo, koje se zove New Dor. Mračak se već 
hvata. 

Tek mi u selo, a ja slučajno bacim oko na dud 
kraj ceste i instinktivno, po navici iz afričkih prašuma, 
trgnem pušku s ramena. Klsa 

— Šta je, šta je? — razdrami se Joe, koji je 
bio malko zadrijemao. 

Ja držim pušku u ruci, pazim i ne .odgovarari, 
Na dudu sjedi neko glomazno stvorenje. Lišće je gusto, 
ne možeš pravo da razabereš. Ali ja sam oprezan. I 
zbilja! Kroz lišće se promoli krupna rutava ruka,a 
za njom široko lice s pljosnatim nosom, s razdalekim 
očima, obraslo crvenkastosmedjom raščupanom bra- 
dom. Po 

— Pazi se, Joe, — viknem, — na drvetu je go- 
lem orangutan. 

Joe se strese i upilji pogled, a onda se nasmije : 

— Made in Germany. . 

— Ah, shocking, — uvjerim se i ja, kada sam 
podišao pod drvo. 


HI. 


S mrakom stignemo u grad Wincoach, predamo 
konje u staju i sjednemo u gostionicu, da se odmo- 
rimo. h. 

Moj prijatelj Joe, koji se je putom sasvim ras- 
trijeznio, uluči odmah priliku i progovori: | 

— Grad Wincoach leži na rijeci, koja prije podne 
teče s istoka zapad i zove se Boss- South, poslije podne 
teče sa zapada na istok i zove se South-Boss, a nedje- 

ljom i blagdanom ne teče nikuda i ljudi je svakojako 
krste. Na ovom je mjestu u rimsko doba stajao grad 
Cibalae, na cesti iz Murse u Sirmium, koja je bila 
šezdesetišest tisuća koračaja duga. Rimska se utvrda 
i danas još zove Cibalija, a leži na potoku, kojemu je 
ime Newcoach. Ovdje su se rodili, razumije se u 
rimsko doba, carevi Carus, Valens, Valentinianus, 
Gratianus i tako dalje, koji su se većinom rodili 
takodjer i na drugim mjestima, kao na primjer u 
Sirmiju i u drugim gradovima. Ovdje je na brdu 
Borincu, što još i danas stoji, car Konstantin Veliki 
potukao ne znam koga i ne znam koje godine, ali 
mogu ti kod kuće naći i kazati. Ovdje je... 


— Čekaj, Joe! — prekinem ga. — Je li se u toj 
bitki javio caru Konstantinu krst? 
— Dabome, — odgovori Joe. — To sam ti upra- 


vo i htio reći. Krst ćeš vidjeti. Stoji još i danas na 
glavnom trgu. : 

Kada mi je Joe ovako objasnio prošlost cibalsku 
i još me malo dalje uputio u sirmijskom jeziku, leg- 
nemo, da otpočinemo, a sutradan uranimo u zoru, 
da se požurimo s poslovima. : 

Pošto smo razgledali krst Konstantinov i uvjerili 
se, da rijeka Boss- South teče s istoka na zapad, pri- 
jedjemo most i odšetamo se u Line-Park. Na kraju 
parka popnemo se na brežuljčić i sjednemo u travu. 

Kraj brežuljčića prolaze neprestance seljakinje 
i idu u grad. Stasite ženskinje, u bjelini, žive. 

— Kako su potkasale skute! — primijetim ja 
“prijatelju. — Zašto tako? 
i — Zašto? — smije se on. — Zašto pišeš ti etno-. 
grafijske radnje? Da se proslaviš. A ženska je slava 
u tijelu. ' i 

— Ja toj slavi nisam ni najmanje protivan, — 

primijetim, da se opravdam, — ja je dapače volim i 
smatram je dijelom moje nauke, etnografije, ali ja 
nikako još nisam na čistu, kako je s tim. Je li ženski- 

nji.samo do svojega zadovoljstva, ili jedino do na- 
pasti za muškarca? Ili do obadvojega? Šta .sudiš 
ti, Joe? : 
< '— Ja sudim, — odgovori Joe, — da ženskinje 
ne filozofuju i da se mi izvrgavamo njihovu smijehu 
i ruglu, kada im uopće podvaljujemo bilo kakve 
misli. Kao što paun zna, da ima lijepo perje, pa ne 
filozofuje, nego se šepiri, tako i ženskinje pokazuju, 
što imaju lijepo, a misli prepuštaju nama. Ženskinje 
su katalog lijepih stvari. A šta sudiš ti, Sam, je li 
vrednije, da nam pokazuju lijepe noge ili lijepe 
grudi? Šta veli o tom etnografija new-hampshirska ? 
O tom sam pitanju i ja već mnogo razmišljao, 
te mi nije teško odgovoriti. : 
' — Joe, — odgovorim prijatelju, — lijepe su 
noge veća napast od lijepih grudi. Lijepe su noge 
najverbalnija introdukcija ljubavi, ili ludosti, kako 
'voliš da rekneš. Ženskinja, koju prviput vidiš, jače 
će te zamamiti nožicama. A grudima će te konačno 
zamamiti samo ona, koju već znaš i na koju već 
malko misliš. Grudi su relativna napast, nožice 
apsolutna. A što se etnografije new-hampshirske 
tiče, ona o ovom pitanju veli, da ženski vrat mora 
biti punačak, a ženska nožica mora da bude u listu 
isto toliko debela, koliko i vrat. Ako si voljan, ili 
ako ne vjeruješ, zovni koju, pa ćemo izmjeriti. 
— S drage volje, — odgovori Joe, — ali ako 
nam ne povjeruju, da mi imamo samo etnografskoga 
'interesa za ženske nožice? fra 
— Onda nemoj! — mahnem rukom. — U 
Americi bi nam povjerovale, ili bi se barem priči- 
nile. Ali kada nismo voljni, da napast do kraja 
iskušamo, najbolje je, da joj se uklonimo. 
Vratimo se dakle u grad, med svijet na glavnom 
trgu. Hodamo, a ja ne mogu oka da skinem sa 
ženske nošnje. Volim ženskinju i bez ikakve nošnje, ali 

ovakvoj divnoj nošnji opraštam, sve ako i sakriva 
žensko tijelo. 

— Joe, — reknem prijatelju, — ja bih da kupim 
za muzej u Quaffboroughu nekoliko od ovih krasno 
izvezenih ženskih košulja. 

Joe mi odobri naum i rekne: ' 

— Pričekaj časkom, a ja ću najmiti općinskoga 
bubnjara, neka oglasi svijetu, da mi kupujemo 
ženske košulje. 

Za nekoliko se časaka vrati s bubnjarom i dade 
odbubati našu želju i nakanu, tačno po mojim 
riječima, koje je doslovce prevodio bubnjaru. 


Silan se svijet skupi oko nas. Joe onda poreda 
sve snaše i djevojke u red, te mi stanemo odabirati. 
' Teško mi je birati izmed tolike krasote, pogotovo 
gdje primjećujem, da moj prijatelj Joe više pazi 
na lijepa lica, nego li na lijepe košulje, te vazda 
zastaje ondje, gdje ne treba, i ispituje o nečem, što 
ja ne razumijem doduše, ali mi se sumnjivim čini. 
No nakon neprestana požurivanja svršimo ipak posao 
i ja odaberem dvadeset najljepših ženskih košulja, 
umjetnički izvezenih zlatom, svilom, vunicom. Onda 
platim svakoj ženskinji po dvadeset dolara i! zaištem 
košulje. 

Tu se ne mogosmo odmah pogoditi. Čini se, 
da Joe nije odmah tačno preveo sve, što sam mu 
rekao, te je nastalo nesporazumljenje. 

— Sam, — veli on, — ja ne poričem, da po- 
stojava ženski princip: 6ter la chemise, pour gagner 
la robe, ali nije običaj valjda ni u Quaffboroughu, 
da se na ulici skidaju košulje. 

Da ne bude svadje na trgu, zapitam prijatelja, 
kakva oblast ima ovdje u gradu, gdje bi mogli svadju 
nastaviti i dokončati. 


Joe mi predloži, da odemo na općinu. Odemo 
dakle onamo, ali ni tako ne mogosmo stvar raščistiti, 

jer se je moj prijatelj Joe mnogo bunio i sa ženski- 
njama se, kako mi se čini, udaljivao od stvari. 

Na posljetku riješimo ipak stvar povoljno. Oti- 
djemo naime k javnomu bilježniku, te ja sklopim 
dvadeset kupoprodajnih ugovora i uglavim, da se 
košulje imaju u roku od tri dana predati u biljež- 
ničkoj pisarnici, koja će ih poslati ravno narodnomu 
muzeju u Quaffboroughu Kansas U. S. A. Javni 
bilježnik udari preda mnom svoj pečat na svaku 
košulju, ja mu platim taksu, troškove, biljege i dan- 
gubu, i svi se zadovoljni razidjemo. 


Nisam do danas znao, da posao može biti dan- 
gubljenjem i da čovjek dangubi za onoga vremena, 
dok posao radi i novce zaradjuje, ali sada znam, 
te ću i ja mojoj akademiji dobro zaračunati dan- 
gubu, prouzročenu meni poslom, koji radim i za 
koji sam plaćen. Danguba je veoma dobra stvar, 
koja se je kadra razviti. Ja ću na primjer zaraču- 
nati akademiji ovako: prvo, trošak mojega posla ; 
drugo, danguba s mojim poslom ; treće, zaračuna- 
vanje dangube s mojim poslom ; četvrto, danguba 
sa zaračunavanjem danguba mojega posla pod brojem 
dva; peto, posao s dangubom, prouzročenom mi 
od mojega posla pod brojem tri; šesto, danguba, 
prouzročena mi dangubom od zaračunavanja mojega 
posla pod brojem četiri. Te ću ja troškove i dangube 
sračunavati, doklegod budem živio, a u oporuci 
ću sračunavanje mojih troškova s dangubom i mojih 
danguba s troškovima namrijeti mojim zakonitim 
potomcima. 

Razveseljen ovakvim krasnim pronalaskom vra- 
tim se s prijateljem u gostionicu, gdje su nam konji, 
tamo se još proveselimo, ja se i opet još dalje uputim 
u znanju sirmijskoga jezika, a u četiri sata poslije 
podne uzjašemo konje i krenemo iz grada pravcem 
na sjever. 

Putom mi Joe pokaže s lijeve strane borinačko 
brdo, koje je znamenito zbog spomenute bitke, ali 
pošto i Borinac spada med srijemska brda, o kojima 
se još vodi učena rasprava, da li zbiljski postojavaju, 
ne znam pouzdano reći, da li sam ga opazio ili nisam. 

Za kratko vrijeme stignemo u selo, koje se zove 
New Star. Dodjemo do velike zgrade, kraj koje je 
odmah i crkvica, i Joe mi reće, da je to plemićki 
dvor. 

Stanem i razgledam, pa zapitam, šta je sada u 
zgradi. 

— Oni su, — odgovori mi Joe. 

Ja se začudim. 

— Zar oni nisu u crkvi pokopani? 

— Pokopani su samo mrtvi, — pouči me Joe. 

U selu se ne zadržasmo, nego tjeraj konje dalje. 
No neke tri četvrti morske milje iza sela stignemo 
pred krčmu i Joe se odjedared sjeti, da je umoran. 
.Stanemo dakle i sjašemo. 








Sada ja odmah opazim, zašto je moj prijatelj . 


Joe umoran. Pred krčmom stoji rpa mladih djevo- 
jaka u strahovito šarenim haljinama, gleda nas, 
smije se i viče. 


— Kakve su ovo crne djevojke? — začudim se 
ja. — Crnice ja poznajem, Indijanke poznajem, ali 
ovih ne poznajem, Joe! . 

— To su djevojke roda ciganskoga, — odvrati 


Joe i odmah krene k njima. 

Pred krčmom stoji nekoliko kola, na kojima su 
čitavi čadorovi. Odande navali rulja gole golcate 
djece i uzviče se oko nas. A za djecom povrve i muš- 
- karci, obrasli crnim bradama. Oni nadadu silnu graju 
oko naših konja, te nam stanu konje odasvud ogle- 
davati, gladiti, pipati i za repove vući. 

Ali one crne djevojke nisu zaista na odmet. Ja se 
sasvim slažem s tobom, prijatelju Joe ! 

Prepustim  Ciganima, neka razgledavaju naše 
konje, a ja pristupim k djevojkama. Vidim, da Joe. 
već pregovara o nečem, i kao prijatelj mu odobravam. 
Ali me muči misao, kako ćemo sada bez javnoga 
bilježnika. : Ki ' 

— Sam, ti si etnograf, — klikne moj prijatelj 
Joe i pokaže mi jedno  garavo curče, najljepše od 
sviju, — šta sudiš ti o ovakvim crnim očima? 

Ja pridjem bliže, da stvar valjano razmotrim i 





onda savjesno da odgovorim. 


— Dragi Joe, — odvratim, — ja sudim o žen- 
skim očima uvijek samo ono, što mi one same kazuju. 
— A šta kazuju ove oči? — pita Joe dalje, a 


garavo curče uzvija očima i pali njima kao ognjem. 

— Joe, da se s ljudima mognem sporazumijevati, 
mučim se i učimj tudje jezike ; ali jezik ovih očiju 
razumijem dobro. No ti si, Joe, mladji od mene i 
još ćeš se bolje sporazumjeti. 

Ostavim ih i vratim se opet k našim konjima, 
jer ne vjerujem mnogo crnim ljudima, koji se za konje 
interesuju. Uto se sjetim, da su konji možda žedni, 
i odvedem ih, da ih napojim. 

Još ja konje pojim, a od krčme zaorila neka 
vika i cika. Čuju se i muški i ženski glasovi. Onda 
se začuje trka. Obazrem se i smotrim mojega miloga 
prijatelja Vetusta Oenoplaneta, dje juri k meni, 
što ga noge nose, a za njim se _ natisla čitava rulja 
ciganska. 

Trgnem konje sa studenca, bacim se na mojega 
čilaša i pojurim prijatelju u susret. Bilo je krajnje 
vrijeme, jer tek što se je on uhvatio konju za sedblo 
doletio već jedan Ciganin i u onaj mah, kada mi konje 
potjerasmo, ščepa mojega čilaša za rep. Ali Joe 
se baci strjelimice na konja, ja ošinem Ciganina po 
rukama, da je odmah ispustio rep i udario nosom 
u ledinu, te sretno izmakosmo. 

Tek mi kojih sto koračaja odmakli, a nama u 
susret opet neki Cigani na kolima. 


— Tjeraj desno! — viknem i mi udarimo na 


neku strnjiku. 
Jurili smo tako u skok skoro pol sata i onda 
požalimo konje, obazremo se i stanemo. 


— Joe! — pohvalim ja prijatelja, — dobre su 
ti noge. 

— Hvala Bogu! — odvrati Joe. — Nije im 
prvina. Ne izdaju me. 

— A zašto si bježao? — zapitam. 


Joe se nasmije. 

— Kultura oblizuje po malo već i Cigane. Hoće 
da budu ljubomorni. Ali svejedno, izići ćemo i ovuda 
na cestu. 

Mrak se već stao hvatati,“ kada stigosmo pod 
šumu blizu sela Old Vankee. 

— Ljepšega nam noćišta nema, nego ovdje, — 
rekne Joe. — Hrane imamo. Možemo. 

— Možemo, — pristanem i ja, te se tu u travi za 
noć utaborimo. 


IV. 


Čim se je razdanilo, razgledam se ja uokolo i 
opazim, da smo blizu željezničke pruge. 


— Joe, — predložim, — mi bi se ipak mogli 
povesti i željeznicom. Ipak je brže. 

— Istina je, — odvrati Joe, — ali šta ćemo 
s konjima? ' 


— Ja ćui za njih platiti. Za svakoga ću platiti 
pet mjesta. Ja ću platiti. 

Joe dokazuje, da to u Sirmiju nije običaj. Odu- 
stanem dakle, pa ćemo pojahati dalje. 

Tek se mi uzeli spremati na put, a ja začujem 
ptičji glas i poznadem ga. 

— Fazan! — kliknem sav radostan i trgnem 
pušku. 

— Stoj! — uhvati me Joe. — Da nisi pucao ! 

— Zašto*da ne pucam! — začudim se ja. 


— Ne smiješ. Ti si, dragi Sam, u sirmijskoj 
zemlji, gdje smiješ pucati na ljude, ali na životinje 
ne smiješ. Ako hoćeš fazana, kazuj, brate, a ja ću 
ti ga dobaviti. Ded amo tvoju rakiju. 

Dadem mu whisky, a on izvadi iz torbe komad 
kruha, izdrobi ga, nakvasi rakijom i porazbaca 
komadićke. : 

— Sada ćemo se sakriti i pričekati. 

I zbilja, evo za čas fazana za fazanom, te sta- 
doše kljucati našu rakijsku moču. Ide im u slast, 
ali nabrzo ih slast opi i oni se jadnici zateturaše. A 
onda iskoči iz zasjede Joe sa štapom u ruci i udri 
mlatiti po fazanima. 

— Tri sam ulovio, — klikne Joe vraćajući se 
s fazanima. — Evo vidiš, kako se fazani love, da 
pucanjem ne uzrujavaš lovske zakupnike. 

Fazane strpamo u torbe, uzjašemo konje i kre- 
nemo. 

— Čini mi se, da smo mi skrenuli sasvim drugim 
putom, nego što smo jučer udarili, — primijetim ja. 

— Dabome da jesmo, — odvrati Joe, — ali 
i ovuda je lijepo. Ovdje na desno ima skoro čitavo 
cigansko selo. 

— Hvala, ne ću onamo. 

— Mi ćemo ravno cestom. Još malo, pa ćeš 
vidjeti najvišu planinu sirmijsku. 

— Je li viša od one tamo jučerašnje ? 

— Kudikamo. A zove se French Mountains. 

— Zašto tako? Otkuda takvo ime? 

— Odmah ćeš čuti. Stari su Sirmijci, još u 
drevno doba, mnogu muku namučili s tom planinom. 
Gledaju je, a ne znaju, šta je. Neki misle, da to 
ni nije ništa, nego samo opsjena, drugi opet, da je 

to ona zmija napasnica iz raja, a treći, da je krov 
pakleni, pa se ne usudjuju ni približiti joj se. Na 
posljetku smisle i zovnu čak Francuze, neka dodju i 
razvide, šta je to. Dodju dakle Francuzi, razgledaju 
i reknu, da nije. ni zmija, ni krov pakleni, ni opsjena, 
nego planina. Zato njima u slavu prozvaše planinu fran- 
cuskom planinom, a grad pod planinom: Francavilla, 
no taj se je poslije prozvao Magna Italia, te je zbog 
ije o praeni roe izgubio ime i prozvan je Mangjelos. 

ta to znači? Da to nije naš engleski man- 
giness, šugavost ? 

— Možda i jest. A možda je francuski mangć 
1 os, pojeo kost; možda je švapski: mag alles, sve 
popa ruča ; možda je grčki: m-angelos, dakle neki 
angjeo, koji je odletio i samo je slovo m zaboravio 
u selu, ili su mu ga tamo možda i ukrali. Jesi li sve 
ljudski zabilježio, što kazujem ? 

.— Jesam. 

— Onda mi daj whisky, jer sam se umorio. 

Pošto je gutnuo nekolikoput, nastavi opet: 

— Kada budeš štampao, nemoj zaboraviti, da 
kod ovih stvari spomeneš, od koga si ih doznao. 

— Kako bih zaboravio, drago Joe! Napisat 
ću: Iosephus Vetustus Oenoplanetus, glasoviti geo- 
graf i antropolog sirmijski, i tako dalje. 

— Dobro, dobro! Mi smo sada sami, a mi 
znamo, kakvi smo ljudi mi geografi. Jedan bi dru- 
gomu ukrao Ararat. 

X — Joe! — kliknem ja, — moj je whisky prejak, 
a ti si gutnuo premnogo. 

— Dokaži! — stane vikati moj prijatelj Joe. — 
To je brahicefalska hipoteza. Ja tebe poučavam, 
a ti mene vrijedjaš. Kako to? Ded mi malo tvoj 
whisky. 

Gutne opet valjano, a onda nastavi : 

— French Mountains, ili pokvareno: Froodge 
Mountains, to ti je istinska planina, dragi moj Sam, 





144 


== 














amen omeo oce 





pa ako rekneš, da nije, lažeš. Sa sjeverne joj je strane 
Danubius, keltski bog, koji se je sasvim razvodriio 
isada onuda teče, a s južne smo strane eto nas dvojica. 
Pamtiš li ti ljudski, što ja govorim? 

— Pamtim. 

— Dobro pamti! To su granice, a ana je 
po sredini. Deder whisky. 

— Opit ćeš se, brate.: 

— Ta je hipoteza već zabačena jada, Baki 
sada pogledaj, ima li planina ili nema? - i, 

— Ima, — potvrdim mu ja. — Istina je. Veseli 
me, jer ja sam, dragi Joe, već stao gubiti vjeru 
u sirmijske planine. ' ' Z 

— To je žalost, — odvrati Joe, — ako ti ne 
znaš, šta su planine. Evo vidiš. Ovdje je bara. Baru 
poznaješ? Dobro. To je dakle bara, a štogod je više 
od bare, to je planina. Jesi li razumio? Sada valjda 
znaš. 

— Znam. 

— A planinu ćemo mi proći uzduž i | poprijeko, 
dragi moj Sam. Ded whisky ! 

Kako se zovu sela, kroz koja smo prolazili, 
ne znam, jer se je mojemu prijatelju spleo jezik. 
Razabrao sam jedino, da ćemo ručati u gradu, koji 
se zove Sheed, i tamo ćemo dati ispeći fazane. 


U grad stignemo prije deset sati i: Joe. odmah 
naredi u gostionici, neka nam ispeku fazane, a imeni 
rekne, neka pustim konje na pašu. Kada ja ne 
znadoh, kuda bih s konjima, uhvati ih on sam, 'iz- 
vede ih na ulicu i pusti ih, neka pasu travu: pred 
kućama. 

— Po selima je paša izvan sela,a u gradovima 
je po ulicama, — objasni mi on ovo ekonomsko 
pitanje. ' 

Iza ručka izidje i sam Joe na ulicu i i legne u jarak 
pred općinskom kućom, jer to je najuglednije mjesto. 

Dok je on spavao, prošetam se ja gradom, a kada se 
vratim, legnem i ja uz prijatelja u jarak. 

Čim se Joe probudi, smotri mene i progovori: 

— Mi smo ljudi znanosti i prirode. Znanje poko- 
ravamo, a priroda pokorava nas. Zato smo istinski 
ljudi, 

Dok je on još govorio, pristupi pet šest ljudi 
k nama. Malo postoje, a onda sidju i oni u jarak i 
posjedaju nam s lijeve_i s desne strane. 

— Vidiš li ti, Sam, — upozori me Joe, — kako 
su ljudi ovdje dostojanstveni. Iz ovoga je grada, 
kaže tradicija, potekao čak i jedan dalajlama. Zato 
su i njegovi domorodci ovako ukipljeni. 

Ali jedan od dalajlaminih domorodaca ne iz< 
dura, nego se okrene k nama: 

— Kakav vam je to agarjanski jezik, što vas 
dvojica govorite ? 

— Plati, pa ću ti kazati, — odgovori Joe. 

— Hoće li ovi ljudi da se svadjaju? — posum- 
njam ja, ali me prijatelj Joe umiri. 

— Ne će, nego je to njihov dobardan. 

Onda se on okrene k onomu, što je maločas za- 
Pitao za jezik, i zapita sada njega ; 

— A da ti slažemo i reknemo na priliku, da je 
ptičji jezik, po čemu bi ti znao, je li istina ili nije? 

— Ne bih znao, — veli čiča. 

— Eto vidiš. Ali da ne pogineš, što ne znaš, tko je 
ovaj čovjek, reći ću ti. Amerikanac je. 

Društvo se začudi i stane me ogledavati, ali ne 
povjeruje odmah. 

— Šta će Amerikanci kod nas? — veli jedan u 
jarku. — Mi idemo onamo, a oni k nama ne dolaze. 
I šta bi tu? Zemlja je naša omatorila zdravo i ne 
valja više. Svi ćemo se raseliti još. 


— Hoćemo, — potvrdi sav jarak. 
— Kažu, da zemlja ne može omatoriti, a može, 


— nastavi onaj isti čiča. — Može, znam ja. A kada 

omatori, moli ti nju kao konja, ne će da rodi. Pai 
nema je dosta. Svi ćemo mi u Ameriku. 

Kada se je ovako započeo razgovor, odmah se. 
skupi svijet, a jedan se starčić protura i stane pred 
nas. 

— Tko je tu iz Amerike? — zapita on. — Čujem, 
da je netko odande. 

— Evo ovaj gospodar, — pokaže Joe mene. 

— Ovaj? — pogleda me starčić. — Deder ga 
zapitaj, poznaje li on mojega Simu. Sima Ćirić zove 
se, a u Americi je. 

Ali drugi ga ljudi odguraju. 

— Šta on zna za tvojega Simu. Sima pije, kako 
je i pio. Nego ga pitaj, kako bi mi onamo. Ili da dije- 
limo spahinsku zemlju, ili da se selimo. 

Svi klimaju glavom, a onda ni ne sidjosmo više 
sa spahinske zemlje. 

Oko nas se skupila čitava skupština, a na konsa 
dodju u društvo i naši konji. Sada se Joe sjeti, da 
je vrijeme krenuti. 

Udarimo na sjever laganom trupkalicom. Nije 
nam hitnja. 


— Opet dvor! — kliknem ja na kraju grada. 
— To je još šala, ali dok vidiš dvor vojvode 
sirmijskoga ! — odvrati Joe. 


— Zar vii vojvodu imate? — zapitam, jer nisam 
znao za tu organizaciju. 

— Ne vodi on ni babe, a kamo li nas, samo se 
tako zove, — objasni mi Joe. 

— Pa zašto se zove? — hoću ja da znam. 

—- Koji bi ga bijes znao. 

Nismo prevalili još ni tri morske milje, a meni 
se nešto učini sumnjivim. Zaustavim konja, ogledam 
se na sve strane i onda pohitim opet za prijateljem : 

— Čuješ, Joe! — reknem. — Meni se ričkako 
čini, kao da ti mene varaš. 

— Po čemu ti se čini? — pita Joe. 

: ..—- Meni se čini, kao da smo mi na planini, a ti 
meni ne ćeš da kažeš. .Ti mene hoćeš da prevedeš 
preko planine, a ja da ne opazim. Onda .bi da mi se 
smiješ, dok budemo prešli. Joe, ti meni kriješ paun 
ti mene varaš. Priznaj, Joe! 

Joe vidje, da ja pazim i da me prevariti ne može, 
te priznade. 

— Ne koristi tajiti, — = veli, — jer ćemo i tako 
nabrzo ugledati Dunav. Jest, dragi Sam, ovo je pla- 
nina, što se zove Froodge Mountains. Preko njena 
ćemo bila, koje ću ti takodjer pojasa sići u grad 
IHlogic. 

1 — Llogic# — ienenašija se ja. — Tako se grad 
zove ? Jesu li ga sami žitelji ovako nazvali, ili drugi 
svijet, da im .natruni ? 

— Sami su nazvali, jer to: im je za reklamu. Oni 
su vinogradari i žive od vina. Sav svijet viče, da 
djudi od pića umiru, a eto oni od pića žive. Živi su i 
zdravi. A tamo je na lijevo . Sharegarden. 

U Illogic stignemo još za dana. Joe htjede, da 
odemo u gostionicu. gore na brdu, pa da tamo vidim 
i vojvodski dvor, ali ja opazim otvorenu kapiju i u 
dvorištu svijet za koko te > sišao navrnem 
kotija onamo. 

— Kuda ćeš? — vikne za mnom Joe. — To nije 
gostionica. , 

Htjedoh da vratim konja, ali ljudi mi već izišli 
u susret, nekoji običnim hodom ljudskim, a: nekoji 
teturajući. Vidim, da me. pozdravljaju. 

— Joe! — zovnem prijatelja, — hodi i ti! 

— To su svatovi, — odgovori Joe, te NEB ion 
konja na kapiju. 

I zbilja su svatovi. Na sreću, nisu moji. Gosti 
sjede za. dugačkim stolom, ' 

Dovedu i nas k stolu i posade nas. 

— Šam, — šapne mi Joe, — zapiši odmah, da 
ćeš se danas opiti. 

Joe ima proročkoga dara. 

Mlada je lijepa. Mladoženja je, čini mi se, na- 
Kvašen. Gosti većinom takodjer. 

Domaćin nas odmah pozdravi, te nam bude 
svakomu navaljena na usta čaša od dva quarta. 
Čašu drže po dva gosta, a treći drži za ramena i pazi 
na red. 


Moj prijatelj Joe, koji u svakom znanju poke 
zuje veliku sposobnost, ispije čašu prilično brzo. Ja 
se kao nevještiji uplašim i to me isprva zbuni. Ali 
onda pomislim na čast zvjezdane zastave ameri- 
kanske i istrusim čašu. 


Kada sam odahnuo i ogledao se oko sebe, ob- 
radujem se. Ovakve čaše od dva quarta ipak su pa- 
metna institucija. Dok ne ispiješ, rastresen si, nisi 
u društvu. Ali čim ispiješ, sav si u društvu i misli 
su ti se sabrale. 

Ja osjetim, da sada odmah kudikamo bolje go- 
vorim sirmijskim jezikom, nego prije, te i ja po- 
zdravim domaćina govorom, kao što je i on mene. 

A onda stanem zabavljati djevojke. Ja volim 
djevojke sviju boja i sviju nacija. 

Iza toga ih pozdravim govorom u svih pet žen- 
skih jezika, što sam u Carigradu naučio od Akiana 
Aivaziana. A kada sam ih pozdravio, odigram im 
vatrenu crnačku igru, koju sam naučio u Senegalu. 
U toj igri izvrnem jednoga gosta, ali ja ostadoh ipak 
na nogama. 

Meni u čast zaigraju djevojke. Ja zaigram, i 
s njima. 


Iza igre s djevojkama pobratim se.s daiiaćota 
i iskapim još jedared onu čašu od dva quarta. 

Onda padnem pod stol i zateknem tamo prija- 
telja : Vetusta Oenoplaneta | i još. dva druga gosta, 
koje lično ne poznajem. i 

. Kada se iz jutra probudih, Joe me je i opet 
pretekao, te je već na nogama i odjeven. 

— Dragi Joe, — zapitam, — koliko je srednje 
životno doba žiteljima grada Illogica? 

Joe, koji je nabijen znanjem svake struke, malko 
razmisli i proračuna u sebi, a onda mi odgovori : 

— Osamdesetitri godine i tri mjeseca. 

Ja uzdahnem i ustanem iz kreveta. 

— Ni tri mjeseca dana ne bih ja preživio u ovom 
gradu. Joe, jesam li ja noćas koga ubio? 

— Nisi, Sam, 

— Onda sam sanjao. Joe, ja ne ostajem u ovom 
gradu. Idem odmah. 

Joe me sjeti, da je ovdje vojvodski dvor. To me 
zainteresuje. 

— Dobro je, — pristanem. — Ostat ćemo ne- 
koliko sati. Ali ja bih i vojvodu da vidim. Ja još 
nikada nisam vidio nikakvoga vojvodu. 

.— Ako se desi, vidjet ćeš ga. 

— Hajdemo onda! Ja ću platiti ulazninu. Ja 
hoću da ga vidim. Ja ću platiti, da ga vidim. 

Nezgoda htjede, da vojvoda nije bio u Illogicu, 
i tako mi odmah krenemo na put. 

— Sada ćemo kraj Dunava, na Churchwitch u 
Peterward, — veli Joe. 

Izjašemo iz grada i prilično se zlovoljni damo 
na put, Joe s desne strane, ja s lijeve, a obadvojica 
oborili glave. 

Hoću noćašnju slavu s uma da smetnem, te 
bježim s mislima što mogu dalje. Sjetim se onda 
jučerašnjega razgovora u jarku. 

— Joe, — zapitam, — zašto su kod vas u zemlji 
sirmijskoj spahije ? 

Moj me prijatelj pogleda, kao da sam mu tabane 
poškakljikao, i odgovori: 

— Pitaj njih! 

— To sam ja i kanio jutros zapitati vojvodu. 
japitao bih ja njega. Zato nisam ni žalio platiti. A 
Zako je s tim spahilucima, što su juče oni ljudi u 
karku govorili? 

— Kako je? — odvrati Joe zlovoljno. — Nikako. 
Ja nemam spahiluka, a to je zlo. 

— A da imaš, šta bi? 


— Šta bih? Ja ništa. Drugi bi radili, Zar ti 
ne bi tako? 


— Ja mislim, — odgovorim, — Ma onaj, koji 
zemlju radi, treba jedini zemlju i da ima. 

— To mislim i ja, — razmaše se Joe rukama, — 
jer spahiluka nemam. A sutra da steknem, mislio bih 
drugačije. 

Opet oborimo glave, zašutimo i kao u drijemu 
prodjemo jamačno nekoliko morskih milja. Odjedared 
ja osjetim, da mi je konj stao. Trgnem se i razdrijemam 
se. Šta je? Ja ispusttio uzde, a konj pametan ulučio 
priliku, stao i pase travu kraj ceste. 

Obazrem se, gdje je Joe. I on je na paši. 

Sjašem, da se prohodam časkom i sna se otresem. 
Zovnem i prijatelja. 

Joe protare oči, a onda i on sjaše. 

— Gdje smo mi to? — obazre se. — Kamo 
Dunav? 


Gledam i ja. Nema Dunava. Dolje se u uvali 
s lijeve strane vidi neko selo. 

Joe se ušeta, promrmlja nešto i onda opet uz- 
jaše. Uzjašem i ja i potjeram za njim, ali na konju 
me opet prevlada san. 

Koliko sam vrijeme prodrijemao, ne znam. Kada 
mi sunce udari u lice, stresem se i razbudim se. Gle- 
dam, a preda mnom pukla ravnina. Okrenem eya 
za mnom planina. 

— Joe, — reknem prijatelju, ti si mene opet pre- 
vario..Mi mo prešli planinu, a ti mi nisi ništa spo- 
menuo. « , : 

> Ali Joe se ražesti: : 

— Prešli jesmo, ali ni ja nisam znao, da ćemo je 
prijeći. Mi smo. dobro pošli, no onda smo skrenuli 
na desno i nismo pogodili u Peterward, nego ćemo 
sada u Sirmium. Svejedno je. ' j 

U podne dojašemo u slavni grad Sirmium. 

— Sam, — progovori Jove, čim se dohvatismo 
prvih kuća sirmijskih, — ovo je stari rimski .grad 
Sirmium, po kojemu še cijela zemlja ovako nezgodno 
zove. U Sirmiju su se rodili rimski carevi Probus, 
Claudius, Aurelianus, Maximianus, Valens, Valen- 
tinianus, .Gratianus, Carus, od kojih su se nekoji, 
kako sam ti već rekao, rodili i u Cibalama. Car Probus 
zasadio je prve vinograde u Sirmiju, vječna mu slava 
i dika bila. A. za vodu se je brinuo, da je nestane iz 
Sirmija, te je iskopao kanale, U ovom je gradu glaso- 
Viti .arheolog engleski Young iskopao žive. rimske 
pčele. Grad je i danas pun rimskih starina, osobito 
sarkofaga, pa kada umreš ti, veliki čovječe, dodji 
ovamo, a mi ćemo te u sarkofagu sahraniti zbog tvoje 
ljubavi za Sirmium naš. Ovdje je, dragi Sam, još u 
rimsko doba bila kovnica novaca, pa je od onoga 
doba sve do dana današnjega kovanje novaca najra- 
širenija kućna industrija sirmijska. 

. . Kada udjosmo u grad, sjašemo, pustimo konje 

u park na pašu, a mi skočimo u Savu, da se oku- 

pamo. Joe nastavi u vodi: 

“ — Sam, ako si mi kadar spomenuti samo jedan 

narod staroga vijeka; koji nije poharao Sirmium, ja 

ću se odmah zagnjuriti u vodu i ne ću više ni izići. 

"=> Ne mogu; — odgovorim ja. gar oba 

<. —<Ni ne možeš. I sam Atila hunski pohodio ije 
S A.turski su se pašinski repovi kočili usred grada 

još prije tri godine. Slavan smo gradcmji. ; > 

Ja se zagnjurim i izroriim trideset koračaja dalje. 

Kada smo se za tim pružili na pijesku, zapitat 
ću prijatelja : 

— Joe, ti si učen čvojek, ti si znanjem nabijen, 
Reci mi: može li se smatrati, da sam ja podesan čo- 
vjek za ovaj posao, kojega sam se latio? > 

— Dragi Sam, — odgovori mi Joe i pruži mi 
ruku, — ti si čovjek, koji je nama trebao. Tebe je 
nama dobra sudbina naša poslala. 

Obadvojica zaplačemo od ganuća, a onda obri- 
šemo suze, obučemo odjeću i odemo na ćevapčiće. 

Još smo bili za ćevapčićima, kada u gostionicu 
banuše cigani. Ja se sjetim, kako su nam natrunili 
Cigani kod sela New Star, te odmah skočim, da ih 
izboksujem, otkuda su i došli. Ali Joe me trgne za 
kaput i rekne: ' 

— To su, Sam, muzikanti. Oni znaju ameri- 
kansku himnu, : ' 

Ja ustanem, skinem šešir, a Cigani mi odsviraju 
himnu. Iza toga kliknem mojoj otadžbini triput: 
hurrah, sjednem i reknem prijatelju: 

— Joe, ovo su kulturni Cigani. Neka ostanu 
ovdje. Neka sviraju, a ja ću bilježiti, što još moram 
da saznam od tebe. oo 

Izvadim bilješke, položim ih preda se na stol i 
zapitam: > 
' —. Dragi Joe, ti ćeš mi savjesno odgovarati, kao 
i dojako? : 

— Hoću, brate Sam. 

— 'Hvala.. Kako je u sirmijskoji zemlji sa ženski- 
njama ? ' . 

— Sa ženskinjama ? I dobro i zlo. Više zlo, nego: 
dobro. ko 
— Ja mislim: volite li vi njih? 

— Kako ti to pitaš, dragi Sam? Tko ne bi zlo, 
volio! Volimo jošte kako. G 

Kada je to izrekao, ijujukne Joe i naredi Ciga- 
nima, a oni odsviraju jako ganutljivu pjesmu, od koj: 
se je moj prijatelj Joe rasplakao. 

Iza pjesme započnem ja iznovice : 

— Joe, ja pitam zato, jer se želim pouzdano 
obavijestiti, da li u sirmijskoj zemlji postoji trgovina 
ljudima ? 

Moj prijatelj Joe razrogači oči. Jasno je, da se 
čudi. Opet me nije razumio. ' 

— Trgovina ljudima? — prasne on u smijeh. — 
Dragi Sam, tebe su valjda u Kansasu prije nekoliko 
stoljeća metnuli na policu u sveučilišnoj knjižnici, 
pa si sada slučajno, kada je brisana prašina, spao 
s police i osvanuo med svijetom. 

— Joe, ti mene opet ne razumiješ, Ja. plam 
žene li se ljudi? 

— Dabome da se žene, kada su ludi, — odgo- 
vori Joe. 

— A žene li se besplatno ili za novce? 

Sada me je na posljetku prijatelj Joe razumio. 

— To ti misliš, Sam! To je druga stvar. Obično 
se žene kod nas ljudi za novce. Bez novaca rijetko 
koji hoće da se oženi. 

— Sada dakle znam. Fakultativna trgovina 
ljudima. A jesu li muškarci skupi ? Koliko ih plaćaju? 

Joe. se zamisli, a onda odgovori. 

— Cijene su različite. Ali poprečno su muš- 
karci.na dobroj cijeni. Mnogo su skuplji od ženskinja. 
Ženskinja, koja se prodaje, jeftino se prodaje, nije 
skupa. Razlika je velika. 

Ja sve tačno pobilježim po njegovim riječima. 

.— Joe, — odgovorim mu, — ti veliš, da je 
razlika velika.. Moraš tačno reći: razlika u amoj 
stvari nije nikakva i nema je, ali razlika je u cijeni 
velika. Muškarci se skuplje prodaju. Razlika je dakle 
samo u cijeni. 

Cigani nam odsviraju. pjesmu, a ja nastavim: 

— Prijatelju Joe, ima li u novom Sirmiju oso- 
bitih znamenitosti, koje bih trebao razgledati. 

— Ima, — odgovori Joe. — Ima kaznionica. 

— To je dobro. Ne morate daleko putovati. 

Sjetim se opet jučerašnjega razgovora .o spa- 
hijama i zapitam: 

— Joe, kako je s vašim plemićima. Ako koji 
ubije na priliku čovjeka, šta bude s njim? 

— Što i sa svakim drugim. Zatvore ga. I još 
više. Skinu s njega plemstvo. i 
' — Zar se to skida? — začudim se ja. — Zar 
se to može skinuti? 

— Može. Skinu mu i onda je kao i:svi mi drugi. 

Opet novost. 

— Kako to? — zapitam, — Onda je kod vas 
plemić, što kod nas nadničar. Kada mu otkažeš, 
nije više. To se, dragi Joe, nikako ne slaže s isto- 
rijom. Ja iz istorije znam, da je u srednjem vijeku 
čovjek, koji dobro zna ubijati ljude, postajao ple- 
mićem, a sada u novo doba vi za ono isto, što ste 
nekada nagradjivali, hoćete da kažnjavate. Vi, Joe, 
ne štujete istoriju, 

Ovako jaispitujem prijatelja o narodu sirmijskom. 
A on mi kazuje, štogod pitam: i o zemlji sirmijskoj, 
i o naciji sirmijskoj, i o kulturi, i o svakom dobru 
i zlu u sirmijskoj zemlji. 

Čas ispitujem, šta trebam da znam, a čas nam 
Cigani sviraju, srce nam vesele. I sve manje pitam 
ja, i sve više sviraju Cigani, te se srca naša do kraja 
razveseliše. 

Pred zoru zahvalim prijatelju Sirmijcu: 

— Joe, ti si zlatan prijatelj. Ti si jako pomogao 
znanost i tvoje će se ime obesmrtiti. 

Izljubimo se bratski i otpratimo se s Ciganima 
u park, da zajašemo konje. 

— Sam, naši su konji ukradeni, — klikne Joe, 
kada stigosmo u park. 


155 





s -— Svejedno, Joe, — utješimx ga ja, — ovo je 

najbrža prodaja. Ne moramo tražiti kupca, ne mo- 
ramo se cjenkati. Ukradeni su nam konji, ukradena 
nam je i briga. ? 

Najmimo dakle kola, posjedamo s Ciganima, 
te se na gradove Room i Irk odvezemo na planinsko 
bilo Vijenac. 
. S Vijenca vratimo kola, a Joe i ja i za nama 
Cigani sidjemo dolje na Dunav. 

z_ Slatki prijatelju Joe, — oprostim se ja 
s prijateljem, — pozdravi mi Taurunum, pozdravi 
svu zemlju sirmijsku, koju ja volim kao svoju i 
divim joj se. Poljubi na nasipu taurunskom ono 
mjesto, gdje smo se sastali, sprijateljili i pobratili, 
' — Desni druže moj, Sam, — odgovori Joe, — 
hvala gromovniku, što sam doživio dan, da ugledam 
ovakvoga čovjeka. Ti si prodičio zemlju sirmijsku, 
a prodičio si i ime svoje. Tvoja je slava sa slavom 
zemlje sirmijske združena za vječita vremena. ' 

Zaplačemo obadvojica i izljubimo se. 

— Joe, ja ću, čim stignem kući, predložiti 
akademiji znanosti u Blockheadstonu, New-Hamp- 
shire, da te izabere za začasnoga člana. 
' — Sam, sarkofag je spreman za tebe. Dok 
umreš, dodji! 

Izljubimo se još posljednji put i ja udjem u ladju, 
da otputujem na zapad. 

Cigani mi odsviraju  amerikansku himnu, ja 
mahnem šeširom i kliknem: hurrah, a suze mi 
vrcnuše na oči, te nestade ispred mojih očiju i Sir- 
mija i Cigana i mojega divnoga prijatelja Iosepha 
Vetusta Oenoplaneta. 





156 


aii. 








ISO VELIKANOVIĆ. 


Pisac se ove knjige nikako nije dao nagovoriti, 
da napiše svoju biografiju, ili da dade više podataka 
o svome životu i radu, koliko već ne bi bio poznat po 
njegovoj ,,Otmici'', lakrdijama, ,,Knutu" i prijevo- 
dima. Jedva je napokon dao izjavu ili bolje: odbio 
svaku izjavu o sebi, i to ovako: 

»,Za biografiju ne znam, što bih naškrabao. 
Autobiografije su afektirane laži. I Rousseau je 
lagao, a otkuda čovjek Srijemac da bude iskren pred 
tolikim svijetom. Biografije ja nemam i ne mogu je 
napisati, jer nemam čime da se hvalim, — a išta to 
uopće spada na stvar? Ili su stvari za čitanje, ili 
nisu, drugo je sve sporedna i nezanimljiva črčkarija. 
Ja sam rodjen dne 29. ožujka 1869. u Šidu i odonda 
neprestance živim. Dalje bih morao navijati, kako 
je meni prijatnije, pa nema smisla". ' 

